പറന്ന്...പറന്ന്...പറന്ന് | destination | kerala | india | themes | biking | writers\n# T J Sreejith, Photos: Madhuraj\nപോരുകാളകളായിരുന്നു ആ പവര് ബൈക്കുകള്. ചിലപ്പോള് മെരുങ്ങാത്ത കാട്ടുപോത്തുകളും.... അവയ്ക്ക് കടിഞ്ഞാണിട്ട ഒരു സംഘം അടിപൊളി പയ്യന്‍മാര്.... അവരുമൊത്തായിരുന്നു ആവേശത്തിന്റെയും സാഹസികതയുടെയും ആരോഹണാവരോഹണങ്ങള് താണ്ടിയ ആ യാത്ര. കാട്ടാനചൂര് പടരുന്ന വനവിജനതകള്... മഴയില് കുളിച്ച പച്ചക്കുന്നുകള്, രക്തഗന്ധം കാത്തിരിക്കുന്ന അട്ടകള്... ആകാശം ചോര്‍ന്നുവരുംപോലെ വെള്ളച്ചാട്ടങ്ങള്, കോടമഞ്ഞില് പൊതിയുന്ന തേയിലത്തോട്ടങ്ങള്, മുടിപ്പിന് വളവുകള്...\nയാത്രയുടെ ഫസ്റ്റ്ഗിയര് വീണത് ആലുവയില് നിന്നാണ്. പൊട്ടിയ റബ്ബര്‍ബാന്‍ഡ് കൂട്ടം പോലെ കിടക്കുന്ന വാല്‍പ്പാറയിലേക്കാണ് പോക്കെന്നറിഞ്ഞപ്പോള് അവരിലെ ആവേശത്തിന്റെ ആക്‌സിലറേറ്റര് ടോപ്പിലെത്തി. പുറപ്പെടുമ്പോള് രാവിലെ ആറുമണി. റെയില്‍വേസ്റ്റേഷനടുത്തുള്ള പമ്പില് നിന്നും ആറു ബൈക്കുകളും ഫുള്‍ടാങ്ക് പെട്രോള് കുടിച്ചു. ഇന്ധനം നിറഞ്ഞതോടെ പോരുകാളകള് ഇരമ്പിക്കുതിച്ചു. ഏറെ നാള് കൂടി ലോംഗ് ട്രിപ്പ് കിട്ടിയതിന്റെ ആവേശത്തില് പലരുടെയും സ്പീഡോമീറ്റര് എണ്‍പതിനും മുകളിലേക്ക്... അടിപൊളി ഗാങിന്റെ ഭാഷയില് പറഞ്ഞാല് എല്ലാവരും 'ജെറ്റിക്‌സ'ായി (ജെറ്റ് വേഗത്തിലെന്ന് വിവക്ഷ).\nബൈക്ക്‌സ്റ്റണ്ട് നടത്തുന്ന ഡെവാസ്‌റ്റേറ്റേഴ്‌സ് ടീം അതിവേഗം ദൂരങ്ങള് പിന്നിട്ടു. 'തച്ചുതകര്‍ക്കുന്നവര്' എന്നാണ് ടീമിന്റെ അര്‍ത്ഥമെങ്കിലും യാത്രയ്ക്കിടയില് എതിരെ വന്ന ഒന്നിനെ പോലും അവര് നോവിച്ചില്ല. ഏതാനും മിനുട്ടുകള്‍ക്കുള്ളില് ചാലക്കുടി പിന്നിട്ട് ബൈക്കുകള് അതിരപ്പിള്ളി റോഡിലേക്ക് തിരിഞ്ഞു... വീണ്ടും ജെറ്റിക്‌സ്!\nഅതിരപ്പിള്ളി പഞ്ചായത്തിന്റെ അതിര്‍ത്തിയായ വെറ്റിലപ്പാറയെത്തിയപ്പോള് ടീമിനൊരു മോഹം, കുറച്ച് നേരം സ്റ്റണ്ടായാലെന്താ. പിന്നെ പുതിയപാലത്തില് കുറച്ചു നേരം ഷോ... ചിലര് ഒറ്റവീലില്..മറ്റു ചിലര് പോരുകാളകളെ മൂക്ക് കുത്തിക്കുന്നു, സ്റ്റണ്ട് ഭാഷയില് പറഞ്ഞാല് 'നോസിങ്'. ഇനിയും മനസ്സിലായില്ലെങ്കില് കേട്ടോ... അതിവേഗത്തില് വന്ന് ബൈക്കിന്റെ പിന്‍ചക്രം മാത്രം ഉയര്‍ത്തി ബ്രേക്കിടുക... രണ്ടു ചക്രങ്ങള് ഉള്ളത് എന്തോ അപരാധമാണെന്നത് പോലെ, മുന്‍ചക്രം ആകാശത്തേക്കുയര്‍ത്തി ഓടിക്കുന്നതായിരുന്നു ഡെവാസ്‌റ്റേറ്റേഴ്‌സിന്റെ ഇഷ്ടവിനോദം. പിന്നെ 'ക്രൈസ്റ്റടി', ഓടുന്ന ബൈക്കിന് മുകളില് കൈകള് വിരിച്ച് നില്‍ക്കുക...\nകൂട്ടത്തില് ഏറ്റവും മോഡേണായ യമഹാഎഫ്.സിയുടെ കടിഞ്ഞാണാണ് കൈക്കലാക്കിയത്. മഞ്ഞയും കറുപ്പും ഇടകലര്‍ന്ന പോരുകാള. യമഹ എഫ്.സി ആദ്യമൊന്നും വഴങ്ങിതരാന് കൂട്ടാക്കിയില്ല. അവന് പലപ്പോഴും കുതറിക്കൊണ്ടിരുന്നു, ചിലപ്പോഴൊക്കെ കുതിച്ചുചാടി മറിച്ചിടാന് നോക്കി. അതിരപ്പിള്ളിയിലേക്കുള്ള പതിനഞ്ചു കിലോമീറ്ററിനുള്ളില് അവന് ഒരുവിധം മെരുങ്ങി. ഒരു രഹസ്യം: സത്യത്തില് ബൈക്കിന്റെ പിന്നിലിരിക്കാനുള്ള ഭയം കൊണ്ടാണ് വരുന്നത് വരട്ടെയെന്ന് വിചാരിച്ച് അതിവേഗത്തിന്റെ രാജകുമാരന്‍മാര്‍ക്കൊപ്പം ബൈക്കോടിക്കാമെന്ന് നിശ്ചയിച്ചത്.\nയാത്രയുടെ ആദ്യ പിറ്റ്‌സ്റ്റോപ്പായ അതിരപ്പിള്ളിയില് ഞങ്ങളെത്തി. വെള്ളച്ചാട്ടത്തിന്റെ മനോഹാരിതയാസ്വദിച്ച് നിന്നപ്പോള് അടിപൊളി ഗാങിനെ പരിചയപ്പെടാന് ഒരു മദാമ്മയെത്തി. ജര്‍മ്മന്‍കാരി നിക്കോള്. കേരളം ആസ്വദിക്കാനെത്തിയതാണ് ആ മുപ്പത്തിയഞ്ചുകാരി. നിക്കോളിനൊപ്പം ഒരു മോഡല് ഫോട്ടോഷൂട്ട്. അതിരപ്പിള്ളിയുടെ സൗന്ദര്യമാസ്വദിക്കണമെങ്കില് പതനസ്ഥാനത്ത് പോകണം. സംഘം താഴേക്കിറങ്ങി. പാറക്കല്ലുകള് വിരിച്ച ഇറക്കം. താഴെ ജലപാതത്തിന്റെ ഹുങ്കാരം. ഞങ്ങളേക്കാള് വന്യമായ ആവേശത്തോടെ വെള്ളം ആകാശം തുളച്ച് താഴെ പാറകളില് വീണ് പൊട്ടിച്ചിതറുന്നു. ആ നുരയുംപതയും മേലാകെ.... മല്ലുവുഡ്ഡിന്റെ മാത്രമല്ല ബോളിവുഡ്ഡിന്റെയും കോളിവുഡ്ഡിന്റെയും തിരശ്ശീലയില് അതിരപ്പിള്ളി പതിഞ്ഞിട്ടുണ്ട്. വെള്ളച്ചാട്ടത്തിന്റെ വന്യതയില് മുഖംനോക്കിനിന്ന് സംഘത്തിന് മതിയായില്ല. അതിരപ്പിള്ളിയുടെ ജലകണങ്ങള് മുഖത്ത് വീഴുമ്പോള് കാടിന് നടുവില് മഴനനയുന്ന സുഖം. തിരിച്ചുള്ള പോക്കില് 'കയറ്റം കഠിനം തന്നെ അയ്യപ്പാ...' എന്ന് ഡെവാസ്‌റ്റേറ്റേഴ്‌സ് വിളിച്ചു പറയുന്നുണ്ടായിരുന്നു.\nമുകളിലെത്തിയപ്പോള് ഉച്ച മൂത്തു. ഇനി കാട്ടിലൂടെയാണ് യാത്ര. ഭക്ഷണം എവിടെ കിട്ടുമെന്ന് പറയാനാവില്ല. കണ്‍ഫ്യൂഷനടിച്ച് നിന്നപ്പോള്. തൊട്ടരികെ തൊപ്പിവിറ്റിരുന്നയാളുടെ വിലപ്പെട്ട ഉപദേശം... 'വാഴച്ചാലെത്തിയാല് നല്ല പുഴമീന് കൂട്ടി ഊണുകഴിക്കാം വലിയ കാശാവില്ല.' അതിരപ്പിള്ളിയിലെ 'കത്തി'ക്ക് കീഴെ തലവെയ്ക്കാതെ വണ്ടി, വാഴച്ചാലിന് വിട്ടു. വാഴച്ചാല് ഫോറസറ്റ് ഡിവിഷന് ചെക്ക്‌പോസറ്റില് യാത്രയുടെ വിവരങ്ങള് എഴുതികൊടുത്ത് യാത്രാനുമതി വാങ്ങി. നൂറ്മീറ്റര് പിന്നിട്ടപ്പോള് റോഡിന്റെ ഇരുവശത്തും ചെറുഹോട്ടലുകള്, ഹോട്ടല് ദില്, സൗരവ്...ചാലക്കുടിപുഴയില് നിന്ന് പിടിച്ച മീന്‍വറുത്തത് കൂട്ടി സമൃദ്ധമായ ഊണ്. എല്ലാവരുടെയും 'ദില്' നിറഞ്ഞു. വാഴച്ചാല് വെള്ളച്ചാട്ടത്തിന്റെ ഇരമ്പം കേട്ട് ബൈക്കുകള് വീണ്ടും കുതിച്ചു..\nഷോളയാര് മഴക്കാടുകളില്‍ക്കൂടിയാണ് യാത്ര. വന്യതയില് ബൈക്കുകള് ചീറിപ്പായുന്ന ശബ്ദം മാത്രം. വഴിക്കിരുവശവും ഈറ്റക്കാടുകള്, ചില സ്ഥലങ്ങളില് റോഡിനെ ഇരുവശത്തുനിന്നും പൊതിയുന്ന വൃക്ഷജാലങ്ങള്, ഇടയ്ക്കിടെ കനത്ത പുല്‍മേടുകള്, ചാലക്കുടിപ്പുഴയുടെ വനഭാവങ്ങള്. ബൈക്കിന്റെ സ്പീഡില് പറന്നു പൊങ്ങിയ കരിയിലകള്, റോഡില് വീണ് വീണ്ടും ഉറക്കം തുടങ്ങി. പിന്നിടുന്ന വഴികള് അതിവേഗം വിദൂരമായി. വഴിയില് നിറയെ ആനപിണ്ടങ്ങള്. കൂട്ടത്തിലെ രസികനായ മിഥുന് വിളിച്ചു പറഞ്ഞു. 'അളിയാ, ഒന്നും ഫ്രെഷ് അല്ല'. ആന അടുത്തൊന്നുമില്ലെന്നര്‍ത്ഥം. ബൈക്കുകളുടെ ശബ്ദം നിലച്ചപ്പോള് ചെവിക്ക് ചുറ്റും ചീവീടുകളുടെ സൈറണ്. ചിലപ്പോള് പക്ഷികളുടെ കൂജനങ്ങള്. ഇവിടെയെങ്ങാനും ഒറ്റയ്ക്ക് പെട്ടുപോയാല് ആനയൊന്നും വരണ്ട, അല്ലാതെ തന്നെ പേടിച്ച് കാറ്റുപോകും.\n'രാത്രിയായിരുന്നു അന്നത്തെ യാത്ര.....' മുന്‍പൊരിക്കല് ജീപ്പില് ഇതുവഴി വന്നപ്പോള് ആനയുടെ മുന്നില് നിന്നും കഷ്ടിച്ച് രക്ഷപ്പെട്ട കഥ മിഥുന് പറഞ്ഞു തുടങ്ങി. 'ജീപ്പിന്റെ വെളിച്ചത്തില് ദൂരെ ഈറ്റക്കാടിനരികില് റോഡിനോട് ചേര്‍ന്ന് നിഴലുപോലെ ആന. ഡ്രൈവര് വണ്ടി നിര്‍ത്തി. കുറെ നേരം ശബ്ദമുണ്ടാക്കാതിരുന്നു. ഇരുട്ടിന് കനം കൂടി. ഒടുവില് ഡ്രൈവര് പറഞ്ഞു... ഒരു വഴിയുണ്ട്, രക്ഷപ്പെട്ടാല് രക്ഷപ്പെട്ടു... ജീപ്പ് ഫസ്റ്റ് ഗിയറിലിട്ട് ആന നില്‍ക്കുന്നതിനടുത്തേക്ക് നിരക്കി നിരക്കി എത്തിച്ചു. അറിഞ്ഞ ഭാവമില്ലാതെ അവന് ഈറ്റക്കൂട്ടത്തിനടുത്തു തന്നെ തുമ്പിക്കൈ ആട്ടി നിന്നു. പിന്നെയെല്ലാം പെട്ടന്നായിരുന്നു. ജീപ്പ് വല്ലാത്തൊരു ശബ്ദത്തോടെ മുന്നോട്ട് പാഞ്ഞു. ആന വെട്ടിത്തിരിഞ്ഞ് ജീപ്പിന് പിന്നാലെ... മരണപ്പാച്ചിലായിരുന്നു... ഒരുവിധമാണ് അന്ന് രക്ഷപ്പെട്ടത്'.\nകാടിന്റെ മൗനങ്ങളെ ഭഞ്ജിച്ച് ബൈക്കുകള് മുരണ്ടു പാഞ്ഞു.. ആക്‌സിലറേറ്ററില് കൈകള് മുറുകും തോറും കാറ്റിന്റെ ആലിംഗനത്തിന്റെ ശക്തി കൂടി. വിജനമായ പാതയിലെ വളവുകളും തിരിവുകളും യാത്രയുടെ ഹരമേറ്റി. അങ്ങനെ ഒരു വളവ് പിന്നിട്ടപ്പോള് മുന്നില് പെരിങ്ങല്‍ക്കുത്ത് ഡാമിന്റെ വൃഷ്ടി പ്രദേശം. അതിമനോഹരമായ കാഴ്ച്ച. പച്ചയുടെ ഉത്സവമേളം, നെറ്റിപ്പട്ടം കെട്ടിയ ഗജരാജന്‍മാരെ പോലെ പച്ചപ്പിന്റെ ആകൃതി വികൃതികള്. അനക്കമില്ലാതെ കിടക്കുന്ന തടാകം, അവിടവിടെയായി പച്ചത്തുരുത്തുകള്, ഒരില പോലും അനങ്ങുന്നില്ല. മനോഹരമായൊരു പെയിന്റിങ് പോലെ ആ കാഴ്ച്ച മനസ്സിന്റെയും ക്യാമറയുടെയും ഫ്രെയിമില് ഒരേ സമയം പതിഞ്ഞു.\nമലക്കപ്പാറയിലേക്ക് ഇനി അധികദൂരമില്ല. തമിഴ്‌നാട്ടിലേക്ക് കടക്കുംമുന്‍പുള്ള കേരളത്തിന്റെ അതിര്‍ത്തിഗ്രാമം. അവിടെയാണ് രാത്രി തങ്ങേണ്ടത്. നാലുമണി കഴിഞ്ഞതേയുള്ളൂ. കാട്ടുവഴികള് ഇരുട്ടിന്റെ മുഖംമൂടിയണിഞ്ഞുതുടങ്ങി. അകമ്പടിയായി കോടമഞ്ഞിറങ്ങി. പത്തടി മുന്‍പിലുള്ള കാഴ്ച്ചവരെ മങ്ങി. ബൈക്കിന്റെ ലൈറ്റുകള് തെളിഞ്ഞു. രക്ഷയില്ല... പോരുകാളകള് ഫസ്റ്റും സെക്കന്‍ഡും ഗിയറുകളിലേക്ക് വീണ് കിതച്ചു... മലക്കപ്പാറ ടൗണെത്തി, ഒന്നും ശരിക്ക് കാണുന്നില്ല. മഴനൂലുകള് പെയ്തിറങ്ങുന്നുണ്ട്. താമസം നേരത്തെ ഏര്‍പ്പാട് ചെയ്തിരുന്നതിനാല് വലിയ പ്രശ്‌നമുണ്ടായില്ല. ഹോംസ്‌റ്റേ പോലൊരു സെറ്റപ്പ്. ഇരുട്ട്, തണുപ്പില് അലിയാന് തുടങ്ങി. ഞങ്ങള് കമ്പിളിപ്പുതപ്പുകള്‍ക്കുളളിലേക്ക് വലിഞ്ഞു... സുഖനിദ്ര.\nരാവിലെ പുതപ്പിന്റെ സുരക്ഷിതത്വത്തില് നിന്ന്് പുറത്ത് വന്നപ്പോഴാണ് മലക്കപ്പാറയിലെ കാഴ്ച്ചയുടെ വാതായനങ്ങള് തുറന്നത്. തേയിലത്തോട്ടങ്ങള്‍ക്ക് നടുവിലായിരുന്നു ഞങ്ങളുടെ ഉറക്കം. തേയിലത്തോട്ടങ്ങളെ കണ്ട്, രാവിലത്തെ രുചികരമായ ചായ മോന്തി. പുലിയും ആനയും ഇറങ്ങുന്ന സ്ഥലമാണത്രേ ഇത്. ഈശ്വരാ, ഇത് അറിഞ്ഞിരുന്നെങ്കില് രാത്രി മുറിക്ക് പുറത്തിറങ്ങില്ലായിരുന്നു!\nമലക്കപ്പാറയില് നിന്നും വാല്‍പ്പാറയക്ക് 26 കിലോമീറ്ററുണ്ട്. ബൈക്കുകള് ജെറ്റിക്‌സായി. ടൗണില് നിന്നും 200 മീറ്റര് പിന്നിട്ടാല് തമിഴ്‌നാടിന്റെ അതിര്‍ത്തി ചെക്ക് പോസ്റ്റ്. ചുറ്റും ചായത്തോട്ടങ്ങളൊരുക്കുന്ന ചായക്കൂട്ടുകള്... 'പ്രകൃതിയുടെ പാക്കിങ്....' കണ്ണെത്തും ദൂരത്തെല്ലാം തേയിലത്തോട്ടങ്ങളും നീലവാനവും പുണര്‍ന്നുകിടക്കുന്നു. പിന്നെ വഴിയില് ഷോളയാര് വന്നു. കേരളത്തില് ആനമലയും തമിഴ്‌നാട്ടില് കൊരങ്ക്മുടിയും കാവല് നില്‍ക്കുന്ന ചോലയാര്. അനുമതിയില്ലാതെ ഡാമിന് മുകളിലേക്ക് പ്രവേശനമില്ല.\nഉരുളിക്കല് എസ്റ്റേറ്റിലൂടെയായി പിന്നത്തെ യാത്ര. അത് അവസാനിക്കുന്നിടത്ത് റൊട്ടിക്കടക്കവല. അവിടെ നിന്ന് വലത്തേക്ക് തിരിഞ്ഞാല് വാല്‍പ്പാറയ്ക്ക് ആറ് കിലോമീറ്റര്.\nവഴിയില് ഒരിടത്ത് നിറയെ പൊത്തുകളുള്ള വന്‍മരം. ബൈക്കുകള് നിന്നു. കരിങ്കുരങ്ങുകള് ചാടിക്കളിക്കുന്നു. ഉടന് വന്നു ടീമില് നിന്നും ബൈക്ക് ഭാഷയില് ഒരു കമന്റ് 'ദേ നോക്കെടാ കുരങ്ങന് സെക്കന്‍ഡിലിട്ട് ജംപെടുക്കുന്നു...'\nപച്ചപുതച്ച വഴികള് പിന്നിട്ട്, വാല്‍പ്പാറ ടൗണിലെത്തി. അത്യാവശ്യം വലിപ്പമുള്ള പക്കാ തമിഴ്ടൗണ്. കാര്‍ഡ് ബോര്‍ഡ് പെട്ടികള് കുന്നിന് മുകളില് അടുക്കി വെച്ചിരിക്കുന്നത് പോലെ ചെറിയ കെട്ടിടങ്ങള്... ചാലക്കുടി-വാല്‍പ്പാറ റൂട്ടില് ചാലക്കുടി വിട്ടാല് പെട്രോള്‍പമ്പുളളത് ഇവിടെയാണ്. ടൗണില് നിന്നും പൊള്ളാച്ചിയിലേക്കുള്ള വഴിയില് കുത്തനെ പുളഞ്ഞുകിടക്കുന്ന നാല്‍പ്പത് ഹെയര്‍പ്പിന്നുകള്. നാല്‍പ്പതാമത്തെ മുടിപ്പിന്‍വളവ് തിരിഞ്ഞു. കൊടിയവളവുകള് ടീമിന് ഹരമാണ്. ടേണിട്ട് ടേണിട്ടാണ് പോക്ക്. അതായത് ബൈക്ക് കിടത്തി വളയ്ക്കുക. മുട്ടുകാല് റോഡില് മുട്ടുമെന്ന് തോന്നും.\nവളവോട് വളവ്.... ഇത് തീരില്ലേ...വിശന്നിട്ടു വയ്യ. ഓരോ ബൈക്കുകളില് നിന്നും വിശപ്പിന്റെ വിളികള് വന്നു. ഏതോ ഒരു മുതലാളിയുടെ തേയിലത്തോട്ടത്തിനരികിലേക്ക് ബൈക്കുകള് ഒതുക്കി. ജാം, ബ്രെഡ്ഡിന്റെ പുറത്ത് കയറി. തോട്ടത്തിനരികിലെ അരുവിയില് കൈകഴുകി. സൈലന്‍സറുകള് വീണ്ടും തീ തുപ്പി. 30,29, 28,27...ഓരോ ഹെയര് പിന്നുകളായി പിന്നിട്ടു... ഓരോ വളവുകളെത്തുമ്പോള് കൂട്ടത്തില് നിന്ന് ആരവമുയരും. അങ്ങനെ പതിമൂന്നാം വളവിലെത്തി, മുകളിലേയും താഴെയുമുളള ഹെയര്‍പിന്നുകളുടെ അതിശയിപ്പിക്കുന്ന കാഴ്ച്ച. മടക്ക് മടക്കായി കിടക്കുന്ന റോഡുകള്. ദൂരെ പൊള്ളാച്ചിയുടേയും ആളിയാറിന്റെയും വിശാലദൃശ്യം. ശരിക്കുള്ള വ്യൂ പോയിന്റ് ഒന്‍പതാം വളവിലാണ്, 'ലോംസ് പോയിന്റ്'. പാറക്കൂട്ടങ്ങള് കയറി പോകുന്ന ഒരു വരയാടിനെ അവിടെ കണ്ടു. കാഴ്ച്ചയുടെ അനവധി മടക്കുകള് താണ്ടിയപ്പോള് ഡെവാസ്റ്റേറ്റേഴ്‌സ് ഹാപ്പിയായി.\nചുരമിറങ്ങി പൊള്ളാച്ചി വഴി പാലക്കാടെത്തിയാല് ഹൈവേയിലൂടെ ഡെയ്ഞ്ചറസല്ലാതെ യാത്ര തുടരാം. പക്ഷേ ഞങ്ങളുടെ ടീമിന് അഡ്വഞ്ചറിനോടായിരുന്നു താത്പര്യം. വന്ന വഴി തിരിച്ചു വിട്ടു. സമയം വൈകീട്ട് മൂന്നേകാല്. ആറുമണിക്ക് മുന്നേ അതിരപ്പിളളിയിലെത്തണം. ബൈക്കുകള് നൂറേ നൂറില് പറന്നു. മഴ പെയ്തുതുടങ്ങി, തമിഴ്‌നാട്ടില് ഏറ്റവും അധികം മഴ പെയ്യുന്ന സ്ഥലമാണ് വാല്‍പ്പാറ. ബൈക്കിന്റെ സ്പീഡില്, മഴസൂചികള് മുഖത്ത് തുളച്ച് കയറി. ടീഷര്‍ട്ടുകളില് വീഴുന്ന മഴത്തുള്ളികളുടെ കൈകള് വിടര്‍ന്നു വിടര്‍ന്നു വലുതായി.\nനാലരയോടെ മലക്കപ്പാറയില്. അവിടെ നിന്നും നനഞ്ഞു കുതിര്‍ന്ന അമ്പത്തെട്ട് കി.മീ. കാട്ടുവഴിയിലൂടെ അതിരപ്പിള്ളിയിലേക്ക്. വളവുകളില് ടയറുകള് തെന്നി. ഇരുട്ടുവീണ ഓരോ വളവിലും ആനയെ പ്രതീക്ഷിച്ചാണ് ആക്‌സിലറേറ്ററിലും ഗിയറിലും കൈകാലുകള് താളമിട്ടത്. ഭാഗ്യമോ നിര്‍ഭാഗ്യമോ ഒരാനയെ പോലും കണ്ടില്ല. ഇരുട്ടിന് കനംകൂടിത്തുടങ്ങി. ടീമിന്റെ ആവേശം കെട്ടിട്ടില്ല. ഓട്ടത്തിനിടെ എല്ലാവരും ബൈക്കിന്റെ സെന്റര്‍സ്റ്റാന്‍ഡ് റോഡിലുരച്ചു. മിന്നാമിന്നി കുട്ടം പറന്നു പൊങ്ങുന്നത് പോലെ റോഡില് നിന്നും ഇരുട്ടിലേക്ക് തീപ്പൊരി ചിതറി.\nഇരുട്ടില് എവിടെയോ നിന്ന് വല്ലാത്ത ശബ്ദങ്ങള്. നിബിഡ മേഘങ്ങള്‍ക്കിടയിലൂടെ പുറത്തു ചാടാന് വെമ്പുന്ന വിദൂര നക്ഷത്രങ്ങളുടെ കാഴ്ച്ച. മുന്നില് പോയ ബൈക്ക് പെട്ടന്ന് നിര്‍ത്തി. കാര്യമന്വേഷിച്ചു, വിളിക്കാതെ എത്തിയ അതിഥികള്... അട്ട. എല്ലാവരും ടീ-ഷര്‍ട്ടൊക്കെ ഊരി കുടഞ്ഞു. പലരുടെയും കാലുകള് നിറയെ ചോര. പിന്നെ അട്ടപിടുത്തമായിരുന്നു. രാത്രി പടരും മുന്‍പ് അതിരപ്പിള്ളിയിലെത്തി.\nയാത്രയവസാനിച്ചപ്പോള് മനസ്സിലൊരു ഇച്ഛാഭംഗം. മറ്റൊന്നുമല്ല, ആ ഇരുട്ടില് ഏതെങ്കിലുമൊരു കാട്ടുകൊമ്പന് തൊട്ടരികെ വന്ന്, തുമ്പി\nക്കൈകൊണ്ട് തോളത്തൊരു തട്ടുതട്ടി 'ഹലോ അനിയന്‍മാരെ എവിടെ പോകുന്നു' എന്നു ചോദിച്ചിരുന്നെങ്കില്...


‘കൂട്ടിയാലേ കുറയൂ’ ഇന്ധനവില വർധനയില് വിചിത്രവാദവുമായി ജേക്കബ് തോമസ് ; ബിജെപി ഇഫക്റ്റെന്ന് ട്രോള് – Jaihind TV\n‘കൂട്ടിയാലേ കുറയൂ’ ഇന്ധനവില വർധനയില് വിചിത്രവാദവുമായി ജേക്കബ് തോമസ് ; ബിജെപി ഇഫക്റ്റെന്ന് ട്രോള്\nതിരുവനന്തപുരം : ഇന്ധനവില വര്‍ധിപ്പിച്ചാല് മാത്രമേ ഉപയോഗം കുറയൂ എന്ന വിചിത്രവാദവുമായി ജേക്കബ് തോമസ്. നികുതി കൂട്ടിയാല് മാത്രമേ പാലം പണിയാനും സ്‌കൂളുകളില് കമ്പ്യൂട്ടര് വാങ്ങാനും കഴിയൂ എന്നും അദ്ദേഹം പറഞ്ഞു. ഒരു ചാനല് അഭിമുഖത്തിനിടെയായിരുന്നു ജേക്കബ് തോമസിന്‍റെ അഭിപ്രായപ്രകടനം. ബി.ജെ.പിയില് ചേർന്നതിന്‍റെ മാറ്റങ്ങള് കണ്ടുതുടങ്ങിയെന്ന തരത്തില് ട്രോളുകളും സജീവമായി.\n”ഇന്ധനവില കൂട്ടിയാല് മാത്രമേ ഉപയോഗം കുറയൂ. ഇന്ധനവില വീണ്ടും വര്‍ധിച്ചാലും അത് നല്ലതാണ് എന്ന് ഞാന് പറയും. അപ്പോള് ആളുകള് ഇലക്ട്രിക വാഹനങ്ങള് ഉപയോഗിക്കാന് തുടങ്ങും. ടെസ്‌ല പോലുള്ള കമ്പനികള് അതിന്‍റെ സാധ്യത തുറക്കുകയാണ്” – ജേക്കബ് തോമസ് പറഞ്ഞു.\nബി.ജെ.പിയില് ചേർന്നതിന് പിന്നാലെയാണ് ജേക്കബ് തോമസിന്‍റെ പരാമർശം. മുമ്പ് കേന്ദ്ര മന്ത്രി വി മുരളീധരന് പെട്രോള് വില വർധനവില് നടത്തിയ വിചിത്ര ന്യായീകരണവും വലിയ ട്രോളുകള്‍ക്ക് വഴിവെച്ചിരുന്നു. “പെട്രോളിന്‍റെ വില കുറഞ്ഞിരിക്കുകയാണ്, അതിന്‍റെ ഒരംശമാണ് കൂട്ടിയത്. ഇതിൽ ലോജിക് ഒന്നുമില്ല, അന്താരാഷ്‌ട്ര വിപണിയിൽ കുറയുമ്പോൾ അവിടെ കുറഞ്ഞതിന്‍റെ കുറച്ച് ഇവിടെ കൂട്ടിയിട്ടുണ്ട്. കൂട്ടിയെങ്കിലും വില കുറയുകയാണ് ചെയ്യുന്നത്. അത്രയും തന്നെ ഇവിടെ കൂട്ടിയിട്ടില്ല. മൂന്ന് രൂപ കൂട്ടിയെങ്കിലും മൊത്തം വില കൂടുന്നില്ല. ഈ തുക ആരും വീട്ടിൽ കൊണ്ടുപോകുന്നില്ല’ – എന്നായിരുന്നു മുരളീധരന്‍റെ വാദം.


കറാമതിന്റെ കരുത്ത് | muslimpath\nഅല്ലാഹുവിന്റെ ഇഷ്ടദാസന്മാരില് നിന്നു പ്രകടമാകുന്ന പതിവിനു വിപരീതമായ സംഭവ ങ്ങളാണ് കറാമത്ത്. കേവലം അത്ഭുതങ്ങള് എന്നു വ്യാഖ്യാനിച്ചു കറാമതിന്റെ പേരില് പലതരം ചൂഷണങ്ങള് ഇന്നു നടക്കുന്നുണ്ട്. കറാമതുമായി ബന്ധപ്പെട്ടു ചില തെറ്റിധാര ണകള് നിലവിലുണ്ട്. അവ തിരുത്താത്ത കാലത്തോളം ഇപ്പേരില് നടക്കുന്ന ചൂഷ ണങ്ങ ള്‍ക്ക് അറുതിവരുത്താനാവില്ല.\nകറാമത് സത്യമാണെന്നു വിശുദ്ധ ഖാര്‍ആന്റെ സാക്ഷ്യമുണ്ട്. മഹത്തുക്കളുടെ എണ്ണമറ്റ കറാമതുകള് ഖുര്‍ആന് ഉദ്ധരിക്കുന്നുണ്ട്. അതു പോലെ ചരിത്രപരമായി അനിഷേധ്യമായ സാക്ഷ്യം കറാമതിന്റെ കാര്യത്തില് ഉണ്ട്. അതിനാല് കറാമത് നിഷേധം ബിദ്അതാ കുന്നു. മുഅ്തസിലതിന്റെ അന്ധവിശ്വാസങ്ങളില് പെട്ടതാണു കറാമത് നിഷേധം.\nകറാമത് നിഷേധത്തിനു തുല്യം തന്നെയാണു കറാമതിന്റെ പേരിലുള്ള ചൂഷണവും. വ്യാജ ശയ്ഖുമാരും ത്വരീഖതുകാരും കറാമതെന്ന പേരില് ചില അത്ഭുതങ്ങള് കാണിച്ചു ജനങ്ങളെ സ്വാധീനിക്കാന് ശ്രമിക്കുന്നുണ്ട്. സത്യത്തില് ത്വരീഖതില് കറാമത്തിനു പറ യത്തക്ക സ്ഥാനമൊന്നുമില്ല. കറാമതു കാണിക്കാത്തതു കൊണ്ടു ഒരാള് ശയ്ഖ് ആകാ തെ വരില്ല. കറാമത് കൊണ്ടു മാത്രം ഒരാള് ശയ്ഖാവുകയുമില്ല. കറാമതുമായി ബന്ധ പ്പെട്ടു നിലനില്‍ക്കുന്ന ചില ധാരണകള് തിരുത്തിയാല് ഇക്കാര്യം നമുക്കു ബോധ്യമാകും.\nവലിയ്യാകുന്നതിന്റെ ആദ്യത്തെയും അവസാനത്തെയും മാനദണ്ഡം കറാമതാണെന്ന ധാ രണ തെറ്റാണ്. ഇക്കാരണത്താല് ഏതെങ്കിലും തന്ത്ര-കുതന്ത്രങ്ങള് കാണിച്ചു വിലായത്ത് വാദിക്കാന് വ്യാജന്മാര് മെനക്കെടുന്നു. ഈ ധാരണ തെറ്റാണ്. ഇമാം ഖുശയ്രി(റ) രേഖപ്പെടുത്തുന്നതു കാണുക: “ഒരു വലിയ്യിനു പ്രകടമായ കറാമത് ഇല്ലാതെ പോകുന്നു വെന്നത് അദ്ദേഹത്തിന്റെ വിലായതിനു യാതൊരു ഭംഗവും വരുത്തുന്നതല്ല. ഇക്കാര്യത്തി ല് നബിമാര് നേരെ മറിച്ചാകുന്നു. അവര്‍ക്കു തങ്ങളുടെ നുബുവ്വത് ബോധ്യപ്പെടുത്താന് മുഅ്ജിസത് അനിവാര്യമാണ്. കാരണം, നബിമാര് സൃഷ്ടികള്‍ക്കു മൊത്തം നിയോഗിത രാണ്. നബിമാരെ അറിയല് സൃഷ്ടികള്‍ക്ക് ആവശ്യമാണ്. അതിനു മുഅ്ജിസത് വേണം. എന്നാല് ഒരാള് വലിയ്യാണെന്നതു ജനങ്ങള്‍ക്കെന്നല്ല അദ്ദേഹത്തിനു സ്വയം തന്നെ അിറ യല് നിര്‍ബന്ധമില്ല”(രിസാല: 159, ജാമിഉല് ഉസ്വൂല്: 277).\nഈ പറഞ്ഞതിലൂടെ ഇമാം ഖുശയ്രി(റ) രണ്ടു ധാരണകള് തിരുത്തുന്നു. ഒന്ന് – കറാമത് വിലായതിനു മാനദണ്ഡമല്ല. രണ്ടാമത്തെത്, കറാമത് മുഅ്ജിസതുപോലെയാണെന്ന വാദം ശരിയല്ല. ഇത്തരമൊരു വാദത്തിന്റെ പിന്‍ബലത്താലാണു പലരും തങ്ങള്‍ക്ക് വിലായതു ണ്ടെന്നതിനു തെളിവെന്നോണം അത്ഭുതകൃത്യങ്ങള് പ്രകടമാക്കി സാധാരണക്കാരെ വഞ്ചി ക്കുന്നത്. ഇമാം ഇബ്നുഹജറില് ഹയ്തമി(റ) നല്‍കിയ മറുപടി കാണുക: “കറാമതുള്ള ഔലിയാഅ് അത് ഇല്ലാത്തവരെക്കാള് ശ്രേഷ്ടരാണെന്നു നിരുപാധികം പറയാന് പറ്റില്ല. ചിലപ്പോള് കറാമത് ആത്മീയമായ ‘ഹിമ്മത്, യഖീന്’ എന്നീ ആശയങ്ങള് വേണ്ടത്ര ഉറക്കാത്തതിനാല് പ്രകടമാകുന്നതാണ്. ആത്മീയരംഗത്തു സാഹിദി (ഭൌതിക പരിത്യാ ഗി)നെക്കാള് ഉയര്‍ന്ന പദവി ഉള്ളവനാണ് ആരിഫ്. പക്ഷേ, കറാമത് ചിലപ്പോള് ആരി ഫിന് ഉണ്ടാകണമെന്നില്ല. സാഹിദിന് ഉണ്ടാകുന്നതുമാണ്. ഇതുകൊണ്ടു വ്യക്തമാകുന്നതു മഹത്വത്തിന്റെ അളവുകോലാക്കാന് കറാമത് പറ്റില്ല എന്നാണ്. മഹത്വം അളക്കേണ്ടത് അ ല്ലാഹുവിലുള്ള മഅ്രിഫത്, യഖീന് എന്നിവയുടെ ശക്തി-ദുര്‍ബലത വെച്ചാണ്” (ഫതാ വാ: 219).\nകഴിയുമെങ്കില് കറാമത് പ്രകടിപ്പിക്കാതിരിക്കലാണു വലിയ്യിന്റെ കടമ. ഇബ്നു ഹജറില് ഹയ്തമി(റ) പറയുന്നു: “കറാമതും മുഅ്ജിസതും തമ്മിലുള്ള അന്തരത്തില് പെട്ടതാണു, മുഅ്ജിസത് വെളിവാക്കല് നബിമാര്‍ക്കും കറാമത്ത് അത്യന്താപേക്ഷിത ഘട്ടങ്ങളിലല്ലാ തെ വെളിവാക്കാതിരിക്കല് വലിയ്യിനും നിര്‍ബന്ധമാണെന്നത്” ഫതാവല് ഹദീസിയ്യ: 216).\nഅബൂഅലിയ്യുറൂദബാരി(റ) പറയുന്നതു കാണുക: “നബിമാര്‍ക്കു മുഅ്ജിസത് വെളിവാ ല് അല്ലാഹു ഫര്‍ള്വാക്കിയതു പോലെ ഔലിയാഇനു കറാമത് മറച്ചുവെക്കല് അല്ലാഹു ഫര്‍ള്വാക്കിയിരിക്കുന്നു. ജനങ്ങള് അവ കാരണം ചൂഷണം ചെയ്യപ്പെടാതിരിക്കാനാണിത്” (ജാമിഅ്:277).\nകറാമതിന്റെ പ്രകടനപരത വരുത്തുന്ന അപകടങ്ങളെക്കുറിച്ചു പണ്ഢിതന്മാര് മുന്നറിയിപ്പു തരുന്നുണ്ട്. കാണിക്കുന്ന അത്ഭുതങ്ങള് നോക്കി ആളെ വിലയിരുത്താതെ ആളെ നോക്കി അത്ഭുതങ്ങള് വിലയിരുത്തണം. അത്ഭുതം ആര് പ്രകടിപ്പിക്കുന്നു എന്നതാണു പ്രധാനം. ആളെ നോക്കി വേണം കറാമതാണോ അല്ലേ എന്നു തീരുമാനിക്കാന്. ഇമാം ഖുശയ്രി(റ) കറാമതിനെ നിര്‍വചിക്കുന്നതു കാണുക: “കറാമത് പതിവിനു വിപരീതമാ യതാവല് നിര്‍ബന്ധമാണ്. അതുപോലെ വിലായതിന്റെ ഗുണങ്ങള് മേളിച്ചവനില് നിന്നു പ്രകടമാകലും നിര്‍ബന്ധമാകുന്നു” (രിസാല: 158).\nഇമാം ഹയ്തമി(റ)പറയുന്നു: “അല്ലാഹുവിന്റെയും പടപ്പുകളുടെയും കടമകള് പാലി ക്കുന്ന സ്വാലിഹായ ഒരാളില് നിന്നു വെളിപ്പെടുന്ന അത്ഭുത കൃത്യങ്ങളാകുന്നു കറാമത്” (ഫതാവാ: 216).\nഅബൂഉസ്മാന്(റ) പറയുന്നു: “ഉത്തമമായ രഹസ്യ ജീവിതത്തിന്റെ ഉടമയ്ക്കു പ്രകടമാ കുന്ന അത്ഭുതങ്ങളാകുന്നു കറാമത്” (ജാമിഉല് ഉസ്വൂല്: 276).\nഒരു കൃത്യം കറാമതാകണമെങ്കില് അതു സംഭവിച്ചത് അര്‍ഹനില് നിന്നാണോ എന്നു നോക്കണമെന്നു ഈ വീക്ഷണങ്ങളില് നിന്നു മനസ്സിലായി. ഇതനുസരിച്ച് ഔലിയാഅ് അല്ലാത്തവരില് നിന്നും കറാമതുപോലെ തോന്നിക്കുന്ന അത്ഭുതങ്ങള് പ്രകടമാകാം. അ ങ്ങനെ പ്രകടമാകുന്ന പക്ഷം അത് പ്രകടിപ്പിച്ചവന് വലിയ്യാകില്ലെന്നുകൂടി ഗ്രഹിക്കാം. ഇമാം ള്വിയാഉദ്ദീ(റ)ന്റെ വരികള് കാണുക: “പതിവിനു വിപരീതമായ അത്ഭുത കൃത്യങ്ങള് നല്ല നടപ്പും വിശ്വാസവും ഇല്ലാത്തവനില് നിന്നു പ്രകടമായാല് അതു കറാമതല്ല ഇസ്തിദ്റാജ് (ഇരയിട്ടു പിടിക്കുന്ന സൂത്രം) ആണ്” (ജാമിഅ്: 276).\n“ജനങ്ങളോടും അല്ലാഹുവിനോടുമുള്ള ബാധ്യതകള് നിറവേറ്റിപ്പോരുന്ന നല്ല മനുഷ്യന്റെ പക്കല് നിന്നല്ലാതെ അത്ഭുതകൃത്യങ്ങള് പ്രകടമായാല് ഒന്നുകില് അതു സിഹ്റ് (മാ രണം) അല്ലെങ്കില് ‘ഇസ്തിദ്റാജ്’ ആകുന്നു” (ഫതാവാ: 216).\nഈ പറഞ്ഞതില് നിന്നും അനര്‍ഹരുടെ അത്ഭുതകൃത്യങ്ങള് കൊണ്ടുള്ള പ്രകടനം അപ്ര സക്തമാണെന്നു വരുന്നു. ഈ വിധം ചൂഷണം നടക്കുമെന്നതിനാലാണു കറാമതിനെ മുഅ്ജിസതുപോലെ വിലായതിന്റെ പ്രമാണമാക്കാതെ മാറ്റിവെച്ചത്. മുഅ്ജിസത് ഖണ്ഠി തമായി നബിത്വത്തിനെ സ്ഥാപിക്കുന്നതാണ്. അതേസമയം കറാമത് അതു പ്രകടമാക്കു ന്നവന് ഖണ്ഠിതമായും വലിയ്യാണെന്നു വരുത്തുന്നില്ല. ഇക്കാര്യം ഇബ്നുഹജറില് ഹയ് തമി(റ) അടക്കം എല്ലാ പണ്ഢിതന്മാരും വ്യക്തമാക്കിട്ടുണ്ട്.\nത്വരീഖതിന്റെ പേരില് ഇന്നു ചൂഷണങ്ങള് ഏറെയും കറാമതിന്റെ പേരുപറഞ്ഞാണ്. തങ്ങളുടെ ശയ്ഖുമാരുടെ കഥകള് അവതരിപ്പിച്ചാണു ത്വരീഖതില് മുരീദുമാരെ ആകര്‍ഷി ക്കുന്നത്. കേവലം ഒരു വലിയ്യിനു തന്നെ കറാമത് മാനദണ്ഡമാക്കി വിലായത് വാദിക്കാനാ വില്ലെങ്കില് എങ്ങനെയാണു ത്വരീഖതിന്റെ ശയ്ഖിന് ഇതും പറഞ്ഞു രംഗത്തെത്താനാ വുക?. അതുകൊണ്ട് ഇത്തരക്കാര് വ്യാജന്മാരാണെന്നതിന്റെ മികച്ച തെളിവാണ് ഇത്തരം കറാമതു കഥകള് എന്നു മനസ്സിലാക്കുക.\nകഠിന പ്രയത്നം വഴി അത്ഭുതകൃത്യങ്ങള് പലതും കാണിച്ചവരെക്കുറിച്ചു ചരിത്രത്തില് ഉണ്ട്. ഇബ്നു ഹജറില് ഹയ്തമി(റ) ഫതാവായില് ഇത്തരം അനുഭവങ്ങള് രേഖപ്പെടുത്തിയിട്ടുണ്ട്. ബറാഹിമത് വിഭാഗം ഇക്കൂട്ടത്തില് പെട്ടവരായിരുന്നു. അന്തരീക്ഷത്തിലൂടെ പറക്കാന് ഇവര്‍ക്ക് കഴിഞ്ഞിരുന്നുവത്രെ (ഫതാവാ: 217). അത്ഭുതകൃത്യങ്ങള് കണ്ടു പല രും ഇവരില് വിശ്വസിച്ചതായും രേഖയുണ്ട്.\nശരീഅത്തനുസൃത ജീവിതം നയിക്കാത്തയാള് എന്ത് അത്ഭുതങ്ങള് കാണിച്ചാലും അംഗീകരിക്കാനാവില്ല. പിശാചിന്റെ സ്വാധീനത്താല് ചെയ്യുന്നതാകും അവ. മന്ത്രത്താലും മാര ണത്താലും ഇങ്ങനെ പലതും പ്രകടമാക്കാന് കഴിയും. ദജ്ജാല് കാണിക്കുന്ന മഹാത്ഭുത ങ്ങള് ആര്‍ക്കാണറിയാത്തത്. മരിച്ചവനെ ജീവിപ്പിക്കല്, മഴ പെയ്യിക്കല് തുടങ്ങിയ കൃത്യ ങ്ങള് അവന് ചെയ്യുമെന്നു സ്വഹീഹായ ഹദീസുകളില് വന്നതാണ്. അതേസമയം ഈസാ നബി(അ)മും ഇബ്റാഹീം നബി(അ)മും മരിച്ചയാള്‍ക്കു ജീവന് നല്‍കിയിരുന്ന തായി ഖുര്‍ആന് പറയുന്നുണ്ട്. അതു അംഗീകരിക്കുന്നത് അവര് പ്രവാചകന്മാരായതുകൊണ്ട് മാത്രമാണ്. അതുകൊണ്ട് ഒരു കാര്യം നാം ഉറപ്പിക്കുക. ശരീഅത്തനുസരിച്ചുള്ള ജീവിതമാണു പ്രധാനം. അതില്ലാത്തവന്റെ അത്ഭുതങ്ങള് അനര്‍ഥങ്ങള് ആകുന്നു. ത്വരീ ഖതിന്റെ ചരിത്രത്തിലെ അതികായനായ അബൂയസീദ്(റ) പറഞ്ഞതാണ് ഈ വിഷയ ത്തിലെ അവസാന വാക്ക്. മൂസബ്ന് ഈസാ(റ) തന്റെ പിതാവിനെ ഉദ്ധരിച്ചു പറയുന്നു: “അബൂ യസീദുല്‍ബിസ്ത്വാമി(റ) പറഞ്ഞു: “വാനലോകത്തുകൂടെ പറക്കുന്ന ഒരു വ്യ ക്തിയെ കണ്ടെന്നു കരുതി ചതിയില് പെട്ടുപോകരുത്. അവന് ദീനീവിധികള് എങ്ങനെ പാലിക്കുന്നുവെന്നും ശരീഅതിനെ ഏതുവിധം മുറുകെ പിടിക്കുന്നുവെന്നും നോക്കുക. എന്നിട്ടു മാത്രം വിശ്വസിക്കുക” (രിസാല:14).\nഇതുപോലെ മറ്റു പല സ്വൂഫീ മഹാന്മാരും പറഞ്ഞതായി കാണാം. ഇതില് നിന്നു മന സ്സിലാക്കാനാകുന്നതു കറാമതിന്റെ പിന്‍ബലത്താല് ത്വരീഖത് സ്ഥാപിതമാകില്ല എന്നാണ്. അതുകൊണ്ട് അത്ഭുതകൃത്യങ്ങള് കാണിക്കുന്നുവെന്ന ന്യായം പറഞ്ഞു ഒരാളെ ശയ്ഖാ യി അവതരിപ്പിക്കാന് യാതൊരു പഴുതുമില്ല.\nത്വരീഖതിനും ശയ്ഖാവലിന്നും കറാമത് ന്യായീകരണമല്ലെന്ന വാദത്തെയും ചിലര് ചൂഷണം ചെയ്തു വരുന്നുണ്ട്. യാതൊരു അത്ഭുതങ്ങളും കാട്ടാനാകാത്തതില് തെറ്റി ല്ലെന്ന ന്യായം പറഞ്ഞും ഇവര് കള്ളശയ്ഖ് ചമയുന്നു. ഇത്തരം സന്ദര്‍ഭങ്ങളില് പാണ്ഢിത്യവും അവബധവുമുള്ള ഉഖ്റവിയായ പണ്ഢിതരുമായി ബന്ധമുള്ളവര്‍ക്കേ ചതിയില് നിന്നും രക്ഷ നേടാനാകൂ. ആഖിബത് നന്നാകാന് പ്രാര്‍ഥനാ നിരതരാവുക.\nഏറ്റവും വലിയ കറാമത്ത് ദീനീ ഖിദ്മതുകളില് മുഴുകലാകുന്നു. വെള്ളത്തിനു മുകളിലൂടെ നടക്കുക, അന്തരീക്ഷത്തിലൂടെ പറക്കുക, രോഗം വേണ്ടെന്നു പറയുമ്പോള് ശിഫയാകുക തുടങ്ങിയ കറാമതുകളേക്കാള് വലുത് ആയുസ്സ് മുഴുവനും ദീനീ വിജ്ഞാനത്തിലും പ്രചാരണത്തിലും മറ്റു ഇബാദത്തുകളിലും മുഴുകി ബറകത്തുള്ളതാവാന് തൌഫീഖ് ലഭിക്കുക എന്ന കറാമതാണ്. കാരണം മുമ്പുദ്ധരിച്ച അത്ഭുത സിദ്ധികള് കറാമതില്ലാത്തവരില് നിന്നും സംഭവിക്കാം. അതിനെ ബാത്വിലാക്കാന് മറ്റുള്ളവര്‍ക്ക് സാധിക്കുകയും ചെയ്യും. രണ്ടാമതു പറഞ്ഞ കറാമത് അല്ലാഹുവിന്റെ പ്രത്യേക തൌഫീഖ് ലഭിച്ചവര്‍ക്കല്ലാതെ സാധ്യമല്ല. അതിനോട് തുല്യമായി പ്രവര്‍ത്തിക്കാന് ആര്‍ക്കും ആവില്ല. സ്വഹാബികളില് പലരില് നിന്നും സാധാരണക്കാര്‍ക്ക് അത്ഭുതമായി തോന്നുന്ന കാര്യങ്ങള് വിരളമായിട്ടാണ് സംഭവിച്ചത്. നാല് മദ്ഹബിന്റെ ഇമാമുകളുടെയും സ്ഥിതികള് ഇതു തന്നെ.


'ഒരേ ലിംഗത്തിലുള്ളവർ നൃത്തം ചെയ്തത് അവർക്ക് ദഹിച്ചില്ല'; ഹോട്ടലിൽ നിന്നും പുറത്താക്കിയതായി സ്വവർഗ ദമ്പതികൾ\n‘ഒരേ ലിംഗത്തിലുള്ളവർ നൃത്തം ചെയ്തത് അവർക്ക് ദഹിച്ചില്ല’; ഹോട്ടലിൽ നിന്നും പുറത്താക്കിയതായി സ്വവർഗ ദമ്പതികൾ\nസ്വവർഗ ദമ്പതികളെ ചെന്നൈയിലെ ഹോട്ടലിൽ നിന്നും പുറത്താക്കിയതായി പരാതി. അതിഥികൾക്ക് അരോചകമാം വിധം പെരുമാറിയെന്ന കാരണം പറഞ്ഞ് രസികാ ഗോപാലകൃഷ്ണൻ, ശിവാങ്കി സിങ് എന്നീ യുവതികളെയാണ് ഹോട്ടലിൽ നിന്നും പുറത്താക്കിയത്. ചെന്നൈയിലെ ദി സ്ലേറ്റ് ഹോട്ടലിലാണ് സംഭവം. ജൂലൈ 28നാണ് സംഭവം. ഇതേപ്പറ്റി രസിക സാമൂഹ്യ മാധ്യമത്തിൽ കുറിച്ചതോടെയാണ് സംഭവം പുറംലോകമറിഞ്ഞത്.\nശനിയാഴ്ച രാത്രിയാണ് താനും കൂട്ടുകാരിയും ദി സ്ലേറ്റ് ഹോട്ടലിലെത്തിയതെന്ന് രസിക കുറിച്ചു. തങ്ങൾ നൃത്തം ചെയ്യുന്നതിനിടയിൽ നാലഞ്ച് പുരുഷന്മാർ തങ്ങളെ നോക്കുന്നുണ്ടായിരുന്നു. ബാക്കിയെല്ലാവരും തങ്ങളെപ്പോലെ ആസ്വദിച്ച് നൃത്തം ചെയ്യുമ്പോൾ എന്തുകൊണ്ടാണ് അവർ തങ്ങളിൽ അനാവശ്യമായി ശ്രദ്ധചെലുത്തിയതെന്ന് അറിയില്ല. ഒരേ ലിംഗത്തിലുള്ളവർ നൃത്തം ചെയ്യുന്നത് ഇവർക്ക് ദഹിക്കാത്തത് എന്തുകൊണ്ടാണെന്ന് അറിയില്ലെന്നും രസിക തന്റെ പോസ്റ്റിൽ കുറിച്ചു.\nതുടർന്ന് തങ്ങൾ വാഷ്‌റൂമിൽ പോയി. അൽപ സമയത്തിന് ശേഷം വാഷ്‌റൂമിന്റെ വാതിലിൽ ആരോ മുട്ടുന്നതു കേട്ട് തുറന്നപ്പോൾ നാല് പുരുഷ ജീവനക്കാരും ഒരു സ്ത്രീയും പുറത്തു നിൽക്കുന്നത് കണ്ടു. തങ്ങൾ വാഷ്‌റൂമിൽ മറ്റെന്തോ ചെയ്യുകയായിരുന്നെന്നും അതിഥികളിൽ നിന്നും പരാതി ഉയർന്നിട്ടുണ്ടെന്നും അവർ പറഞ്ഞു. എത്രയും വേഗം ഹോട്ടലിൽ നിന്നും പോകണമെന്നാണ് അവർ ആവശ്യപ്പെട്ടത്. എന്നാൽ താനും സുഹൃത്തും മറ്റുള്ളവർക്ക് യാതൊരു രീതിയിലുള്ള ബുദ്ധിമുട്ടും സൃഷ്ടിച്ചിട്ടില്ലെന്നും രസിക വ്യക്തമാക്കുന്നു.\nഅതിഥികൾക്ക് അരോചകമാകും വിധം സ്റ്റേജിൽ കയിറിനിന്ന് ചുംബിക്കുകയും ലൈംഗിക ചേഷ്ടകൾ കാണിക്കുകയും ചെയ്‌തെന്നാണ് മാനേജർ പറഞ്ഞതെന്ന് ശിവാങ്കി സമൂഹമാധ്യമത്തിൽ കുറിച്ചു. അതിന്റെ വീഡിയോ കൈവശമുണ്ടെന്നും മാനേജർ പറഞ്ഞു. വീഡിയോ കാണിക്കണമെന്ന് ആവശ്യപ്പെട്ടപ്പോൾ മാനേജർ അതിൽ നിന്നും ഒഴിഞ്ഞു മാറുകയാണ് ചെയ്തതെന്നും യുവതികൾ പറയുന്നു.\nRead more on: same sex relationship\nസ്വവർഗ പ്രണയം പുറത്തു പറയാതിരിക്കാൻ സഹോദരി 25 ലക്ഷം രൂപ ആവശ്യപ്പെട്ട് ബ്ലാക്ക്മെയിൽ ചെയ്തുവെന്ന് അത്‌ലറ്റ് ദ്യുതി\nആത്മസുഹൃത്തായ പെൺകുട്ടിയുമായി താൻ പ്രണയത്തിലാണെന്ന് ഇന്ത്യൻ അത്‌ലറ്റ് ദ്യുതി ചന്ദ്


Pakistan can seek India’s help if it cannot handle terrorism alone: Rajnath Singh:ഭീകരവാദത്തെ ചെറുക്കാൻ പാക്കിസ്ഥാനെ സഹായിക്കാം: രാജ്നാഥ് സിങ്\nPakistan Can Seek Indias Help If It Cannot Handle Terrorism Alone Rajnath Singh\nഭീകരവാദത്തെ ചെറുക്കാൻ പാക്കിസ്ഥാനെ സഹായിക്കാം: രാജ്നാഥ് സിങ്\nജമ്മു കാശ്‍മീർ അല്ല, ഭീകരവാദമാണ് ഇവിടെ വിഷയം: രാജ്നാഥ് സിങ്\nസമാധന ചർച്ചകൾക്കായി നിരന്തരം പാക് നേതാക്കൾ ക്ഷണം തുടരുന്നതിനിടയിൽ പ്രതികരണവുമായി കേന്ദ്ര ആഭ്യന്തര മന്ത്രി രാജ്നാഥ് സിങ്. ഭീകരവാദത്തെ ചെറുക്കാൻ ഒറ്റയ്ക്ക് സാധിക്കുകയില്ലെങ്കിൽ പാക്കിസ്ഥാന് ഇന്ത്യയുടെ സഹായം തേടമെന്നാണ് രാജ്നാഥ് സിങ് പറഞ്ഞത്.\n“ജമ്മു കാശ്‍മീർ ഇന്ത്യയുടെ അവിഭാജ്യ ഘടകമാണ്, അത് അങ്ങനെ തന്നെ തുടരും. എന്നാൽ ജമ്മു കാശ്‍മീർ അല്ല ഭീകരവാദമാണ് ഇവിടെ വിഷയം. അതിനെ കുറിച്ച് പാക്കിസ്ഥാനുമായി ചർച്ചയ്ക്ക തയ്യാറാണ്. അഫ്ഗാനിസ്ഥാൻ അമേരിക്കയുടെ സഹായത്തോടെ ഭീകരവാദത്തിനെതിരെയും താലിബാനെതിരെയും പോരാടിയത് പോലെ പാക്കിസ്ഥാന് ഇന്ത്യയുടെ സഹായവും തേടാം,” രാജ്നാഥ് സിങ് പറഞ്ഞു.\nകർത്താപൂർ ഇടനാഴി നിർമ്മാണം ആരംഭിച്ചത് മുതൽ സമാധാന ചർച്ചകൾക്കായി നിരന്തരം അവശ്യം ഉന്നയിക്കുകയാണ് പാക്കിസ്ഥാൻ. ഇസ്ലാമാബാദിൽ നടക്കുന്ന സാർക്ക് ഉച്ചക്കോടിയിൽ പങ്കെടുക്കാനുള്ള പാക്കിസ്ഥാന്റെ ക്ഷണം ഇന്ത്യ നിരസിച്ചിരുന്നു.തീവ്രവാദ പ്രവര്‍ത്തനങ്ങള്‍ക്ക് പ്രോത്സാഹനം നല്‍കുന്നത് പാക്കിസ്ഥാന് അവസാനിപ്പിക്കാതെ മുന്നോട്ട് പോകാനാകില്ലെന്നാണ് സുഷമ വ്യക്തമാക്കിയത്.\nഅതേസമയം, കര്‍ത്താര്‍പൂര് പാത നിര്‍മ്മിക്കാനുള്ള പാക്കിസ്ഥാന്റെ തീരുമാനത്തെ സുഷമ സ്വാഗതം ചെയ്തു. എന്നാല് സുഷമ ക്ഷണം സ്വീകരിച്ച് പാക്കിസ്ഥാനിലേക്ക് പോയില്ല, പകരം കേന്ദ്രമന്ത്രിമാരായ ഹര്‍സിമ്രത് കൗര് ബാദലിനേയും ഹര്‍ദീപ് സിങ് പുരിയേയുമാണ് അയച്ചത്. തിരക്കുകള് കാരണമാണ് പങ്കെടുക്കാനാകാത്തതെന്നായിരുന്നു സുഷമ അറിയിച്ചത്. ഗുരു നാനാക്കിന്റെ സമാധിസ്ഥലമായ കര്‍ത്താര്‍പൂര് ഗുരുദ്വാര ഇപ്പോള് പാക്കിസ്ഥാനിലാണ്. സിഖ് മതവിശ്വാസികളുടെ വിശുദ്ധകേന്ദ്രമായ ഇവിടേയ്ക്ക് ഇന്ത്യയില് നിന്ന് ഒരു സ്ഥിരം പാത വേണമെന്ന ആവശ്യം വര്‍ഷങ്ങളായി ഉയരുന്നതാണ്. എന്നാല് നയതന്ത്ര തര്‍ക്കങ്ങളില് കുരുങ്ങി അത് ഇതുവരെ നടപ്പായിരുന്നില്ല.\n”വര്‍ഷങ്ങളായി ഈ പാതയ്ക്കായി ഇന്ത്യ ആവശ്യപ്പെടുകയായിരുന്നു. ഇപ്പോള് മാത്രമാണ് അവര് സമ്മതിച്ചത്. ഇതുകൊണ്ട് മാത്രം ചര്‍ച്ച നടക്കില്ല. തീവ്രവാദവും സംസാരവും ഒരുമിച്ച് പോകില്ല” സുഷമ പറഞ്ഞു.\nTags: India, Pakistan, Rajnath Singh\nശബരിമല; പൊലീസ് നടപടികളിൽ ഇടപെടില്ലെന്ന് ഹൈക്കോടതി നിയോഗിച്ച സമിതി\nപെൺ മതിൽ: എൻഎസ്എസും യുഡിഎഫും സഹകരിക്കണമെന്ന് കോടിയേരി


സെവാഗ് ഭര്‍ത്താവിനെ തിരിച്ചറിഞ്ഞു; താരത്തിന്റെ ട്വിറ്റര് പോസ്റ്റ് ഏറ്റെടുത്ത് സോഷ്യല്‍മീഡിയ | Daily Indian Herald\nSeptember 21, 2018 10:57 am By : Indian Herald Staff\nക്രിക്കറ്റില് നിന്ന് വിരമിച്ചങ്കിലും സൂപ്പര് താരം വിരേന്ദര് സെവാഗ് ആരാധകരുടെ മനസില് ഇപ്പോഴും നിറഞ്ഞു നില്‍ക്കുന്നുണ്ട്. ഇപ്പോഴും സോഷ്യല് മീഡിയയില് താരത്തെ പിന്തുടരുന്നവരുരടെ എണ്ണത്തില് യാതൊരു കുറവുമില്ല. സോഷ്യല് മീഡിയയില് ആക്ടീവായ താരത്തിന്റെ പോസ്റ്റുകള് പലപ്പോഴും സോഷ്യല്‍മീഡിയ ഏറ്റെടുക്കാറുണ്ട്. അത്തരത്തിലൊരു പോസ്റ്റാണ് ഇപ്പോള് ചര്‍ച്ചയായിരിക്കുന്നത്.\nട്വിറ്റര് പേജില് സെവാഗ് പോസ്റ്റ് ചെയ്ത ചിത്രവും അതിന് നല്‍കിയിരിക്കുന്ന അടികുറിപ്പും വൈറലായിരിക്കുകയാണ്. രണ്ട് പക്ഷികളുടെ ചിത്രമാണ് സെവാഗ് പങ്കുവച്ചിരിക്കുന്നത്. ‘ പക്ഷികളെ കുറിച്ച് കൂടുതലായൊന്നും അറിയില്ല. എന്നാല്, ഈ ചിത്രത്തില്‍നിന്ന് ഭര്‍ത്താവിനെ കണ്ടെത്താന് എളുപ്പമാണ് ‘ എന്നാണ് സെവാഗ് ചിത്രത്തിന് അടിക്കുറിപ്പ് നല്‍കിയത്. ആയിരക്കണക്കിന് പേരാണ് ചിത്രം ഷെയര് ചെയ്തിരിക്കുന്നത്.\nനിരവധി പേര് സെവാഗിന്റെ ട്രോള് ആസ്വദിക്കുകയും അനുകൂലിച്ച് കമന്റുകള് നല്‍കുകയും ചെയ്തിട്ടുണ്ട്. ഇതുവരെ 2000ത്തോളം ആളുകളാണ് ട്വീറ്റ് ഷെയര് ചെയ്തത്. ഇതാദ്യമായല്ല സെവാഗ് ട്വീറ്റുകളിലൂടെ ശ്രദ്ധിക്കപ്പെടുന്നത്. നൈജീരിയന് ഫുട്‌ബോളറായ ഇമ്മാനുവേല് എമെനൈക് വിവാഹിതനായപ്പോള് അദ്ദേഹത്തെ ട്രോളിക്കൊണ്ട് സെവാഗ് ട്വീറ്റ് ചെയ്തത് വലിയ ചര്‍ച്ചയായിരുന്നു. ’13 വേര്‍ഷന് അണ്‍ഇന്‍സ്റ്റാള് ചെയ്ത് വേര്‍ഷന് 14 അപ്‌ഡേറ്റ് ചെയ്തു. ഫോണ് മാറുന്നത് പോലെ ഭാര്യയെ മാറുന്നു. ഇമ്മാനുവേല് പ്രതിവര്‍ഷം ഇങ്ങനെയാകരുത്. വേര്‍ഷന് 15 വേണ്ട, പ്ലീസ് ‘ ട്രോള് പങ്ക് വെച്ചുക്കൊണ്ട് സെവാഗ് അന്ന് പറഞ്ഞത് ഇങ്ങനെയാണ്. 2013ലെ മിസ് നൈജീരിയയായിരുന്ന എസിന്നെ അകുടോയുമായി വിവാഹ ബന്ധം വേര്‍പ്പെടുത്തി 2014ലെ മിസ് നൈജീരിയയായ ഇഹെഒമ എന്‍ന്നാടിയെ വിവാഹം കഴിച്ചതിനാണ് ഇമ്മാനുവേലിനെ സെവാഗ് ട്രോളിയത്.\nകൊഹ്‌ലിയുടെ പിഴവ് ചൂണ്ടിക്കാണിക്കാന് ശേഷിയുള്ള താരങ്ങള് ഇന്ത്യന് ടീമിലില്ല; വിമര്‍ശനവുമായി സേവാഗ്\nവാഹനത്തിൽ യുവാവിനെ കെട്ടിവച്ച സംഭവം; മേജറെ അഭിനന്ദിച്ച് സെവാഗ്


സംസ്ഥാനങ്ങൾ പുറത്തു വിട്ട കൊവിഡ് മരണ കണക്കുകൾ ശരിയോ? പരിശോധിക്കാൻ കേന്ദ്രം | centre will cross check the death rates due to covid in various states\nകൊവിഡ് ഒന്ന് രണ്ട് തരംഗങ്ങളിലായി ഇതുവരെ 4,25,757 മരണമാണ് രാജ്യത്ത് റിപ്പോർട്ട് ചെയ്തത്. ഇതിൽ രണ്ടാം തരംഗത്തിൽ ഏപ്രിൽ, മെയ് മാസങ്ങളിൽ മാത്രം 1.69 ലക്ഷം മരണം റിപ്പോർട്ട് ചെയ്തു. ഇതിനപ്പുറം മരണങ്ങൾ വിവിധ സംസ്ഥാനങ്ങളിൽ ഉണ്ടായോ എന്ന് കണ്ടെത്താനാണ് കേന്ദ്രസർക്കാർ ശ്രമം.\nNew Delhi, First Published Aug 4, 2021, 12:42 PM IST\nദില്ലി: രാജ്യത്തെ കൊവിഡ് മരണസംഖ്യയിൽ കേന്ദ്രീകൃത പരിശോധനയ്ക്ക് ഒരുങ്ങി കേന്ദ്ര സർക്കാർ. വിവിധ സംസ്ഥാനങ്ങൾ പുറത്തുവിടുന്ന മരണസംഖ്യ ശരിയാണോയെന്ന് ഉറപ്പു വരുത്താനാണ് ശ്രമം. ചില മേഖലകൾ തിരിച്ചാകും ഇതു സംബന്ധിച്ച ആദ്യ പരിശോധന.\nകണക്കിൽ പെടാത്ത മരണം കണ്ടെത്തുക എന്നത് കേന്ദ്ര, സംസ്ഥാനസർക്കാരുകൾക്ക് വലിയ വെല്ലുവിളിയാണ്. ഇതിനായി കൂടുതൽ സമയം ആവശ്യമായി വരുമെന്ന് സ്റ്റാറ്റിസ്റ്റിക്സ് സ്റ്റാൻഡിംഗ് കമ്മറ്റി ചെയർമാൻ പ്രണോബ് സെൻ അറിയിച്ചു.\nകൊവിഡ് കാലത്ത് നടന്ന മരണങ്ങളിൽ എത്രയെണ്ണം കൊവിഡ് കാരണമുണ്ടായെന്ന് കണ്ടെത്താൻ പ്രത്യേക സ‍ർവേയ്ക്കാണ് ശ്രമം. മരണസമയത്ത് രോഗിക്ക് ഉണ്ടായിരുന്ന ലക്ഷണങ്ങളെക്കുറിച്ച്, ബന്ധുക്കളോട് സംസാരിച്ച് അടക്കം കൊവിഡ് മരണമാണോ എന്ന് ഉറപ്പ് വരുത്തേണ്ടി വരും. എന്നാൽ വീടുകൾ കയറി ഇങ്ങനെ സർവേ നടത്തുകയെന്നത് വലിയ വെല്ലുവിളിയാണെന്ന് ഈ രംഗത്തെ വിദ്ഗധർ ചൂണ്ടിക്കാട്ടുന്നു. അതിനാൽ കൂടുതൽ മരണം നടന്ന മേഖലകളിൽ മാത്രം ഇത്തരം പരിശോധന ആദ്യം നടത്തുകയാണ് ഇപ്പോൾ ഉദ്ദേശിക്കുന്നത്.\nഇന്ത്യയിലെ മരണസംഖ്യ റിപ്പോർട്ടു ചെയ്യുന്നതിന്‍റെ പത്തിരട്ടിയാണെന്നൊക്കെ ചില വിദേശ മാധ്യമറിപ്പോർട്ടുകൾ വന്നിരുന്നു. മരണസംഖ്യയെക്കുറിച്ച് സർക്കാർ ഏജൻസികളുടെ കണക്കിലും വൈരുദ്ധ്യമുണ്ട്. ഈ സാഹചര്യത്തിലാണ് പരിശോധന തുടങ്ങി ആരോപണം നേരിടാനുള്ള കേന്ദ്ര സർക്കാരിന്‍റെ നീക്കം.\nഅതേസമയം, രാജ്യത്ത് കഴിഞ്ഞ 24 മണിക്കൂറിനിടെ 42,625 പേർക്ക് കൂടി കൊവിഡ് സ്ഥിരീകരിച്ചു. 562 മരണം കൂടി സ്ഥിരീകരിച്ചിട്ടുണ്ട്, ഇതോടെ ഔദ്യോഗിക കണക്കനുസരിച്ച് രാജ്യത്തെ ആകെ കൊവിഡ് മരണം 4,25,757 ആയി ഉയന്നു. നിലവിൽ 4,10,353 പേരാണ് രാജ്യത്ത് കൊവിഡ് സ്ഥിരീകരിച്ച് ചികിത്സയിലുള്ളത്. 3,09,33,022 പേർ ഇത് വരെ രോഗമുക്തി നേടിയെന്നാണ് കേന്ദ്രത്തിന്റെ കണക്ക്.\nപ്രതിദിന ടെസ്റ്റ് പോസിറ്റിവിറ്റി നിരക്ക് 2.31 ശതമാനമാണ് ഇപ്പോൾ. ഏഴ് ദിവസത്തെ ശരാശരി ടിപിആർ 2.36 ശതമാനമാണ്.\nഇത് വരെ 48,52,86,570 ഡോസ് വാക്സീൻ വിതരണം ചെയ്തുവെന്നാണ് ആരോഗ്യമന്ത്രാലയത്തിന്‍റെ കണക്ക്.\nLast Updated Aug 4, 2021, 12:53 PM IST


മോദി സർക്കാർ അധികാരത്തിൽ കയറുമ്പോൾ പെട്രോളിന് 9.48 രൂപയും ഡീസലിന് 3.56 രൂപയും നികുതി; എട്ട് വർഷത്തിനുള്ളിൽ വർധിച്ചത് പെട്രോളിന് 27.90 രൂപയും ഡീസലിന് 21.80 രൂപയും; കൂട്ടിയ നികുതിയുടെ അളവ് വെച്ച് നോക്കുമ്പോൾ കുറയ്ക്കുന്നത് വലിയ കുറവല്ല; വീണ്ടും സര്‍ക്കാര് സാധാരണക്കാരുടെ കണ്ണില് പൊടിയിടുമ്പോള് - Media Mangalam\nകേന്ദ്ര സർക്കാർ ഇന്ധനത്തിനുള്ള എക്സൈസ് തീരുവ കുറച്ചതോടെ ഇന്ധനവില കുറഞ്ഞിരിക്കുകയാണ്. എന്നാൽ ഇത് ജനങ്ങളുടെ കണ്ണിൽ പൊടിയിടാൻ മോദി സർക്കാർ തട്ടിക്കൂട്ടുന്ന കാര്യമാണെന്നാണ് വലിയ ഒരു വിഭാഗത്തിന്റെ ശബ്ദം. അതിനെ ശെരിവെയ്ക്കുന്ന വസ്തുതകളും അവർ നിരത്തുന്നുണ്ട്.\n2014 ൽ നരേന്ദ്ര മോദി അധികാരത്തിൽ വരുമ്പോൾ പെട്രോളിന്9രൂപ 48 പൈസയും ഡീസലിന്3രൂപ 56 പൈസയുമായിരുന്നു നികുതി. അത് എട്ട് വർഷത്തിനുള്ളിൽ പെട്രോളിന് 27 രൂപ 90 പൈസയും ഡീസലിന് 21.80 പൈസയുമായിട്ട് വർധിച്ചു. അതിൽ നിന്നും പെട്രോളിന് ലിറ്ററിന് 8 രൂപയും ഡീസലിന്6രൂപയും കുറയ്ക്കാനാണ് ഇപ്പോഴത്തെ തീരുമാനം.\nയഥാർത്ഥത്തിൽ കേന്ദ്ര സർക്കാരിന് കിട്ടുന്ന വലിയ വരുമാനത്തിലെ ചെറിയ ഒരു കുറവ് മാത്രമേ ഇപ്പോഴത്തെ തീരുമാനത്തിൽ ഉണ്ടാകുന്നുള്ളു. പെട്രോളിന് ഇപ്പോൾ 120 രൂപയ്ക്ക് അടുത്താണ് വില. ഡീസലിന് 105 ന് അടുത്തുമാണ്. ഇത് ഇനിയും കൂടും എന്ന റിപ്പോർട്ടുകൾ വരുന്നതിനിടെയാണ് ഇപ്പോൾ കേന്ദ്ര സർക്കാർ പ്രതിഷേധങ്ങളെ മറികടക്കാൻ നികുതി കുറയ്ക്കാനുള്ള തീരുമാനം എടുത്തിരിക്കുന്നത്.\nഅപ്പോഴും നരേന്ദ്ര മോദി സർക്കാർ കഴിഞ്ഞ 8 വർഷത്തിനിടയിൽ കൂട്ടിയ നികുതിയുടെ അളവ് വെച്ച് പരിശോധിക്കുമ്പോൾ ഇത് വലിയ കുറവല്ല. 27 രൂപയായി വർദ്ധിച്ച നികുതിയിൽ 8 രൂപ മാത്രമാണ് ഇപ്പോൾ കുറച്ചിരിക്കുന്നത്. സർക്കാരിന് കിട്ടുന്ന വരുമാനത്തിൽ ചെറിയ കുറവ് മാത്രമേ ഉണ്ടാകുന്നുള്ളു.\nപാചക വാതക സിലിണ്ടറിന് 2020 മുതൽ സബ്സിഡി നൽകുന്നില്ല. ഇതിൽ നിന്ന് ഭീമമായ ലാഭമാണ് സർക്കാരിന് ലഭിക്കുന്നത്. ഏകദേശം എല്ലാ ജനങ്ങളും മുഴുവൻ പൈസയും നൽകി സിലിണ്ടർ വാങ്ങണം. ഇപ്പോൾ ഉജ്ജ്വല യോജന പദ്ധതി വഴി നൽകുന്ന സിലിണ്ടറുകൾക്ക് 200 രൂപ സബ്സിഡി നൽകാനാണ് കേന്ദ്ര സർക്കാർ തീരുമാനിച്ചിരിക്കുന്നത്.\nചെറിയൊരു ശതമാനം ജനങ്ങൾക്ക് മാത്രമാണ് ഈ ഇളവ് ലഭിക്കുന്നത്. ഇത്തരമൊരു പ്രതിസന്ധി കട്ടത്തിൽ ജനങ്ങളുടെ കണ്ണിൽ പൊടിയിടാനുള്ള കേന്ദ്ര സർക്കാർ നടപടി ക്കപ്പുറത്ത് വലിയൊരു ആശ്വാസം എന്ന രീതിയിൽ ഈ നടപടിയെ വിലയിരുത്താനാവില്ല. രാജ്യത്ത് സാമ്പത്തിക പ്രതിസന്ധി അതിരൂക്ഷമാണ്.\nവിലക്കയറ്റം ഇതേ രീതിയിൽ തുടരുമെന്നാണ് ആർ ബി ഐ യുടെ സമീപകാല റിപ്പോർട്ട്. ഇതേ തുടർന്ന് റിപ്പോ നിരക്ക് RBI കൂടിയിരുന്നു. രാജ്യം പ്രതീക്ഷിച്ച സാമ്പത്തിക വളർച്ചയിൽ എത്തില്ലെന്നാണ് IMS ന്റെ അടക്കം വിലയിരുത്തൽ. സാമ്പത്തിക പ്രതിസന്ധി രൂക്ഷമായി തുടരുന്ന സാഹചര്യത്തിൽ പ്രതിസന്ധി മറികടക്കാൻ ഈ തീരുമാനത്തിലൂടെ കേന്ദ്ര സർക്കാരിന് കഴിയുമോ എന്നത് സംശയമാണ്.\nഅതേസമയം കേന്ദ്ര സർക്കാർ ഇന്ധനത്തിനുള്ള എക്സൈസ് തീരുവ കുറച്ചതിന് പിന്നാലെ സംസ്ഥാന സർക്കാരും നികുതി കുറച്ചു. പെട്രോൾ നികുതി 2.41 രൂപയും ഡീസൽ നികുതി 1.36 രൂപയുമാണ് സംസ്ഥാന സർക്കാർ കുറച്ചത്. ധനമന്ത്രി കെ എൻ ബാലഗോപാൽ ഫേസ്ബുക്ക് പോസ്റ്റിലൂടെ അറിയിച്ചതാണ് ഇക്കാര്യം. ‘കേന്ദ്രസർക്കാർ ഭീമമായ തോതിൽ വർദ്ധിപ്പിച്ച പെട്രോൾ/ഡീസൽ നികുതിയിൽ ഭാഗികമായ കുറവ് വരുത്തിയിരിക്കുകയാണ്. ഇതിനെ സംസ്ഥാനസർക്കാർ സ്വാഗതം ചെയ്യുന്നു. ഇതിന്റെ ഭാഗമായി പെട്രോൾ നികുതി 2.41 രൂപയും ഡീസൽ നികുതി 1.36 രൂപയും സംസ്ഥാന സർക്കാർ കുറയ്ക്കുന്നതാണ്’- മന്ത്രി കെ എൻ ബാലഗോപാൽ ഫേസ്ബുക്ക് പോസ്റ്റിൽ വ്യക്തമാക്കി.\nഇന്ധന നികുതി കുറയ്ക്കാത്ത സംസ്ഥാനങ്ങളും കുറയ്ക്കാൻ തയ്യാറാകണമെന്ന് നേരത്തെ കേന്ദ്ര ധനമന്ത്രി നിർമല സീതാരാമൻ ആവശ്യപ്പെട്ടിരുന്നു. ഇന്ധനത്തിന്‍റെ എക്സൈസ് തീരുവ കുറച്ച തീരുമാനം അറിയിച്ച ഫേസ്ബുക്ക് പോസ്റ്റിലാണ് മന്ത്രി ഇക്കാര്യം വ്യക്തമാക്കുന്നത്.\n‘എല്ലാ സംസ്ഥാന സർക്കാരുകളും, പ്രത്യേകിച്ചും നേരത്തെ തീരുവ കുറയക്കാതിരുന്ന സംസ്ഥാനങ്ങൾ ഉൾപ്പെടെ നികുതി കുറച്ച് സാധാരണക്കാർക്ക് ആശ്വാസമേകണമെന്നും കേന്ദ്ര ധനമന്ത്രി നിർമല സീതാരാമൻ അറിയിച്ചു. പാചകവാതക സബ്സിഡി പുനഃസ്ഥാപിക്കുന്നതായും മന്ത്രി അറിയിച്ചു. ഈ വർഷം ഒരു സിലിണ്ടറിന് 200 രൂപ വരെ സബ്സിഡി ലഭ്യമാക്കും. ഒരു വർഷം 12 സിലിണ്ടറുകൾക്ക് സബ്സിഡി ലഭ്യമാകും. പ്രധാനമന്ത്രി ഉജ്വല യോജന പദ്ധതിയിൽ അംഗങ്ങളായ ഒമ്പത് കോടി ഉപയോക്താക്കൾക്ക് ഈ സബ്സിഡി ലഭ്യമാകുമെന്നും മന്ത്രി അറിയിച്ചു.\n“ഞങ്ങൾ പെട്രോളിന്റെ കേന്ദ്ര എക്സൈസ് തീരുവ ലിറ്ററിന് 8 രൂപയും ഡീസലിന് ലിറ്ററിന്6രൂപയും കുറയ്ക്കുന്നു. ഇതോടെ പെട്രോൾ വില ലിറ്ററിന് 9.5 രൂപയും ഡീസലിന്7രൂപയും കുറയും,” നിർമല സീതാരാമൻ ട്വിറ്ററിൽ പറഞ്ഞു. ഇത് കേന്ദ്ര സർക്കാരിന് പ്രതിവർഷം ഒരു ലക്ഷം കോടി രൂപയോളം വരുമാനമുണ്ടാക്കുമെന്ന് ധനമന്ത്രി പറഞ്ഞു. എന്നാൽ, നരേന്ദ്രമോദിയുടെ നേതൃത്വത്തിലുള്ള സർക്കാർ അധികാരമേറ്റതുമുതൽ പാവപ്പെട്ടവരുടെ ക്ഷേമത്തിനായി അർപ്പണബോധത്തോടെയാണ് പ്രവർത്തിക്കുന്നതെന്ന് അവർ കൂട്ടിച്ചേർത്തു.\nbjp india kerala narendra modi\nരാഷ്ട്രീയ പാർട്ടികൾക്ക് നേരിട്ടുള്ള ഫണ്ടിങ്; സിനിമാക്കാരുമായുള്ള അടുത്ത ബന്ധവും; ലഹരിമരുന്ന് വേട്ടകൾക്ക് പിന്നൽ ആ നിർണായക മൊഴികളാണ്..\nമട്ടാഞ്ചേരി സ്വദേശിയെ അജ്‌മാനിൽ കാണ്മാനില്ല; കിട്ടിയത് കാലാവധി കഴിഞ്ഞ പാസ്പോർട്ട്


മാതാപിതാക്കളുമായി എത്രയും വേഗം അവന് ഒന്നിക്കട്ടെ; കുഴല്‍ക്കിണറില് വീണ കുഞ്ഞിന് വേണ്ടി പ്രാര്‍ത്ഥിച്ച് രാഹുല് ഗാന്ധി - BIGNEWSLIVE | Latest Malayalam News\nന്യൂഡല്‍ഹി: തമിഴ്നാട് കുഴല്‍ക്കിണറില് വീണ രണ്ടര വയസുകാരനെ രക്ഷിക്കാനുള്ള തീവ്ര ശ്രമം തുടരുന്നു. അതേസമയം കുട്ടിയെ രക്ഷിക്കാന് സാധിക്കട്ടെയെന്ന് പ്രാര്‍ത്ഥിക്കുന്നുവെന്ന് കോണ്‍ഗ്രസ് നേതാവ് രാഹുല് ഗാന്ധി ട്വീറ്റ് ചെയ്തു. സുജിത്തിനെ രക്ഷിക്കാനുള്ള നേട്ടോട്ടത്തിലാണ് തമിഴ്‌നാടെന്നും അസ്വസ്ഥരായ മാതാപിതാക്കളുമായി എത്രയും വേഗം അവന് ഒന്നിക്കട്ടെ എന്നും രാഹുല് ട്വീറ്റില് കുറിച്ചു.\nഅതേസമയം കുഞ്ഞിനെ രക്ഷിക്കാനുള്ള ശ്രമം തുടരുന്നു. കിണറിന് അടുത്ത് കൂറ്റന് പാറക്കെട്ടുകള് ഉള്ളത് രക്ഷാപ്രവര്‍ത്തനത്തിനത്തിന് തടസ്സമായി. കിണര് വേഗത്തില് തുരക്കാനുള്ള യന്ത്രം കഴിഞ്ഞ ദിവസം എത്തിച്ചിരുന്നു. ഈ യന്ത്രം ഉപയോഗിച്ച്5മണിക്കൂര് കൊണ്ട് ഇതുവരെ കുഴിച്ചത് പത്ത് അടിയാണ്. ഇന്ന് തന്നെ കുട്ടിയെ പുറത്തെത്തിക്കാനുള്ള എല്ലാ ശ്രമവും നടക്കുന്നുണ്ട്.\nകുഴല്‍ക്കിണറില് വീണ രണ്ടു വയസുകാരനെ രക്ഷപ്പെടുത്തിയെന്ന പേരില് പ്രചരിക്കുന്ന വീഡിയോ വ്യാജം; സത്യം മറ്റൊന്ന്, ഇനിയെങ്കിലും അരുതേ ഈ പ്രചരണമെന്ന് അധികൃതര്\n'ക്യാര്' ഭീഷണിയില് ഒമാന്; അടുത്ത അഞ്ച് ദിവസത്തിനുള്ളില് ചുഴലിക്കാറ്റ് ഒമാന് തീരത്തെത്തുമെന്ന് മുന്നറിയിപ്പ്, ജാഗ്രത\nവാളയാർ കേസ് അട്ടിമറിച്ചത് മനുഷ്യത്വമില്ലായ്മ; പ്രതിഷേധിക്കേണ്ടത് സമൂഹത്തിന്റെ ഉത്തരവാദിത്വം; പ്രതികരിച്ച് ഉണ്ണിമുകുന്ദൻ


മതത്തിന്റെ പേരിൽ ഭയത്തോടെയും സാമൂഹിക അയിത്തത്തോടെയും ജീവിക്കേണ്ടിവരുന്ന ഭാവിതലമുറ നിങ്ങള്ക്ക് മാപ്പുതരില്ല - Boolokam\nHome Columns Criticism മതത്തിന്റെ പേരിൽ ഭയത്തോടെയും സാമൂഹിക അയിത്തത്തോടെയും ജീവിക്കേണ്ടിവരുന്ന ഭാവിതലമുറ നിങ്ങള്ക്ക് മാപ്പുതരില്ല\nഹലാൽ ഭക്ഷണ ബോർഡുകളും ഹലാൽ വിരുദ്ധ ബോർഡുകളും ഒരുപോലെ വർഗ്ഗീയതയും ബിസിനസ് തന്ത്രവുമാണ്. എല്ലാം ലക്ഷ്യമിടുന്നത് ഓരോരോ മതവിശ്വാസികളെ. ഹലാൽ ഭക്ഷണം നിർബന്ധിച്ചു കഴിപ്പിക്കുന്നില്ല എന്നത് ശരിയാണ്, എന്നാൽ ഹലാൽ ബോർഡ് വച്ച ഹോട്ടലുകളിൽ മാത്രം വിശ്വാസികൾ പോകുമ്പോൾ മറ്റുള്ള ഹോട്ടലുകാർ അവഗണിക്കപ്പെടുന്നു. ഇത് പ്രത്യക്ഷത്തിൽ തന്നെ ഒരു ധ്രുവീകരണം സൃഷ്ടിക്കുന്നു. മാത്രമല്ല ഹലാൽ ഫുഡ് എത്ര ശുദ്ധമെന്നു പറഞ്ഞാലും ഒരു മതവിശ്വാസത്തിന്റെ പ്രമാണങ്ങൾ അനുസരിച്ചു തയ്യാറാക്കുന്ന ഭക്ഷണം കഴിക്കാനുള്ള വിമുഖത മറ്റു മതവിശ്വാസികൾക്കും അവിശ്വാസികൾക്കും ഉണ്ടാകും. അതുമാത്രമല്ല ഹലാൽ അല്ലാത്ത ഹോട്ടലുകളിൽ വൃത്തികെട്ട ഭക്ഷണമാണ് എന്ന് പരോക്ഷമായി സ്ഥാപിക്കുന്നതായും അനുഭവപ്പെടും. അപ്പോൾ ഒരു വിശ്വാസികളെ മാത്രം ആകർഷിക്കാൻ അതെ വിശ്വാസികൾ ഹലാൽ എന്ന പേരിനെ ദുരുപയോഗം ചെയുന്ന അവസ്ഥ ഉണ്ടാകുന്നു.\nഇനി ഹലാൽ വിരുദ്ധക്കാർ വയ്ക്കുന്ന ബോർഡുകൾ മുകളിൽ പറഞ്ഞപോലൊരു കച്ചവട തന്ത്രം തന്നെയാണ്. ചില കാര്യങ്ങളിൽ ഇസ്‌ലാമിനെ പ്രതിസ്ഥാനത്തു നീന്തുന്ന രണ്ടു കൂട്ടർ അവിടേയ്ക്കു ആകർഷിക്കപ്പെട്ടേക്കാം. അവിടെയും കച്ചവടം തകൃതിയായി നടന്നേക്കാം. അതിനും പിന്നിൽ കച്ചവടവും മതവും തന്നെയാണ് പ്രേരകശക്തി. ഹലാൽ വിരുദ്ധമെന്നാൽ അഴുകിയ, വൃത്തികെട്ട ഭക്ഷണമാണ് എന്ന് ഇസ്ലാമിക വിശ്വാസികളും പരിഹസിക്കുന്നു. നമുക്കുവേണ്ടത് ഹലാലും ഹലാൽ വിരുദ്ധവുമല്ല , മനുഷ്യന് കഴിക്കാവുന്ന ഹോട്ടലുകളാണ്.\nപാലാരിവട്ടത്തെ നന്ദൂസ് ഹോട്ടൽ ഉടമ തുഷാര കേരളത്തിൽ ആദ്യമായി തന്റെ ഹോട്ടലിന്റെ മുന്നിൽ ഒരു ബോർഡ് വച്ചു ഹലാൽ രഹിത ഹോട്ടൽ. കേരളത്തിൽ പല പട്ടണങ്ങളിലും ഇനി ഇത്തരം ഹലാൽ രഹിത ഹോട്ടലുകൾ തുടങ്ങാൻ പോകുന്നു എന്നാണ് അവർ ഒരു ഓൺലൈൻ ചാനലിനോട് പറഞ്ഞത്. അവരെ മാതൃകയാക്കി കേരളത്തിൽ പല ഹോട്ടൽ ഉടമകളും ഇനി തങ്ങളുടെ ഹോട്ടലിനു മുന്നിൽ ഇത്തരം ഹലാൽ രഹിത ഭക്ഷണം എന്ന ബോർഡുകൾ വയ്ക്കാൻ പോകുന്നു എന്ന് കേൾക്കുന്നു.\nഏതായാലും ഒരുകാര്യം ഉറപ്പ് വരുംകാലങ്ങളിൽ കേരളം അതിരൂക്ഷമായ രീതിയിൽ വർഗീയവത്കരണത്തിലേക്കും ജാതിമത ചേരിതിരിവുകളിലേക്കും മാറാൻ പോകുന്നു. 1980കാലഘട്ടം വരെ യാതൊരുവിധ മതസ്പർദ്ധകളുമില്ലാതെ ഏകോദര സഹോദരങ്ങളെപോലെ ജീവിച്ച കേരളത്തിൽ ഭക്ഷണത്തിലും, വേഷവിധാനങ്ങളിലും, സാമൂഹികഒത്തുചേരലുകളിലും വരെ മതം കലർത്തിയവർ ആരായിരുന്നാലും ഇനിയുള്ള കാലം കലാപകലുഷിതമാകാൻ പോകുന്ന കേരളത്തിൽ മതത്തിന്റെ പേരിൽ ഭയത്തോടെയും സാമൂഹിക അയിത്തത്തോടെയും ജീവിക്കേണ്ടിവരുന്ന ഭാവിതലമുറ നിങ്ങൾക് മാപ്പ് തരില്ല\nPrevious articleഹിറ്റ്ലറേക്കാൾ ക്രൂരന്മാർ വേറെയും ഉണ്ടായിരുന്നു, ഹിറ്റ്ലറിൻറെ മുൻഗാമികൾ\nNext articleതൊണ്ണൂറിന്റെ ഒരു വരൾച്ചയിലേക്കായിരുന്നു ഈ കവിയുടെ വരവും


Flipkart Has Introduced HDR Smart TV And AC - Malayalam Gizbot\nഇനി ഫ്‌ളിപ്കാര്‍ട്ടിലൂടെ എച്ച്ഡിആര് സ്മാര്‍ട്ട് ടിവിയും എസിയും\nPublished: Monday, January 15, 2018, 14:15 [IST]\nഓണ്‍ലൈന് ബിസിനസ് കമ്പനിയായ ഫ്‌ളിപ്കാര്‍ട്ട് തങ്ങളുടെ സൈറ്റില് രണ്ട് പുതിയ ഉത്പന്നങ്ങള് കൂടി കൊണ്ടു വരാന് തീരുമാനിച്ചു. മാര്‍ക്യൂ ബ്രാന്‍ഡിലൂടെയാണ് പുതിയ ഉത്പന്നങ്ങളായ എച്ച്ഡിആര് സ്മാര്‍ട്ട് ടിവിയും വാഷിംഗ് മെഷീനും പുറത്തിറക്കാന് പോകുന്നത്.\nകമ്പനിയുടെ ഉത്പന്നമാകട്ടേ മികച്ച 'ഇന്-ക്ലാസ് ടെക്‌നോളജി' ഇന്ത്യന് മാര്‍ക്കറ്റിന് അനുയോജ്യമായ വിധത്തില് രൂപകല്‍പ്പന ചെയ്തിട്ടുളളതാണ്. സിഇഎസില് അവതരിപ്പിച്ച ഈ ഉത്പന്നം മാര്‍ക്കറ്റില് മറ്റു ഉത്പന്നങ്ങളെ ലക്ഷ്യമിട്ടാണ്.\n'സിഇഎസില് എച്ച്ഡിആര് സ്മാര്‍ട്ട് ടിവി, എസി എന്നിങ്ങനെ വിവിധ തരം വീട്ടുപകരണങ്ങള് വാഗ്ദാനം ചെയ്യാന് നമുക്ക് ഒരു മികച്ച ആഗോള പ്ലാറ്റ്‌ഫോം ഉപയോഗിക്കണം' എന്ന് മേനോന് പറഞ്ഞു. ബ്രാന്‍ഡ് വികസനത്തിന്റെ ഭാഗമായാണ് കൂടുതല് ഉത്പന്നങ്ങള് ഇപ്പോള് വിപണിയില് ഇറക്കാന് പോകുന്നത്.\nഏപ്രില് മുതല് ഫ്‌ളിപ്കാര്‍ട്ടിലൂടെ എസിയും മേയ് മുതല് എച്ച്ഡിആര് സ്മാര്‍ട്ട് ടിവിയും പുറത്തിറക്കും. ഓണ്‍ലൈന് ബിസിനസ് രംഗത്തെ പ്രധാന എതിരാളിയായ ആമസോണിനോട് എതിരിട്ടു മത്സരിക്കുന്നതിന്റെ ഭാഗമായാണ് ഫ്‌ളിപ്കാര്‍ട്ട് മാര്‍ക്യൂ ബ്രാന്‍ഡിലൂടെ ഈ ഉത്പന്നങ്ങള് പുറത്തിറക്കുന്നത്. ഈ രണ്ട് ഉത്പന്നങ്ങള്‍ക്കും 10 മുതല് 20 ശതമാനം വരെ ഡിസ്‌ക്കൗണ്ടുകളും നല്‍കുന്നു.\nഏപ്രില് മാസത്തില് ഇനോകൂള് റേഞ്ചിലെ എസി നാല് വേരിയന്റിലാണ് എത്തുന്നത്. എസി വേരിയന്റുകള് ഒരു ടണ് മുതല് 1.5 ടണ് വരെയുളള വ്യത്യസ്ഥ റേറ്റിംഗിലാണ്. ഫ്‌ളിപ്കാര്‍ട്ടിന്റെ ഉടമസ്ഥതയിലുളള ജീവാസില് വലിയ വീട്ടുപകരണങ്ങള്‍ക്ക് സൗജന്യ ഇന്‍സ്റ്റോലേഷനാണ് വാഗ്ദാനം ചെയ്യുന്നത്.\nFlipkart, has announced that it will be launchinganew Smart TV in the month of May as well as new InnoCool ACs under its large appliances private label called MarQ\nStory first published: Monday, January 15, 2018, 14:15 [IST]


Tariq anwar report submits to sonia gandhi, majority of congress mp's and mla's support k sudhakaran | താരിഖ് അന്‍വര് റിപ്പോര്‍ട്ട് കൈമാറി, സുധാകരനെ എതിര്‍ത്തത് ഇവര്, ഒറ്റപ്പേരിലേക്ക് ഹൈക്കമാന്‍ഡ്? - Malayalam Oneindia\n3 min ago സംസ്ഥാനത്ത് ഇന്ന് കൊവിഡ് രോഗികള് കൂടുതല് മലപ്പുറത്ത്; ടിപിആര് നിരക്ക് ഉയര്‍ന്നു\n4 min ago ഡെല്‍റ്റ പ്ലസ് വേരിയന്റ മൂന്നാം തരംഗത്തിന് വഴിയൊരുക്കും? വാക്‌സിനെ മറികടന്നേക്കും,9രാജ്യങ്ങളില്\n18 min ago ബംഗാള് കേസില് നിന്ന് സുപ്രീംകോടതിയിലെ രണ്ടാമത്തെ ജഡ്ജിയും പിന്‍മാറി; ഇനി വെള്ളിയാഴ്ച\nUpdated: Mon, Jun 7, 2021, 21:36 [IST]\nതിരുവനന്തപുരം: ഉമ്മന് ചാണ്ടിയുടെയും രമേശ് ചെന്നിത്തലയുടെയും എതിര്‍പ്പുകളൊന്നും ഫലം കണ്ടില്ല. കെപിസിസി അധ്യക്ഷന്റെ കാര്യത്തില് ഹൈക്കമാന്‍ഡ് ഒറ്റപ്പേരിലേക്ക് എത്തുന്നു. താരിഖ് അന്‍വര് റിപ്പോര്‍ട്ട് സമര്‍പ്പിച്ചിരിക്കുകയാണ്. രണ്ട് ദിവസത്തിനുള്ളില് പ്രഖ്യാപനം ഉണ്ടാവുമെന്നാണ് സൂചന. ഹൈക്കമാന്‍ഡ് വൃത്തങ്ങളും ഇക്കാര്യം സൂചിപ്പിക്കുന്നു. ഗ്രൂപ്പുകള്‍ക്ക് ഇത്തവണയും തിരിച്ചടിയുണ്ടാവുമെന്ന് ഉറപ്പായിരിക്കുകയാണ്. കോണ്‍ഗ്രസ് രാഷ്ട്രീയത്തില് ഇതോടെ നേതൃമാറ്റം പൂര്‍ണമായിരിക്കുകയാണ്. വിശദ വിവരങ്ങളിലേക്ക്.\nപിടി തോമസിന്റെയും കെസി ജോസഫിന്റെയും പേരുകളാണ് ഗ്രൂപ്പുകള്‍ക്ക് സ്വീകാര്യമായിരുന്നത്. സമ്മര്‍ദ തന്ത്രം ഇവര് പയറ്റുകളും ചെയ്തു. എന്നാല് കെ സുധാകരന് തന്നെ അധ്യക്ഷനായി വരുമെന്നാണ് വിവരം. അദ്ദേഹത്തിന് വന് പിന്തുണയാണ് ലഭിച്ചിരിക്കുന്നത്. താരിഖ് അന്‍വറുമായി സഹകരിക്കാന് ഉമ്മന് ചാണ്ടിയോ ചെന്നിത്തലയോ മുല്ലപ്പള്ളിയോ തയ്യാറായിരുന്നില്ല. ഇവര് മൗനം പാലിക്കുകയായിരുന്നു. അത് തിരിച്ചടിയായി മാറിയിരിക്കുകയാണ്.\nഹൈക്കമാന്‍ഡ് ഒറ്റ പേരിലേക്ക്\nകൊടിക്കുന്നില് സുരേഷിന്റെ പേരാണ് സുധാകരനൊപ്പം സജീവ പരിഗണനയിലുണ്ടായിരുന്നത്. എന്നാല് ഹൈക്കമാന്‍ഡിന്റെ അന്തിമ പരിഗണനയില് കെ സുധാകരനാണ് ഉള്ളത്. കേരളത്തില് നേതാക്കളുടെ പിന്തുണ നേടിയെടുക്കുന്നതില് കൊടിക്കുന്നില് പരാജയപ്പെട്ടു. അതേസമയം പ്രതിപക്ഷ നേതാവും ഭൂരിപക്ഷം എംപിമാരും എംഎല്‍എമാരും സുധാകരനെ പിന്തുണച്ചെന്നാണ് താരിഖ് അന്‍വറിന്റെ റിപ്പോര്‍ട്ടിലുള്ളത്.\nപാലക്കാട് എംപി വികെ ശ്രീകണ്ഠന്, അടൂര് പ്രകാശ്, ബെന്നി ബെഹനാന് എന്നിവരാണ് കെ സുധാകരനെ എതിര്‍ത്തത്. ഇവര്‍ക്ക് ഗ്രൂപ്പ് താല്‍പര്യങ്ങള് ഉണ്ടായിരുന്നുവെന്ന് വ്യക്തമാണ്. അതേസമയം എംപിമാരില് 16 പേരും സുധാകരന് വരട്ടെ എന്ന നിലപാടിലായിരുന്നു. രാഹുല് ഗാന്ധി പ്രതീക്ഷിച്ചത് പോലെ ഈ പിന്തുണ സുധാകരന് ഗുണകരമാവുകയും ചെയ്തു. സുധാകരന് വരണമെന്നാണ് രാഹുലിന്റെ ആഗ്രഹം. അതേസമയം താരിഖ് അന്‍വര് സോണിയ ഗാന്ധിക്ക് റിപ്പോര്‍ട്ട് കൈമാറി.\nമുല്ലപ്പള്ളി അടക്കം കലിപ്പില്\nമുല്ലപ്പള്ളി രാമചന്ദ്രന് അടക്കമുള്ള നേതാക്കള് ഹൈക്കമാന്‍ഡ് നീക്കങ്ങളില് രോഷത്തിലാണ്. നേരത്തെ തന്നെ തീരുമാനിച്ച് വെച്ച കാര്യമാണ് ഇതെന്നും, വെറുതെയാണ് അഭിപ്രായം തേടുന്നതെന്നുമുള്ള നിലപാടിലായിരുന്നു മുല്ലപ്പള്ളി. ചെന്നിത്തലയും ഉമ്മന് ചാണ്ടിയും ആരുടെയും പേരുകള് നിര്‍ദേശിച്ചിരുന്നില്ല. പ്രതിപക്ഷ നേതാവിനെ തീരുമാനിച്ചത് അടക്കം ഇവരുടെ നിര്‍ദേശപ്രകാരമായിരുന്നില്ല. അതാണ് പ്രധാന എതിര്‍പ്പിന് കാരണം. തന്നെ അപമാനിച്ചെന്ന് ചെന്നിത്തല സോണിയയെ അറിയിക്കുകയും ചെയ്തു.\nസുധാകരന് വന്നാല് പ്രശ്‌നങ്ങളൊക്കെ മാറുമോ എന്ന് ചോദിക്കുന്ന നേതാക്കളുണ്ട്. കണ്ണൂരില് തന്നെ ജയിക്കാന് സുധാകരന് സാധിക്കുന്നില്ലെന്ന് ഇവര് പറയുന്നു. പിന്നെങ്ങനെയാണ് കോണ്‍ഗ്രസിനെ അദ്ദേഹം നയിക്കുകയെന്നും ചോദിക്കുന്നു. എന്നാല് പ്രവര്‍ത്തകരുടെ വികാരം അടക്കം സുധാകരന് അനുകൂലമാണ് കാര്യങ്ങള്. ഗ്രൂപ്പ് നേതാക്കളെ നിയമിച്ചാല് സംസ്ഥാന നേതൃത്വം വീണ്ടും ഗ്രൂപ്പിസത്തിലേക്ക് പോകുമെന്നാണ് രാഹുല് അടക്കമുള്ളവര് പറയുന്നു. വിഎം സുധീരനെയും മുല്ലപ്പള്ളിയെയും നിയമിച്ച പോലെ ഗ്രൂപ്പിനതീതമായിട്ടാണ് പുതിയ നിയമനവും വേണ്ടതെന്ന് രാഹുല് നേതാക്കളെ അറിയിച്ചിട്ടുണ്ട്.\nവിഡി സതീശന്റെ പിന്തുണ സുധാകരന് നേടിയെടുത്തതും ഹൈക്കമാന്‍ഡ് പരിഗണിക്കാന് കാരണമായി. സതീശന് സുധാകരന്റെ പേര് പറഞ്ഞില്ല. എന്നാല് അധ്യക്ഷനാക്കുന്നതില് എതിര്‍പ്പറിയിച്ചില്ല. പ്രതിപക്ഷ നേതാവിനൊപ്പം നല്ല രീതിയില് പ്രവര്‍ത്തിക്കാന് സുധാകരന് സാധിക്കുമെന്ന ബോധ്യം ഹൈക്കമാന്‍ഡിനുണ്ട്. അതേസമയം ഇനി യുഡിഎഫ് ചെയര്‍മാന് സ്ഥാനം കൂടി ഗ്രൂപ്പിന് പുറത്തുള്ള നേതാവിന് കൈമാറിയാല്, സംസ്ഥാന രാഷ്ട്രീയത്തില് അധികാര കേന്ദ്രങ്ങളില് നിന്ന് ഗ്രൂപ്പുകള് പൂര്‍ണമായും പുറത്താവും.\ntariq anwar report submits to sonia gandhi, majority of congress mp's and mla's support k sudhakaran


2019ലെ സ്മാര്‍ട്ട്ഫോണുകളുടെ പ്രത്യേകതകള്\n31 Dec 2018 5:08 AM GMT\nഇപ്പോള് തന്നെ ഫോള്‍ഡബിള് സ്‌ക്രീനില് സാംസംഗ് സ്മാര്‍ട്ട്ഫോണ് അവതരിപ്പിച്ചിട്ടുണ്ടെങ്കിലും 2019ല് കൂടുതല് സ്മാര്‍ട്ട്ഫോണുകള് ഈ സാങ്കേതികവിദ്യയില് വരും. തുടക്കത്തില് പ്രീമിയം ഫോണുകളിലായിരിക്കും ഫോള്‍ഡബിള് സ്‌ക്രീനുകള് വരുന്നതെങ്കിലും പതിയെ എല്ലാ ബജറ്റ് ഫോണുകളിലും വ്യാപകമാകും. ഭാവിയില് സ്മാര്‍ട്ട്ഫോണുകളില് നിന്ന് ഈ സാങ്കേതികവിദ്യ ടാബ്, ടെലിവിഷന് തുടങ്ങിയ വിവിധ ഉല്‍പ്പന്നങ്ങളിലേക്കും വരും.\nഡിസ്പ്ലേയില് ഫിംഗര്‍പ്രിന്റ് ഡിസ്പ്ലേയ്ക്കുള്ളില് തന്നെ എംബഡഡ് ഫിംഗര്‍പ്രിന്റ് സ്‌കാനിംഗ് സൗകര്യമുള്ള ഫോണുകളായിരിക്കും ഈ വര്‍ഷം വിപണിയില് ഇറങ്ങുന്നത്. എവിടെയാണ് ഫിംഗര്‍പ്രിന്റ് പതിപ്പിക്കേണ്ടതെന്ന് സ്‌ക്രീനില് തെളിയും. അവിടെ വിരല് വെച്ചാല് മതി. നിരവധി സ്മാര്‍ട്ട്ഫോണ് മോഡലുകള് ഈ സാങ്കേതികവിദ്യയില് വിപണിയിലിറങ്ങാന് തയാറെടുക്കുന്നു. ഇതുവഴി പ്രത്യേകമായൊരു ഫിംഗര്‍പ്രിന്റ് റീഡര് ഫോണിന്റെ പിന്നില് ചേര്‍ക്കേണ്ടിവരുന്നില്ലാത്തതുകൊണ്ട് ഈ സ്ഥലം ഫോണ് നിര്‍മാതാക്കള്‍ക്ക് മികച്ച രീതിയില് മറ്റെന്തിനെങ്കിലുമായി വിനിയോഗിക്കാം.\nപുതിയ ഫോണുകള് അല്‍പ്പം പോലും സ്ഥലം പാഴാക്കാതെ വിശാലമായ ഡിസ്പ്ലേയോട് കൂടിയായിരിക്കും വരുന്നത്. 'എഡ്ജ് റ്റു എഡ്ജ്' ഡിസ്പ്ലേ ആണ് എല്ലാ സ്മാര്‍ട്ട്ഫോണ് നിര്‍മാതാക്കളും ആഗ്രഹിക്കുന്നത്. മുകളില് ഭംഗിയുള്ള ചെറിയ വെള്ളത്തുള്ളി ഡിസൈന് ഒഴിച്ചാല് പൂര്‍ണ്ണമായും ഡിസ്പ്ലേയോടെയായിരിക്കും ഭാവിയിലെ സ്മാര്‍ട്ട്ഫോണുകള് വരുന്നത്.\n5ജിയുടെ വര്‍ഷമായിരിക്കും 2019. ഈ അത്യാധുനിക സാങ്കേതികവിദ്യയില് ഒരു കൂട്ടം സ്മാര്‍ട്ട്ഫോണുകള് വിപണിയിലിറങ്ങും. നിലവിലുള്ള 4ജിയെ നിഷ്പ്രഭമാക്കുന്ന വേഗതയോടെയാണ് 5ജി എത്തുന്നത്. അഞ്ച് സെക്കന്‍ഡുകൊണ്ട് ഒരു എച്ച്ഡി സിനിമ ഡൗണ്‍ലോഡ് ചെയ്യാനാകും. ഡൗണ്‍ലോഡിംഗ് സ്പീഡ് മാത്രമല്ല ആര്‍ട്ടിഫിഷ്യല് ഇന്റലിജന്‍സ് തുടങ്ങി നിരവധി മേഖലകളില് വലിയ സംഭാവന തന്നെ നല്‍കാന് 5ജിക്ക് സാധിക്കും. സാംസംഗ്, എല്‍ജി, വണ്‍പ്ലസ് തുടങ്ങിയ ബ്രാന്‍ഡുകള് 5ജി ഹാന്‍ഡ്സെറ്റുകള് വിപണിയിലിറക്കുമെന്ന് പ്രഖ്യാപിച്ചിട്ടുണ്ട്.\nഫോണ് കാമറയില് മെഗാപിക്സല് യുദ്ധം ഇനിയും തുടരും. 2019ല് ഈ യുദ്ധത്തിന് തുടക്കം കുറിക്കുന്നത് ഹോണറും ഷവോമിയും ആയിരിക്കും. ഇവരുടെ സ്മാര്‍ട്ട്ഫോണുകള് 48 മെഗാപിക്സല് കാമറയോടെയായിരിക്കും വിപണിയിലിറങ്ങുന്നത്. മാത്രമല്ല, വ്യക്തതയുള്ള ചിത്രങ്ങള് ലഭിക്കാന് പുതിയ സാങ്കേതികവിദ്യകള് സ്മാര്‍ട്ട്ഫോണുകളില് അവതരിപ്പിക്കും. ഡ്യുവല് ഫ്രണ്ട് കാമറകളുടെ വര്‍ഷം കൂടിയായിരിക്കും 2019. ഈ ട്രെന്‍ഡിനും തുടക്കം കുറിച്ചിരിക്കുന്നത് ഹോണര് തന്നെയാണ്. കാമറയില് വരാന് പോകുന്ന മറ്റൊരു സാങ്കേതികവിദ്യയാണ് സ്ലൈഡിംഗ് കാമറകള്. വിവോയുടെ അപക്സ് എന്ന കണ്‍സപ്റ്റ് മോഡലാണ് ഈ ട്രെന്‍ഡ് അവതരിപ്പിച്ചിരിക്കുന്നത്.\n2019 5g camera new features smart phone trands


ഒമിക്രോണും ഷി ജിന്‍പിങ്ങുമായി എന്ത്? പുതിയ കോവിഡ് വകഭേദത്തിൻ്റെ പേരിൽ എന്തിരിക്കുന്നു?\nMonday, January 24, 2022 17:13:16 PM\nസ്വന്തം ലേഖകൻ: പുതിയ സാര്‍സ്- കോവ്-2വകഭേദമായ B.1.1529 ന്റെ വാര്‍ത്തകള് ആദ്യം വന്നു തുടങ്ങിയപ്പോള് എല്ലാവരും ആദ്യം കരുതിയത് വൈറസിന്റെ പേര് Nu എന്നായിരിക്കുമെന്നാണ്. ലോകാരോഗ്യ സംഘടന കൊറോണ വൈറസ് വകഭേദങ്ങള്‍ക്ക് ഗ്രീക്ക് അക്ഷരമാല പിന്തുടരുന്നതാണ് രീതി. അതനുസരിച്ച്, അടുത്ത അക്ഷരം ‘നു’ എന്നായിരുന്നു.\nഹാര്‍വാര്‍ഡ് മെഡിക്കല് സ്‌കൂളിലെ മെഡിസിന് പ്രൊഫസറായ എപ്പിഡെമിയോളജിസ്റ്റ് മാര്‍ട്ടിന് കുല്‍ഡോര്‍ഫ് ഇതിന് വ്യക്തമായ ഒരു വിശദീകരണം നല്‍കി. കൊറോണ വൈറസ് ‘Xi’ സ്‌ട്രെയിന് എന്ന് വിളിക്കേണ്ട സാഹചര്യം ഒഴിവാക്കാന് ലോകാരോഗ്യ സംഘടന അക്ഷരമാല രണ്ടക്ഷരം ചാടി പുതിയ വേരിയന്റിന് ഒമിക്രോണ് എന്ന പേരിട്ടതെന്ന് അദ്ദേഹം ട്വിറ്ററില് കുറിച്ചു.\nചൈനീസ് പ്രസിഡന്റ് ഷി ജിന്‍പിങ്ങിന്റെ പേരുമായി സാമ്യം വരുന്നതിനാല് ഒരു വിവാദം ഒഴിവാക്കാന് ഡബ്ലുഎച്ച്ഒ ഇത്തരത്തിലൊരു വഴി സ്വീകരിച്ചതെന്നാണ് പലരുടെയും അഭിപ്രായം. യഥാര്‍ത്ഥ വൈറസിന്റെ ഉത്ഭവത്തെ കുറിച്ചുള്ള എല്ലാ ചര്‍ച്ചകള്‍ക്കും ശേഷം, ചൈനീസ് പ്രസിഡന്റ് ഷി ജിന്‍പിങ്ങുമായി പേര് പങ്കിടുന്ന ഒരു കൊവിഡ് വകഭേദവുമായി ലോകം പോരാടുന്നത് വളരെ വിചിത്രമായിരിക്കും.\nഅതേസമയം, ‘നു’ എന്ന വാക്കുമായുള്ള ആശയക്കുഴപ്പം ഒഴിവാക്കാനും ചൈനയെ അപകീര്‍ത്തിപ്പെടുത്താനും ‘Nu, Xi’ എന്നീ വാക്കുകള് ഒഴിവാക്കിയതായി ലോകാരോഗ്യ സംഘടന ഉറവിടം സ്ഥിരീകരിച്ചതായി ദി ടെലിഗ്രാഫിലെ മുതിര്‍ന്ന എഡിറ്റര് പോള് നുകി അവകാശപ്പെട്ടു. എന്നാല്, ഈ രണ്ട് വാക്കുകള് ഒഴിവാക്കിയ വിഷയത്തില് ഇതുവരെ ലോകാരോഗ്യ സംഘടന പ്രതികരിച്ചിട്ടില്ല.


ISL: Blasters-Delhi match preview - Malayalam MyKhel\n» 'ഡൈനാമോ'സ് ഫ്യൂസാക്കാന് ബ്ലാസ്‌റ്റേഴ്‌സ്... മഞ്ഞപ്പടയ്ക്ക് ജയം അനിവാര്യം, പോരാട്ടം ദില്ലിയില്\nദില്ലി: ഐഎസ്എല്ലില് പുതിയ കോച്ച് ഡേവിഡ് ജെയിംസിനു കീഴില് കേരള ബ്ലാസ്‌റ്റേഴ്‌സ് ഒരു തിരിച്ചുവരവിന് ഒരുങ്ങുകയാണ്. ബുധനാഴ്ച രാത്രി എട്ടിനു നടക്കുന്ന എവേ മല്‍സരത്തില് മഞ്ഞപ്പട പോയിന്റ് പട്ടികയിലെ അവസാനസ്ഥാനക്കാരായ ഡല്‍ഹി ഡൈനാമോസുമായി ഏറ്റുമുട്ടും. സീസണില് ഇതുവരെ എട്ടു മല്‍സരങ്ങള് കളിച്ചപ്പോള് ഒരു ജയം മാത്രമാണ് ബ്ലാസ്‌റ്റേഴ്‌സിനു സ്വന്തമായുള്ളത്. 10 ടീമുകളുള്‍പ്പെടുന്ന ടൂര്‍ണമെന്റില് എട്ടാംസ്ഥാനത്തു നില്‍ക്കുന്ന മഞ്ഞപ്പടയ്ക്ക് ആദ്യ നാലു സ്ഥാനങ്ങളില് ഫിനിഷ് ചെയ്ത് സെമി ഫൈനലിലേക്കു യോഗ്യത നേടണമെങ്കില് ഇനിയുള്ള കളികള് നിര്‍ണായകമാണ്.\nമറുഭാഗത്ത് ഡല്‍ഹിയുടെയും സ്ഥിതി പരിതാപകരമാണ്. എട്ടു കളികളില് നിന്നും നാലു പോയിന്റ് മാത്രമുള്ള ഡല്‍ഹിക്കും ഇനിയുള്ളത് ജീവന്‍മരണ പോരാട്ടമാണ്. സെമി സാധ്യത കാത്തു സൂക്ഷിക്കണമെങ്കില് സ്വന്തം മൈതാനത്ത് ബ്ലാസ്‌റ്റേഴ്‌സിനെതിരേ അവര്‍ക്കു ജയിച്ചേ തീരൂ.\nഎവേ മല്‍സരത്തില് ജയിച്ചിട്ടില്ല\nഈ സീസണിലെ ഐഎസ്എല്ലില് ബ്ലാസ്‌റ്റേഴ്‌സിന്റെ ഇതുവരെയുള്ള മല്‍സരങ്ങളില് കൂടുതലും ഹോംഗ്രൗണ്ടായ കൊച്ചിയിലായിരുന്നു. ആകെ കളിച്ച എട്ടു കളികളില് രണ്ടെണ്ണം മാത്രമായിരുന്നു എവേ മല്‍സരങ്ങള്. ഇതില് രണ്ടിലും ജയിക്കാന് ബ്ലാസ്റ്റേഴ്‌സിനായിട്ടില്ല. ആദ്യ എവേ മല്‍സരത്തില് എഫ്‌സി ഗോവയോട് 2-5ന്റെ ദയനീയ പരാജയമേറ്റുവാങ്ങിയ ബ്ലാസ്റ്റേഴ്‌സ് രണ്ടാമത്തെ കളിയില് സമനില വഴങ്ങുകയായിരുന്നു.\nമുന് ചാംപ്യന്‍മാരായ ചെന്നൈയ്ന് എഫ്‌സിക്കെതിരേ 1-1ന്റെ സമനിലയാണ് മഞ്ഞപ്പട നേടിയത്. സീസണിലെ ആദ്യ എവേ ജയമാണ് ബുധനാഴ്ച ഡല്‍ഹിക്കെതിരേ ബ്ലാസ്റ്റേഴ്‌സ് ലക്ഷ്യമിടുന്നത്.\nവിനീത് പുറത്തു തന്നെ\nടീമിന്റെ കുന്തമുനയായ മലയാളി താരം സി കെ വിനീത് ഡല്‍ഹിക്കെതിരേയും ബ്ലാസ്റ്റേഴ്‌സിനായി കളിക്കാനുള്ള സാധ്യത കുറവാണ്. പരിക്കുമൂലം വിശ്രമിക്കുന്ന വിനീതിന് കൊച്ചിയില് ബെംഗളൂരു എഫ്‌സി, പൂനെ സിറ്റി എന്നിവര്‍ക്കെതിരായ കഴിഞ്ഞ രണ്ടു മല്‍സരങ്ങളും നഷ്ടമായിരുന്നു.\nബ്ലാസ്റ്റേഴ്‌സിന്റെ മറ്റൊരു മലയാളി താരവും ഡഫന്ററുമായ റിനോ ആന്റോയും ഡല്‍ഹിക്കെതിരേ കളിക്കുന്ന കാര്യം സംശയത്തിലാണ്. സസ്‌പെന്‍ഷന് മൂലം കഴിഞ്ഞ മല്‍സരത്തില് പുറത്തു നിന്ന ഡിഫന്റര് ലാകിച്ച് പെസിച്ച് തിരിച്ചെത്തുന്നത് ബ്ലാസ്റ്റേഴ്‌സിന് ആശ്വാസമാവും.\nജനുവരിയില് ടീമിനൊപ്പം ചേര്‍ന്ന ഉഗാണ്ടന് മിഡ്ഫീല്‍ഡര് കെസിറോണ് കെസീത്തോ പൂനെയ്‌ക്കെതിരായ കഴിഞ്ഞ മല്‍സരത്തിലൂടെ ബ്ലാസ്റ്റേഴ്‌സിനായി അരങ്ങേറിയിരുന്നു. രണ്ടാംപകുതിയില് പകരക്കാരനായി കളത്തിലിറങ്ങിയ കെസീത്തോ അരങ്ങേറ്റ മല്‍സരത്തില് തന്നെ ശ്രദ്ധേയമായ പ്രകടനമാണ് നടത്തിയത്. മല്‍സരത്തില് ബ്ലാസ്റ്റേഴ്‌സിന്റെ സമനില ഗോളിനു വഴിയൊരുക്കിയതും കിസീത്തോയായിരുന്നു.\nഈ സീസണില് ബ്ലാസ്റ്റേഴ്‌സിന്റെ ഏറ്റവും വലിയ പോരായ്മായിരുന്ന മികച്ചൊരു മിഡ്ഫീല്‍ഡറുടെ അഭാവം. ഈ കുറവ് നികത്താന് തനിക്കാവുമെന്ന് കഴിഞ്ഞ മല്‍സരത്തില് കിസീത്തോ തെളിയിച്ചിരുന്നു. ഡല്‍ഹിക്കെതിരേ ആദ്യ ഇലവനില് തന്നെ താരത്തെ ഉള്‍പ്പെടുത്തുമെന്നാണ് സൂചന.\nഇനി ജെയിംസിന്റെ ഊഴം\nപ്രഥമ സീസണിലെ ഐഎസ്എല്ലില് ബ്ലാസ്റ്റേഴ്‌സിന്റെ ക്യാപ്റ്റനും കോച്ചുമായിരുന്ന ഡേവിഡ് ജെയിംസിനെ അടുത്തിടെയാണ് തിരിച്ചുവിളിച്ചത്. റെനെ മ്യുളെന്‍സ്റ്റീന് പരിശീലകസ്ഥാനം രാജിവച്ചതിനെ തുടര്‍ന്ന് ജെയിംസിനെ ബ്ലാസ്റ്റേഴ്‌സ് വീണ്ടും കോച്ചായി നിയമിക്കുകയായിരുന്നു. ബെംഗളൂരുവിനെതിരായ ദയനീയ തോല്‍വിക്കു ശേഷമായിരുന്നു മ്യുളെന്‍സ്റ്റീന് പടിയിറങ്ങിയത്.\nജെയിംസിന് കീഴിലെ ആദ്യ മല്‍സരം ബ്ലാസ്റ്റേഴ്‌സ് മോശമാക്കിയില്ല. കൊച്ചിയില് പൂനെയെ 1-1ന് തളച്ചു കൊണ്ടാണ് ജെയിംസിനു കീഴില് മഞ്ഞപ്പട തുടങ്ങിയത്. ഇനിയാണ് ജെയിംസിനു മുന്നിലുള്ള പ്രധാന വെല്ലുവിളികള്. കടുത്ത പ്രതിസന്ധിയിലൂടെ കടന്നു പോവുന്ന മഞ്ഞപ്പടയെ വിജയികളുടെ സംഘമാക്കി മാറ്റുകയെന്ന വലിയ ഉത്തരവാദിത്വമാണ് അദ്ദേഹത്തിനുള്ളത്.\nജിങ്കന്റെ മോശം ഫോം\nകഴിഞ്ഞ മൂന്നു സീസണുകളിലും ബ്ലാസ്‌റ്റേഴ്‌സ് നിരയിലെ ഏറ്റവും വിശ്വസ്തനായ താരമായിരുന്ന സന്ദേഷ് ജിങ്കന് ഈ സീസണില് ആരാധകരെ നിരാശപ്പെടുത്തുകയാണ്. യഥാര്‍ഥ ജിങ്കന്റെ നിഴല് മാത്രമാണ് ഈ സീസണില് ഇതുവരെ കാണാനായത്. തുടര്‍ച്ചയായി രണ്ടു കളികളില് ജിങ്കന് പെനല്‍റ്റി വഴങ്ങുകയും ചെയ്തിരുന്നു.\nഈ സീസണില് ടീമിന്റെ ക്യാപ്റ്റന് കൂടിയായ ജിങ്കന് ഇനിയുള്ള മല്‍സരങ്ങളില് തന്റെ ഉത്തരവാദിത്വം നിറവേറ്റുമെന്ന പ്രതീക്ഷയിലാണ് ബ്ലാസ്റ്റേഴ്‌സ് ആരാധകര്. ഇതിനകം മൂന്നു മഞ്ഞക്കാര്‍ഡുകള് വാങ്ങിയിട്ടുള്ള ജിങ്കന് ഡല്‍ഹിക്കെതിരേ ശ്രദ്ധിക്കേണ്ടതുണ്ട്. ഒരു കാര്‍ഡ് കൂടി ലഭിച്ചാല് മുംബൈ സിറ്റിക്കെതിരായ അടുത്ത കളിയില് താരത്തിനു പുറത്തിരിക്കേണ്ടിവരും.\nRead more about: isl isl2017 kerala blasters football manjappada delhi dynamos sandesh jhingan delhi india ഐഎസ്എല് ഐഎസ്എല് 2017 കേരള ബ്ലാസ്‌റ്റേഴ്‌സ് ഫുട്‌ബോള് മഞ്ഞപ്പട ഡല്‍ഹി ഡൈനാമോസ് സ


മാളുകളിലേക്ക് കുതിക്കുന്നവരുടെ ശ്രദ്ധയ്ക്ക്; തൊട്ടപ്പുറത്തെ സുലൈമാന്‍റെ കൊച്ചുകട കാണാതെ പോകരുത്\n1 March 2015 1:09 AM GMT\nവൈരുദ്ധ്യങ്ങളുടെ കൂട്ടായ്മയാണ് മനുഷ്യമനസ്സ്. അതുകൊണ്ട് തന്നെ അത് പലപ്പോഴും അക്കരപ്പച്ചകള് തേടിപ്പോകുന്നു. പ്രവാസികളില് പലരും പല ജീവിതസാഹചര്യങ്ങളില് നിന്നും ഇവിടെ എത്തിപ്പെട്ടവരാണ്. നാട്ടില് അത്യാവശ്യം ഭൂമിയും വസ്തുവകകളുമുണ്ടായിട്ടും ജീവിതത്തിനു ഒരു മുഴുപ്പുതോന്നാതെ പ്രവാസിയായി മാറിയവരുണ്ട്. മണ്ണിന്‍റെ നനവിനപ്പുറം മണലാരണ്യത്തില് പൂക്കുകയും കായ്ക്കുകയും ചെയ്യുന്ന പണമരത്തെ സ്വപ്നം കണ്ടവര്. എളുപ്പത്തില് പണക്കാരനാവാമെന്ന മോഹം;പിന്നെ അക്കരപ്പച്ചകള് പറുദീസകളാവുമെന്ന വ്യാമോഹങ്ങള്.\nചിലരെ സംബന്ധിച്ചിടത്തോളം അവ വെറും വ്യാമോഹം മാത്രമല്ല, യഥാര്‍ഥ്യങ്ങള് തന്നെയാവുന്നു. ചെയ്യുന്ന ജോലിയിലുള്ള നൈപുണ്യമോ വെല്ലുവിളികള് ഏറ്റെടുക്കാനുള്ള ധൈര്യമോ ഭാഗ്യമോ...എന്തുമാവാം അവരുടെ വിജയത്തിനു പിന്നിലെ കാരണങ്ങള്. പക്ഷേ പ്രവാസികളുടെ മൊത്തം കണക്കെടുത്തുനോക്കുമ്പോള് ആ അപൂര്‍വ്വ ഭാഗ്യവാന്മാ൪ ഒന്നോ രണ്ടോ ശതമാനം മാത്രമാണ്. ഒന്ന് ചീഞ്ഞ് മറ്റൊന്നിന് വളമാവുമെന്ന് പറയാറുള്ളതുപോലെ, ആയിരങ്ങളുടെ കണ്ണീ൪ നനവുകള്‍ക്കിടയിലൂടെ ആയിരിക്കും ഒരാളുടെ ഉയിര്‍ത്തെഴുന്നേല്‍പ്പ്.\nകച്ചവട രംഗങ്ങളിലാണെങ്കില് ഉയര്‍ച്ചയ്ക്കുള്ള സാധ്യതകള് കൂടുതലാണ്. അതേ സമയം തന്നെ തകര്‍ന്നു തരിപ്പണമാവാനുള്ള സാധ്യതയുമുണ്ട്. പുതുക്കിയ പല സ്വദേശിനിയമങ്ങള് പ്രകാരം ചെറുകിട കച്ചവടക്കാ൪ പിടിച്ചു നില്‍ക്കാ൯ ബുദ്ധിമുട്ടുകയാണ്. ഗള്‍ഫ് ജോലിനിയമ പ്രകാരം നാല് വിദേശികള്‍ക്ക് ഒരു സ്വദേശി എന്ന അനുപാതത്തില് ആയിരിക്കണം തൊഴിലാളികളുടെ നിയമനം. അത് കൂടാതെ സ്വദേശികളുടെ ശമ്പളത്തിലുമുണ്ട് ചില വ്യവസ്ഥകള്. നൂറ്,നൂറ്റമ്പതു ദിനാറിന് (15000 -2000 രൂപ) സുലഭമായി കിട്ടുന്ന മലയാളി, ബംഗാളി തൊഴിലാളികളുടെ സ്ഥാനത്താണ് ഇരുനൂറ്റിഅമ്പത് ദിനാ൪ ശമ്പളത്തിനു സ്വദേശിയെ നിര്‍ത്തേണ്ടിവരുന്നത്. മറ്റുള്ളവര് പന്ത്രണ്ടു മണിക്കൂര് ജോലി ചെയ്യുമ്പോള് സ്വദേശിയെക്കൊണ്ട് എട്ടുമണിക്കൂറിലധികം ജോലിചെയ്യിക്കാനും പാടില്ല. സാധാരണ കച്ചവടക്കാര്‍ക്ക് ഈ നിയമം ഒരു വ൯ബാധ്യതയാണ്. പലരും കച്ചവടം മതിയാക്കി നാട്ടിലേക്ക് മടങ്ങുകയാണ്. ചിലര് ക്ലീനിംഗ്,സെക്യൂരിറ്റി കമ്പനികളില് ചെറിയ ശമ്പളത്തിനു ജോലിക്ക് കയറുന്നു. പ്രായം നാല്‍പ്പതിനു മുകളിലാണെങ്കില് അതിനുള്ള സാധ്യതയും കുറവാണ്.\nഅതുകൂടാതെ ചെറുകിടക്കാരെ സംബന്ധിച്ച് മറ്റൊരു ഭീഷണിയാണ് ആഗോള ബിസിനസ് ശൃംഖലകളായ മാളുകള്. എവിടെയും കൂണുകള് പോലെ മുളച്ചുപൊങ്ങുന്ന വ൯കിട മാളുകള് പരസ്പരം നിലനില്‍പ്പിന്‍റെ സമരതന്ത്രങ്ങള് പയറ്റിക്കൊണ്ടിരിക്കുകയാണ്. ഓരോ ദിവസവും കോടികളുടെ ബിസിനസ് തികയ്ക്കാനുള്ള നെട്ടോട്ടം. അന്നന്നത്തെ ടാര്‍ഗറ്റ് തികഞ്ഞില്ലെങ്കില് മുതലാളിമാര്‍ക്ക് വിശദീകരണം കൊടുക്കേണ്ടിവരുന്ന മാനേജര്‍മാര്. അത് അവരുടെ ജോലിയുടെയും നിലനില്‍പ്പിന്‍റെയും കൂടി പ്രശ്നമാണ്. വാരാന്ത്യ ഓഫറുകള്, ഓരോ സാധനങ്ങള്‍ക്കും മറ്റുള്ള സ്ഥാപനങ്ങളെക്കാള് എത്ര വില കുറയ്ക്കാം എന്ന ഒളിഞ്ഞുനോട്ടങ്ങള്, ഫ്ലാറ്റുകള് മുഴുവ൯ വിലവിവരങ്ങളുമായെത്തുന്ന മാളുകളുടെ ബുക്ക്‌ലെറ്റുകള് ..ഇങ്ങനെ പോകുന്ന കച്ചവടമത്സരങ്ങള്.\nവീട്ടിലിരുന്ന് ഉപഭോക്താവിനു തീരുമാനിക്കാം ഏറ്റവും ലാഭത്തില് എവിടെപ്പോയി സാധനം വാങ്ങിക്കാം എന്നുള്ളത്. കുറച്ചു സാധനങ്ങള്‍ക്ക് വിലക്കുറവു നല്‍കി ഉപഭോക്താവിനെ ആകര്‍ഷിക്കാനും അവരുടെ ടാര്‍ഗെറ്റില് എത്തിപ്പിടിക്കാനുമുള്ള മാനേജ്‌മെന്‍റ് തന്ത്രം കൂടിയാണ് ഈ ഓഫറുകള്. എങ്ങനെ,എത്ര വേഗത്തില്, കൂടുതല് സാധങ്ങള് വിറ്റഴിക്കാം എന്ന വെല്ലുവിളിയാണ് ഓരോ കച്ചവട സ്ഥാപനങ്ങളും ഷോപ്പിംഗ് മാളുകളും ഇന്ന് ഏറ്റെടുത്തു കൊണ്ടിരിക്കുന്നത്. ഇതിനിടയില് ഞെങ്ങിഞെരുങ്ങി ശ്വാസം മുട്ടുന്ന അവസ്ഥയിലാണ് ചെറുകച്ചവടക്കാര്.മറ്റുള്ളവരെപ്പോലെ ഓഫറുകള് വാരിയെറിയാ൯ കഴിയാതെ വെറുതെ ഇരിക്കേണ്ടി വരുന്നു. കടയുടെ വാടക പോലും വന്‍ബാധ്യതയായി മാറിക്കൊണ്ടിരിക്കുമ്പോള് ഇനിയെന്തെന്ന ആശങ്കയിലാണ് പല കച്ചവടക്കാരും.\nഇരുപതു വര്‍ഷങ്ങള്‍ക്കു മുമ്പേ ബഹറിനിലെത്തി കച്ചവടം തുടങ്ങിയ ആളാണ് സുലൈമാന്. റിഫയില് സ്വന്തമായി ഒരു കടയുണ്ട് അദ്ദേഹത്തിന്. സെന്‍ട്രല് മാര്‍ക്കറ്റില് പോയി മീ൯ മൊത്തത്തില് വാങ്ങി തന്‍റെ കടയില് കൊണ്ടുവന്നു വില്‍ക്കുന്നു. മീന് കച്ചവടം എവിടെയായാലും നല്ല ലാഭമാണ്. അങ്ങനെ കച്ചവടം നന്നായി മെച്ചപ്പെട്ടപ്പോള് സുലൈമാന് നാട്ടിലുള്ള അളിയന്മാരെയും കടയിലേക്ക് സഹായികളായി കൊണ്ടുവന്നു. പിന്നെ നാട്ടില് വീടുപണി കഴിഞ്ഞപ്പോള് ഭാര്യയെയും മക്കളെയും തന്‍റെയടുത്തെക്ക് കൊണ്ടുവന്നു. നാലും ആറും ക്ലാസ്സുകളില് പഠിക്കുന്ന രണ്ടുകുട്ടികള്. അവരെ ഗള്‍ഫ് സ്കൂളില് ചേര്‍ത്തപ്പോള് ജീവിത ചിലവ് കൂടി. സ്കൂള് ഫീസ്, ട്രാന്‍സ്പോര്‍ട്ട്...എല്ലാം കൂടി ഇരുപതിനായിരം രൂപയ്ക്കടുത്ത് കുട്ടികള്‍ക്ക് ചിലവാകും. ഗള്‍ഫിലെ ഫ്ലാറ്റ് വാടക നോക്കുമ്പോള് ഏകദേശം കുടുംബമായി താമസിക്കാന് പറ്റിയൊരു ഫ്ലാറ്റ് കിട്ടണമെങ്കില് മുപ്പതിനായിരം രൂപയെങ്കിലും കുറഞ്ഞത് വേണ്ടി വരും. പിന്നെ കടയിലെ ജോലിക്കാരുടെ ശമ്പളം എല്ലാം കൂടി നല്ലൊരു തുകയാവും.\nഅപ്പോഴാണ് സുലൈമാന്‍റെ കടയുടെ തൊട്ടടുത്തായി രണ്ടാമതും ഹൈപ്പര്‍മാര്‍ക്കറ്റ് തുറന്നത്. മാളുകള് രണ്ടെണ്ണം അടുത്തടുത്ത് വന്നതോടെ കച്ചവടമത്സരങ്ങളും തുടങ്ങി. അവരുടെ പ്രധാന ആയുധമായ ഓഫറുകള് പ്രയോഗിക്കാ൯ തുടങ്ങിയപ്പോള് വീണുപോയത് സുലൈമാനെപ്പോലുള്ള നിരവധി കച്ചവടക്കാരാണ്. തൊട്ടടുത്ത പച്ചക്കറി, പഴക്കടക്കാരനും ഇറച്ചി വില്‍പ്പനക്കാരനുമെല്ലാം ഓര്‍ക്കാപ്പുറത്ത് അടി കിട്ടിയപോലെയായി. ഉപഭോക്താക്കള് ചെറിയ കടകളെ വിട്ടു വ൯കിട മാളുകളിലേക്ക് ഒഴുകാ൯ തുടങ്ങി. ഒരേ കൂരയ്ക്ക് കീഴില് എല്ലാ സാധനങ്ങളും ഒരുമിച്ചു കിട്ടുമ്പോള് പ്രത്യേകിച്ച് ചിലതൊക്കെ വന്‍വില കുറവാകുമ്പോള് പ൪ചേസ് ചെയ്യാന് എല്ലാവരും ഇഷ്ടപ്പെടുക മാളുകളില് നിന്നുതന്നെ. പിന്നെ മാനുഷിക പരിഗണന വെച്ചോ സഹതാപം കൊണ്ടോ മാളില് കയറാനുള്ള സമയക്കുറവുകൊണ്ടോ ആരെങ്കിലും വന്നാല് മാത്രമേ ചെറുകിടക്കാര്‍ക്ക് രക്ഷയുള്ളൂ എന്ന അവസ്ഥയായി.\nഇന്നിപ്പോള് സുലൈമാന്‍റെ സ്ഥിതി ഇങ്ങനെ-:ഫ്ലാറ്റ് ഷെയറിങ്ങിന് കൊടുത്തു. കുടുംബത്തിന്‍റെ സ്വകാര്യത കുറഞ്ഞെങ്കിലും ഫ്ലാറ്റിന്‍റെ പകുതി വാടകയായി കിട്ടുന്ന പതിനഞ്ചായിരം രൂപ അതിലും നല്ലത് എന്ന ആശ്വാസത്തിലാണ് അദ്ദേഹം. കുട്ടികളുടെ സ്കൂള് യാത്രയ്ക്ക് സൌകര്യമേറിയ സ്വകാര്യവാഹനം ഒഴിവാക്കി,യാത്ര സ്കൂള് ബസ്സിലാക്കി. കടയിലെ ജോലിക്കാരുടെ എണ്ണം രണ്ടില്‍നിന്നു ഒന്നായി മാറി. എന്നിട്ടും അദ്ദേഹം നെട്ടോട്ടമോടിക്കൊണ്ടിരിക്കുകയാണ്. കടയുടെ വാടക കൊടുക്കാനുള്ള ദിവസമാവുമ്പോഴേക്കും ലാഭമില്ലെങ്കിലും എല്ലാ കാര്യങ്ങളും നടത്തിക്കിട്ടാനുള്ള പണമെങ്കിലും കിട്ടണേയെന്നു പ്രാര്‍ത്ഥനയിലാണ്. ഇത് ഒരു സുലൈമാന്‍റെ കഥ മാത്രമല്ല, ഒരു പാട് പേരുടെ കഥയാണ്. മത്സരങ്ങളുടെ കൂട്ടപ്പാച്ചിലില് വലിയവ൪ പിന്നെയും പിന്നെയും വലുതായിക്കൊണ്ടിരിക്കുമ്പോള് സാധാരണക്കാരനിലേക്കുള്ള താഴ്ചയും അകലവും കൂടിക്കൊണ്ടെയിരിക്കുന്നു. വെട്ടിപ്പിടിക്കലുകള്‍ക്കിടയില് തട്ടിവീഴുന്ന ഒരു പാവം, ഗ്രഹണി പിടിച്ചു ശോഷിച്ച കുട്ടിയായി കാര്‍ട്ടൂണുകളില് വരച്ചു ചിരിക്കാം. അതിനപ്പുറം എന്ത് പരിഗണനകളാണ് ലോകത്തിനിവര്‍ക്ക് കൊടുക്കാനാവുക?\nആ ചോദ്യത്തിന് ഉത്തരം കൊടുക്കാനാവുക നമ്മള്‍ക്ക് തന്നെയാണ്. കാരണം നമ്മളോരോരുത്തരും ഈ ഉപഭോക്തൃസംസ്കാരത്തിന്‍റെ ഭാഗമാണെന്നതുതന്നെ. എവിടുന്നൊക്കെ സാധനങ്ങള് വാങ്ങാം എന്ന സ്വാതന്ത്ര്യം ഓരോ ഉപഭോക്താവിനും ഇപ്പോഴും നഷ്ടപ്പെട്ടിട്ടില്ലാത്ത സ്ഥിതിയ്ക്ക് നമുക്ക് തെരഞ്ഞെടുക്കാനുള്ള അവകാശമുണ്ട്. ഷോപ്പിംഗ് മാളുകള് കയറിയിറങ്ങുന്ന തിരക്കുകള്‍ക്കിടയിലും വല്ലപ്പോഴുമെങ്കിലും എത്തിനോക്കാം ഇത്തരം കൊച്ചുകടകളിലേക്കും അവരുടെ ജീവിതങ്ങളിലേക്കും.


ലൂസിഫര്, ഒടിയന് എന്നീ ചിത്രങ്ങളെക്കുറിച്ച് വ്യാജ പ്രചരണം; സത്യാവസ്ഥ വെളിപ്പെടുത്തി നിര്‍മാതാക്കള് | Lucifer odiyan movies budget reports are fake Aashirvad Cinemas mohanlal prithviraj sukumaran\nSep 13, 2018, 12:17 PM IST\nപ്രിയദര്‍ശന്- മോഹന്‍ലാല് കൂട്ടുക്കെട്ടില് ഒരുങ്ങുന്ന കുഞ്ഞാലി മരയ്ക്കാര് എന്ന സിനിമയുടെ ബജറ്റ് വിവരങ്ങള് മാത്രമാണ് ഇതുവരെ പ്രഖ്യാപിച്ചിട്ടുള്ളത്.\nമോഹന്‍ലാല് പ്രധാനവേഷത്തിലെത്തുന്ന ഒടിയന്, ലൂസിഫര് എന്നീ ചിത്രങ്ങളുടെ മുതല്‍മുടക്കിനെക്കുറിച്ച് പ്രചരിക്കുന്ന വാര്‍ത്തകള് തെറ്റാണെന്ന് നിര്‍മാതാക്കള്. ഈ ചിത്രങ്ങളുടെ ബജറ്റിനെ സംബന്ധിച്ച് പുറത്തു വന്ന വാര്‍ത്തകള് സാമൂഹിക മാധ്യമങ്ങളില് വലിയ ചര്‍ച്ചയായിരുന്നു. ഇതെല്ലാം വ്യാജ പ്രചരണങ്ങളാണെന്ന് വ്യക്തമാക്കി രംഗത്ത് വന്നിരിക്കുകയാണ് ആശിര്‍വാദ് സിനിമാസ്.\nപ്രിയദര്‍ശന്- മോഹന്‍ലാല് കൂട്ടുക്കെട്ടില് ഒരുങ്ങുന്ന കുഞ്ഞാലി മരയ്ക്കാര് എന്ന സിനിമയുടെ ബജറ്റ് വിവരങ്ങള് മാത്രമാണ് ഇതുവരെ പ്രഖ്യാപിച്ചിട്ടുള്ളത്. ബാക്കി ചിത്രങ്ങളുടെ മുതല്‍മുടക്ക് എത്രയാണെന്ന് വരും ദിവസങ്ങളില് വ്യക്തമാക്കും.\nനൂറുകോടി മുതല്‍മുടക്കിലാണ് കുഞ്ഞാലി മരയ്ക്കാര് ഒരുങ്ങുന്നത്. ചിത്രീകരണത്തിനായി ഹൈദരാബാദ് ഫിലിം സിറ്റിയില് സെറ്റിന്റെ പണി നടക്കുകയാണ്. ചിത്രത്തിന്റെ ഷൂട്ടിങ് നവംബര് 1ന് ആരംഭിക്കുമെന്നാണ് സൂചന.\nനടന് പൃഥ്വിരാജ് സുകുമാരന്റെ ആദ്യ സംവിധാന സംരഭമായ ലൂസിഫറിന്റെ ചിത്രീകരണം തിരുവനന്തപുരത്ത് പുരോഗമിക്കുകയാണ്. വിവേക് ഒബ്‌റോയി, മഞ്ജു വാര്യര്, ടൊവിനോ തോമസ്, ഇന്ദ്രജിത്ത് സുകുമാരന് എന്നിങ്ങനെ ഒരു വലിയ താരനിര തന്നെ ചിത്രത്തിന്റെ ഭാഗമാവുന്നുണ്ട്. ലൂസിഫര് പൂര്‍ത്തിയാക്കിയതിന് ശേഷം മോഹന്‍ലാല് കുഞ്ഞാലി മരയ്ക്കാറിന്റെ ചിത്രീകരണ തിരക്കുകളിലേക്ക് പ്രവേശിക്കും.\nഅതേ സമയം വി.എ ശ്രീകുമാര് മേനോന് സംവിധാനം ചെയ്യുന്ന ഒടിയന്റെ ഗ്രാഫിക്‌സ് ജോലികള് പുരോഗമിച്ചു കൊണ്ടിരിക്കുകയാണ്. ചിത്രം ഡിസംബര് 14 ന് പ്രദര്‍ശനത്തിനെത്തും.\nഒടിയനു ശേഷം പുതിയ ഹിന്ദി ചിത്രവുമായി വി എ ശ്രീകുമാര്, ഡിസംബറില് ചിത്രീകരണം


അനസ് ഇന്ത്യന് ടീമിനെ മറക്കരുത്: സതീവന് ബാലന് | Sports Globe\nഅനസ് ഇന്ത്യന് ടീമിനെ മറക്കരുത്: സതീവന് ബാലന്\nഇന്ത്യന്‍താരം അനസ് എടത്തൊടിക സെവന്‍സ് ഫുട്‌ബോളില് കളിച്ചതിനെക്കുറിച്ച് സന്തോഷ് ട്രോഫി ചാമ്പ്യന്‍മാരായ കേരളത്തിന്റെ കോച്ച് സതീവന് ബാലന്...\nഇന്ത്യന്‍താരം അനസ് എടത്തൊടിക സെവന്‍സ് ഫുട്‌ബോളില് കളിച്ചതിനെക്കുറിച്ച് സന്തോഷ് ട്രോഫി ചാമ്പ്യന്‍മാരായ കേരളത്തിന്റെ കോച്ച് സതീവന് ബാലന് പ്രതികരിക്കുന്നു\nഅനസ് എടത്തൊടിക കൊടുവള്ളിയിലെ സെവന്‍സ് ഫുട്‌ബോള് ടൂര്‍ണമെന്റില് കളിച്ചതിനെക്കുറിച്ച് നിര്‍മല് ഖാന് എഴുതിയ ലേഖനം വായിച്ചു. ഇതിനോട് പൂര്‍ണമായി യോജിക്കുകയാണ്. കാരണം അനസിനെപ്പോലെയുള്ള കളിക്കാരിന് നിന്ന് ഇതല്ല ഇന്ത്യന് ഫുട്‌ബോള് പ്രതീക്ഷിക്കുന്നത്.\nനിര്‍മല് സൂചിപ്പിച്ചതുപോലെ സാഫ് കപ്പും ഏഷ്യാകപ്പുമൊക്കെ പടിവാതില്‍ക്കല് എത്തിനില്‍ക്കേയാണ് പ്രൊഫഷണലായ അനസ് സെവന്‍സില് കളിച്ചിരിക്കുന്നത്. ഇതിനോട് ഒരിക്കലും യോജിക്കാനാവില്ല. പരുക്കേല്‍ക്കാന് ഏറെ സാധ്യതയുള്ള സെവന്‍സില് അനസിനെപ്പോലെ ഉള്ളവര് കളിക്കുന്നത് ഭയമുണ്ടാക്കുന്നു. പരുക്കേറ്റാല് അനസിന് മാത്രമല്ല നഷ്ടം രാജ്യത്തിനുകൂടിയാണെന്ന് മറക്കരുത്. അസിനെപ്പോലെ സ്ഥിര സാന്നിധ്യമായി താരത്തിന്റെ അഭാവം ഇന്ത്യന് ടീമിന്റെ പ്രകടനത്തേയും ബാധിച്ചേക്കാം.\nഇന്ത്യന് കോച്ച് സ്റ്റീഫന് കോണ്‍സ്റ്റന്റൈന് ഇത്തരം പ്രവണത അംഗീകരിക്കുമെന്ന് തോന്നുന്നില്ല. വിശ്രമത്തിന് പോകുന്ന കളിക്കാര്‍ക്ക് അനുമതിയില്ലാത്ത ടൂര്‍ണമെന്റുകളില് കളിക്കാന് പാടില്ല. ഇടവേളകളില് വിശ്രമം തന്നെയാണ് കളിക്കാര്‍ക്ക് വേണ്ടത്. നിയമലംഘനം നടത്തുന്ന കളിക്കാരെ ചിലപ്പോള് ടീമിലേക്ക് തിരിച്ച് എടുത്തില്ലെന്നും വരാം.\nഅനസിലെപ്പോലുള്ള സീനിയര് താരങ്ങള് സെവന്‍സില് കളിക്കുന്നതിലൂടെ തെറ്റായ സന്ദേശമാണ് നല്‍കുന്നത്. വന്ന വഴിയോ സെവന്‍സോ മറക്കണമെന്നല്ല ഞാന് പറയുന്നത്. പക്ഷേ, രാജ്യത്തിന്റെയും കോടികള് മുടക്കുന്ന ക്ലബിന്റെയും താരമായതിന് ശേഷവും പഴയ വഴികളിലേക്ക് തിരിഞ്ഞു നടക്കരുത് എന്നാണ്.\nസെവന്‍സില് കളിക്കാതെ തന്നെ അവരോടുള്ള കടപ്പാടോ സ്‌നേഹമോ പ്രകടിപ്പിക്കാന് അനസിനെപ്പോലുള്ള താരങ്ങള്‍ക്ക് കഴിയും. അത് ടൂര്‍ണമെന്റിന്റെ പ്രചാരണത്തിലോ സംഘാടനത്തിലോ പങ്കാളി ആയാണ് ചെയ്യേണ്ടത്. അല്ലാതെ കളിത്തട്ടില് ഇറങ്ങിയല്ല. ഇങ്ങനെയാണ് വലിയ താരങ്ങള് പിന്നാലെ വരുന്നവര്‍ക്ക് മാതൃകയാവേണ്ടത്.\nഇനിയെങ്കിലും ഇത്തരം പ്രവണതകള് നമ്മുടെ പ്രിയപ്പെട്ട താരങ്ങളില് നിന്ന് ഉണ്ടാവില്ലെന്ന് നമുക്ക് പ്രതീക്ഷിക്കാം. കാരണം ഇവര്‍ക്ക് പറ്റുന്ന ഓരോ തിരിച്ചടിയും അതത് ടീമുകള്‍ക്കും രാജ്യത്തിനും കൂടിയാണ് ഉണ്ടാവുന്നത്. എല്ലാ കളിക്കാരും ഇത് ഓര്‍ക്കുമെന്ന് പ്രതീക്ഷിക്കുന്നു.\nTags: Football, Anas Edathodika, Sevens Football, Malappuram Football, Kerala Football, Indian Premier League, ISL, Ashique Karunian, Koyappa Sevens Football, Santhosh Trophy, Satheevan Balan, Kerala Coach\nSports Globe: അനസ് ഇന്ത്യന് ടീമിനെ മറക്കരുത്: സതീവന് ബാലന്


Best phones you can buy under 20K-ഈ മാസം മൊബൈൽ വാങ്ങാൻ ആലോചിക്കുന്നുണ്ടോ? ഇതാ ചില ഫോണുകൾ\nഈ മാസം മൊബൈൽ വാങ്ങാൻ ആലോചിക്കുന്നുണ്ടോ? ഇതാ ചില ഫോണുകൾ\nപെർഫോമൻസ്, ബാറ്ററി ബാക്ക്അപ്പ്, മധ്യശ്രേണിവില എന്നിവ കണക്കാക്കിയാണ് ഈ മാസം വാങ്ങാവുന്ന മികച്ച ഫോണുകൾ തിരഞ്ഞെടുത്തിരിക്കുന്നത്.\nSeptember 10, 2018 1:31:32 pm\nsmartphones, smartphone buying guide, how to buy smarpthone, how to choose smartphone, smartphone deals, smartphones India, tips for buying new smartphone, tips for buying new phone, tips for buying new mobile phone, new smartphone tips, buying new smartphone, new smartphone features, new smartphone camera, new smartphone battery, new smartphone screen resolution How to ChooseaSmartphone, Smartphone Buying Guide, Smartphone Buying Tips, Smartphone Buying Guide India, Technology, ടെക്നോളജി, Tech news, ടെക് ന്യൂസ്, Malayalam Tech News, മലയാളം ടെക് ന്യൂസ്, IE malayalam, ഐഇ മലയാളം, Indian Express, ഇന്ത്യൻ എക്സപ്രസ്, today news, ഇന്നത്തെ വാർത്ത news india, latest news, breaking news, ബ്രേക്കിങ്ങ് ന്യൂസ്, india news live, india news today\nമാർക്കറ്റിലിറങ്ങുന്ന സ്മാർട്ട് ഫോണുകളുടെ എണ്ണത്തിൽ അനുദിനം വർദ്ധനവാണുണ്ടാകുന്നത്. കൂടിയ വില ഈടാക്കുന്ന പ്രീമിയം സൗകര്യങ്ങളടങ്ങിയ വിലകൂടിയ ഫോണുകൾ ലഭ്യമാകുന്നതോടൊപ്പം ക്യാമറ ക്വാളിറ്റി മാത്രം ഉയർത്തികാട്ടി അധികം വിശേഷഗുണങ്ങളില്ലാത്ത ഫോണുകളും ഇന്ത്യൻ മാർക്കറ്റിൽ സജീവമാണ്. ഇതിനിടയിൽ അനുയോജ്യമായ ഫോൺ കണ്ടെത്തുകയെന്നത് അത്ര എളുപ്പമല്ല\nസാധരണ രീതിയിൽ മികച്ചതെന്ന് പറയാൻ സാധിക്കുന്ന ചില ഫോണുകൾ പരിചയപ്പെടുത്തുകയാണിവിടെ. 20,000 രൂപയിൽ താഴെ വിലവരുന്നഫോണുകളാണ് ഇവിടെ പരിചയപ്പെടുത്തുന്നത്. മികച്ച പെർഫോമൻസ്, ബാറ്ററി ബാക്ക്അപ്പ്, മധ്യശ്രേണിവില എന്നിവ കണക്കാക്കിയാണ് ഈ മാസം വാങ്ങാവുന്ന ഫോണുകൾ തിരഞ്ഞെടുത്തിരിക്കുന്നത്.\nHonor Play- ഓണർ പ്ലേ\nHonor Play Price in India: Rs 19,999\nപ്രമുഖ ചൈനീസ് ഫോൺ നിർമ്മാതക്കളായ ഹുആവെയുടെ ഏറ്റവും പുതിയ ഡിവൈസുകളിൽ ഒന്നാണ് ഓണർ പ്ലേ. ഗെയിംമിങ്ങിന് കൂടുതൽ പ്രാധാന്യം നൽകുന്ന ഓണറിന്റെ ഈ പുതിയ ഫോണിന് മികച്ച പ്രതികരണമാണ് ലഭിക്കുന്നത് . മികച്ച ദൃശ്യചാരുതയോടെ ഗ്രാഫിക് അനുഭവം ഗംഭീരമാക്കാൻ ജി.പി.യു ടർബോ ടെക്നോളജിയാണ് ഫോണിൽ ഉപയോഗിച്ചിരിക്കുന്നത്. 4ഡി ഹാപ്റ്റിക് എഞ്ചിനാണ് മറ്റൊരു പ്രത്യേകത.\n6.3 ഇഞ്ച് (2340×1080) ഡിസ്‌പ്ലേയിൽ ലഭ്യമാകുന്ന ഫോണിന്റെ സ്റ്റോറേജ് :4ജി.ബി/6 ജി.ബി റാം. 64 ജി.ബി ഇന്റേണൽ മെമ്മറിയുമാണ്. 16 എം.പി+2എം.പിയുടെ ഡ്യുവൽ പിൻ ക്യാമറയാണ് ഫോണിനുളളത്. മുന്നിൽ 16 എം.പിയുടെ സെൽഫിക്യാമറയുമുണ്ട്. ആൻഡ്രോയിഡ് ഓറിയോയിൽ പ്രവർത്തിക്കുന്ന ബാറ്ററി 3750 എംഎഎച്ച് ആണ്.4ജി.ബി റാമിൽ ലഭിക്കുന്ന ഫോണിന്റെ ഇന്ത്യയിലെ വില 19,999 രൂപയാണ്.\nനോക്കിയ 6.1 പ്ലസ്\nനോക്കിയ തങ്ങളുടെ സ്ഥിരം ഡിസൈനിൽ നിന്നും മാറി ഏറെ വ്യത്യസ്തമായ രൂപകല്പനയാണ് നോക്കിയ 6.1 പ്ലസ് ഫോണിന്റെത്. നോക്കിയ സ്റ്റോർ, ഫ്ലിപ്കാർട്ട് എന്നിവ വഴിയായിരിക്കും ഫോൺ ലഭ്യമാകുന്നത്. 5.8 ഇഞ്ച് ഡിസ്പ്ലേയിൽ പുറത്തിറക്കിയിരിക്കുന്ന ഫോൺ പ്രവർത്തിക്കുന്നത് ആൻഡ്രോയിഡ് 8.1ഒറിയോയിലാണ്.\nക്യാമറയുടെ കാര്യത്തിൽ പ്രൈമറി 16 എം.പി സെൻസറും സെക്കൻഡറി അഞ്ച് എം.പി മോണോക്രോം സെൻസറോട് കൂടിയ ഡ്യുവൽ റിയർ ക്യാമറയാണ് ഫോണിനുള്ളത്. എഫ് / 2.0 അപ്പെർച്ചർ, 1-മൈഗ്രൺ പിക്സൽ എന്നിവയും ക്യാമറയിൽ ഉണ്ട്. മുന്നിൽf/ 2.0 അപ്പെച്ചർ, 1-മൈക്രോൺ പിക്സൽ സെൻസറർ എന്നിവയുള്ള 16 മെഗാപിക്സൽ ക്യാമറയാണ് ഉള്ളത്. 3060 mAh ബാറ്ററിയിലാണ് ഫോണിലേത് . ഡ്യുവൽ സിം സൗകര്യം ഉണ്ട്4ജി.ബി റാമും 64 ജി.ബി ഇന്റേണൽ മെമ്മറിയുമുള്ള ഫോണിന്റെ വില 15999 രൂപയാണ്.\nXiaomi Mi A2- ഷവോമി എം ഐ എ 2\nXiaomi Mi A2 price in India: Rs 16,999\nവിലയുടെ കാര്യത്തിൽ മധ്യശ്രേണിയിൽ വലിയ ഡിസ്പ്ലേയോട്കൂടിയ ഫോണാണ് ഷവോമിയുടെ എം ഐ എ2ഒപ്പം മികച്ച പെർഫോമൻസും. 1080×2160 പിക്‌സല് റെസൊല്യൂഷനുളള 5.99 ഇഞ്ച് എച്ച്ഡി പ്ലസ് ഡിസ്‌പ്ലേയാണ് ഈ ഫോണിന്. ഫോണിന്റെ സംരക്ഷണത്തിനായി കോര്‍ണിംഗ് ഗൊറില്ല ഗ്ലാസ് സംരക്ഷണവും ഉണ്ട്. ആന്‍ഡ്രോയിഡ് 8.1 ഓറിയോ യിലാണ് പ്രവർത്തിക്കുന്നത്. നിരന്തരം ലഭിക്കുന്ന അപ്‌ഡേറ്റുകള് ഫോണിന് സുരക്ഷ ഭീക്ഷണി കുറയ്ക്കുമെന്ന് കരുതാം. 3000 എംഎഎച്ച് ബാറ്ററിയും ഉണ്ട്.\nആര്‍ട്ടിഫിഷ്യല് ഇന്റലിജന്‍സോടു കൂടിയ ക്യാമറയാണ് ഫോണിന്റേത്. 20 എംപി സെല്‍ഫി ക്യാമറ സെന്‍സാണാണുളളത്. സോഫ്റ്റ് എൽ.ഇ.ഡി ഫ്‌ളാഷും ഇതിലുണ്ട്. ഫോണിന്റെ പിന് ഭാഗത്ത് ഡ്യുവല് ക്യാമറയാണുളളത്. ഇതില് പ്രൈമറി സെൻസർ 12എംപിയുടെതും സെക്കണ്ടറി സെൻസർ 20എംപിയുമാണ്. പിന് ക്യാമറയില് ഫേസ് ഡിറ്റക്ഷന് ഓട്ടോഫോക്കസും ഡ്യുവല് എൽ.ഇ.ഡി ഫ്‌ളാഷും ഉണ്ട്.\n4 ജി.ബി റാമും 64 ജി.ബി ഇന്റേണൽ മെമ്മറിയുമുള്ള ഫോണിൽ പക്ഷേ മെമ്മറി കാർഡ് ഉപയോഗിക്കാൻ സാധിക്കില്ല. ഇത് മാത്രമാണ് ഇതിന്റെ പ്രധാന പോരയ്‍മ. 16999 രൂപക്കാണ് ഫോൺ ഇന്ത്യൻ മാർക്കറ്റുകളിൽ ലഭ്യമാകുന്നത്.\nXiaomi Redmi Note5Pro ഷവോമി റെഡ്മി നോട്ട്5പ്രോ\nXiaomi Redmi Note5Pro Price in India: Rs 14,999\nബജറ്റ് വിലയിൽ ഫോണുകളുടെ പട്ടികയിൽ മുൻ നിരയിൽ തന്നെയാണ് ഷവോമി റെഡ്മി നോട്ട്5പ്രോ. സ്‌നാപ്ഡ്രാഗണ് 636 പ്രോസസറാണ് ഫോണില് ഉപയോഗിച്ചിരിക്കുന്നത്.4ജി.ബി റാമും 64 ജി.ബി ഇന്റേണൽ മെമ്മറിയുമുള്ള ഫോണിന്റെ വില 14,999 രൂപയാണ്. ഈ വിലയിൽ ലഭിക്കുന്ന മികച്ച ഫോൺ തന്നെയാണ് റെഡ്മി നോട്ട്5പ്രോ.\n5.99 ഇഞ്ച് വലുപ്പമുളള ഐപിഎസ് എല്‍സിഡി ഡിസ്‌പ്ലേയാണ് റെഡ്മി നോട്ട്5പ്രോക്ക് ഉള്ളത്. സ്‌ക്രീന് സംരക്ഷണത്തിനായി കോര്‍ണിംഗ് ഗൊറില്ല ഗ്ലാസും ഉള്‍പ്പെടുത്തിയിട്ടുണ്ട്. ഫിങ്കര്‍പ്രിന്റ് സ്‌കാനര് സുരക്ഷയ്ക്ക് പുറമേ ഷവോമിയുടെ ശക്തിയേറിയ എം.ഐ.യു ഉപയോഗിച്ച് ഫോണ് തുറക്കാം. 12 എം.പി+5എം.പിയുടെ ഡ്യുവൽ പിൻ ക്യാമറയാണ് ഫോണിന്റെ പിന്നില്. 20 എംപിയുടെ സെല്‍ഫി ക്യാമറയും ഫോണിന്റെ പ്രത്യേകതയാണ്. 4000എംഎഎച്ച് ബാറ്ററിയാണ് ഫോണില് കരുത്ത് പകരാനായി ഉപയോഗിച്ചിരിക്കുന്നത്.\nAsus Zenfone Max Pro M1- അസ്യൂസ് സെൻഫോൺ മാക്സ് പ്രോ എം 1\nAsus Zenfone Max Pro M1 Price in India: Rs 14,999\nബജറ്റ് ഫോണുകളുടെ പട്ടികയിൽ മറ്റൊരു മികച്ചതാണ് സെൻഫോൺ മാക്സ് പ്രോ എം 1. ഷവോമി റെഡ്മി നോട്ട്5പ്രോ പോലെതന്നെ സ്‌നാപ്ഡ്രാഗണ് 636 പ്രോസസറാണ് ഈ ഫോണിലും ഉപയോഗിച്ചിരിക്കുന്നത് . ക്യാമറയുടെ കാര്യത്തിൽ പ്രൈമറി 13 എം.പി സെൻസറും സെക്കൻഡറി5എം.പി സെൻസറുമുള്ള ഡ്യുവൽ ക്യാമറയാണ് ഫോണിന്റെത്. എൽ.ഇ.ഡി ഫ്‌ളാഷും ക്യാമറയോട് ചേർന്ന് ഉണ്ട്. 8 എം.പിയുടെ സെൽഫി ക്യാമറയാണ് ഫോണിലുള്ളത്.\n4 ജി.ബി റാമും 64 ജി.ബി ഇന്റേണൽ മെമ്മറിയുമാണ് ഫോണിന്റെത്. ഉയർന്ന ബാറ്ററി കപ്പാസിറ്റിയാണ് ഫോണിന്റെ ഏറ്റവും വലിയ സവിശേഷതയായി കണക്കാക്കുന്നത്. 5000എംഎഎച്ച് ബാറ്ററിയാണ് ഫോണിന് കരുത്ത് പകരുന്നത്. 14999 രൂപക്കാണ് അസ്യൂസ് സെൻഫോൺ മാക്സ് പ്രോ എം 1 എത്തുന്നത്.\nWeb Title: Best phones under rs 20000 buy in india september 20 8 honor play redmi note5pro nokia 6\nഇന്ത്യൻ മാർക്കറ്റ് കീഴടക്കാൻ വീണ്ടും റെഡ്‍മി;6സീരിസ് ഇന്ത്യയിൽ പുറത്തിറക്കി


ഇനിയെങ്കിലും ഈ കുരു വെറുതെ കളയല്ലേ... അതിശയിക്കും ഗുണങ്ങൾ...\nകൊളസ്ട്രോൾ പ്രശ്നങ്ങൾ എപ്പോഴെങ്കിലും ശരീരത്തിൽ കൂടുതലായി കണ്ടിട്ടുണ്ടോ. ജീവിതശൈലി കേസുകളിൽ ഏറ്റവും പ്രധാനപ്പെട്ട പ്രശ്നമാണ് കൊളസ്ട്രോൾ. ഇത്തരത്തിലുള്ള പ്രശ്നങ്ങൾ വളരെ എളുപ്പത്തിൽ മാറ്റിയെടുക്കാൻ സഹായിക്കുന്ന. എല്ലാവർക്കും ഉപകരിക്കുന്ന ചില ടിപ്പുകൾ ആണ് ഇവിടെ നിങ്ങളുമായി പങ്കു വെക്കുന്നത്. ശരീരത്തിലുള്ള ചീത്ത കൊളസ്ട്രോൾ എങ്ങനെ പെട്ടെന്ന് മാറ്റിയെടുക്കാം പരിഹരിക്കാം തുടങ്ങിയ കാര്യങ്ങളാണ് ഇവിടെ നിങ്ങളുമായി പങ്കു വെക്കുന്നത്. നാം ഉപയോഗിച്ച് വെറുതെ കളയുന്ന ചില വസ്തുക്കൾ നിരവധി അത്തരത്തിലുള്ള ചില കാര്യങ്ങളാണ്.\nഇവിടെ നിങ്ങളുമായി പങ്കു വെക്കുന്നത്. കൊളസ്ട്രോൾ ഉള്ള ആളുകളിൽ പലരും അത് വലിയ പ്രശ്നമായി കരുതാറില്ല. എന്നാൽ ശരീരത്തിൽ ഉണ്ടാകുന്ന കൈകാലുകൾ മരവിപ്പ് ചൊറിഞ്ഞു തടിക്കുക ഇതെല്ലാം തന്നെ കൊളസ്ട്രോൾ കൂടുതൽ കൊണ്ട് ആയിരിക്കും. ഇതെല്ലാം തന്നെ ശ്രദ്ധിക്കേണ്ട കാര്യങ്ങൾ ആണെങ്കിലും പലരും ഇത് ശ്രദ്ധിക്കാതെ പോവുകയാണ് പതിവ്. വളരെ എളുപ്പത്തിൽ വീട്ടിൽ തന്നെ ലഭ്യമായ വസ്തുക്കൾ ഉപയോഗിച്ച് ചെയ്യാൻ കഴിയുന്ന ഒന്നാണ് ഇത്.\nഇതിന് ആവശ്യമായിവരുന്നത് തണ്ണിമത്തൻ കുരു ആണ്. ചൂട് സമയത്ത് ധാരാളമായി കഴിക്കുന്ന ഒന്നാണ് തണ്ണിമത്തൻ. എന്നാൽ അതിന്റെ കുരു പലപ്പോഴും കളയുകയാണ് പതിവ്. ഈ കുരു ഇനി കളയല്ലേ. ധാരാളം തയാമിൻ നിയാസിൻ തുടങ്ങിയ ഘടകങ്ങൾ അടങ്ങിയിട്ടുള്ള ഒന്നാണ് തണ്ണിമത്തൻ കുരു. വിദേശങ്ങളിൽ തണ്ണിമത്തൻ കുരു നമുക്ക് ഫ്രൈ ചെയ്തുവരുന്നുണ്ട്. എന്നാൽ നമ്മൾ ഇത് കളയുകയാണ് പതിവ്. തണ്ണിമത്തൻ കുരു എടുത്തശേഷം ഇത് നന്നായി പൊടിച്ചെടുക്കണം.\nനന്നായി കഴുകിയെടുത്ത് ശേഷം മാത്രമേ പൊടിക്കാൻ പാടുള്ളൂ. ഇത് എങ്ങനെ തയ്യാറാക്കാം ഉപയോഗിക്കാം തുടങ്ങിയ കാര്യങ്ങളാണ് താഴെ പറയുന്നത്. NB ഒരു ഡോക്ടറുടെ നിർദേശപ്രകാരം മാത്രം ഇത്തരത്തിലുള്ള അറിവുകൾ ഉപയോഗിക്കുന്നതാണ് നല്ലത്. ഓരോരുത്തരുടെയും ശരീരം പലതരത്തിലാണ് ഇതിനെ പ്രതികരിക്കുക. അതുകൊണ്ടുതന്നെ ഇത്തരത്തിലുള്ള അറിവുകൾ ഒരു ഡോക്ടറുടെ നിർദേശപ്രകാരം മാത്രം ഉപയോഗിക്കുക. കൂടുതൽ അറിയുവാൻ ഈ വീഡിയോ കാണൂ.\nപുരുഷന്മാർക്ക് ഇത് ഉപകാരപ്പെടും അറിയാതെ പോകല്ലേ തീർച്ചയായും ഗുണം ചെയ്യും…


ബിജെപിക്ക് കേരളം സ്വപ്നം കാണാനാവില്ലെന്ന് ധനമന്ത്രി തോമസ് ഐസക് | latest news|BJP|LDF|Thomas Issac|Kerala Election Results\nകേരളത്തിലെ രോഗവ്യാപനത്തിന് പിന്നില് ഇളവുകളല്ല , കേന്ദ്രസംഘത്തിന്റെ വെളിപ്പെടുത്തലില് ആശങ്ക\nതിരുവനന്തപുരം : പിണറായി സര്‍ക്കാരിന്റെ സദ്ഭരണത്തിനു ലഭിച്ച അംഗീകാരമാണ് എല്‍ഡിഎഫിനു ലഭിച്ച അഭിമാനകരമായ വിജയമെന്ന് ധനമന്ത്രി തോമസ് ഐസക്. ഈ ജനവിധിയുടെ പ്രത്യാഘാതം അഞ്ചുവര്‍ഷത്തേയ്ക്കായിരിക്കില്ല. അതിനപ്പുറത്തെ കാലത്തേയ്ക്കും ഇടതുപക്ഷത്തിന്റെ മേധാവിത്തത്തിന് ഈ വിജയം വഴിയൊരുക്കും. അതുകൊണ്ട് കേരളത്തിന്റെ സാമ്ബത്തിക അടിത്തറ വിജ്ഞാനാധിഷ്ഠിതമായി രൂപാന്തരപ്പെടുത്തുന്ന ഒരു ദീര്‍ഘനാള് നയം ആവിഷ്കരിക്കുകയും നടപ്പാക്കുകയും ചെയ്യാം. കേരളത്തിന്റെ ഈ ബദല് ദേശീയതലത്തില് ഇടതുപക്ഷ വളര്‍ച്ചയ്ക്ക് ഉത്തേജകമാകും. മതനിരപേക്ഷതയില് ഉറച്ചു നിന്നുകൊണ്ട് ജനപക്ഷ ബദല് കേരളത്തില് നടപ്പാക്കുമ്ബോള് അതിന്റെ അനുരണനങ്ങള് രാജ്യത്തെമ്ബാടും ഉണ്ടാകുമെന്നും ഫേസ്ബുക്കില് പങ്കുവെച്ച കുറിപ്പില് ഐസക് പറഞ്ഞു.\nപിണറായി സർക്കാരിന്റെ സദ്ഭരണത്തിനു ലഭിച്ച അംഗീകാരമാണ് എൽഡിഎഫിനു ലഭിച്ച അഭിമാനകരമായ വിജയം. രാഷ്ട്രീയ സമീപനത്തിലും ഭരണനടപടികളിലും എൽഡിഎഫിന്റെ ബദൽ അനുഭവിച്ചറിയുകയായിരുന്നു കേരളം. പ്രതിസന്ധിയുടെ കാലത്ത് കിറ്റും പെൻഷനുമെല്ലാം വഴി ജനങ്ങൾക്കു സമാശ്വാസം നൽകുന്നതിന് ഒരു പിശുക്കും കേരളം കാണിച്ചില്ല. ഇത് ഇന്ത്യയിലെ പൊതുസ്ഥിതിയിൽ നിന്നും എത്രയോ വ്യത്യസ്തമായ ഒരു അനുഭവമായിരുന്നു. ഇങ്ങനെ സമാശ്വാസത്തിനും രോഗപ്രതിരോധത്തിനും പണം ചെലവഴിച്ചതുകൊണ്ട് വികസന പ്രവർത്തനങ്ങൾ മുടങ്ങിയില്ല. കിഫ്ബിയിലൂടെ നാടൊട്ടുക്ക് വികസനപദ്ധതികളുടെ നിർമ്മാണം ആരംഭിച്ചപ്പോൾ അത് സമ്പദ്ഘടനയ്ക്ക് ഉണർവായി. പണിയും കൂലിയുമുണ്ടായി. ഇന്ത്യയിലാകെ സർക്കാരുകൾ ചെലവു ചുരുക്കലിന്റെ യാഥാസ്ഥിതിക ധനനയം പിന്തുടർന്നപ്പോൾ, കേരളം വ്യത്യസ്തമായി നിലകൊണ്ടു.\nഈ പണികൾ നിർബാധം നടക്കുമ്പോഴും അതുമായി ബന്ധപ്പെട്ട് ഒരു അഴിമതിയാരോപണവും ഉയർന്നില്ല എന്നോർമ്മിക്കുക. ഭരണനേതൃത്വം പൂർണമായും അഴിമതി വിമുക്തമായി. പാലാരിവട്ടം പാലം അഴിമതിയുടെ നിത്യസ്മാരകമായി നിലനിന്നപ്പോഴാണ്, എൽഡിഎഫ് ഈ വിശ്വാസ്യത ആർജിച്ചത് എന്ന് പ്രത്യേകം ഓർമ്മിക്കണം.\nപ്രളയത്തിന്റെയും കോവിഡിന്റെയും കാലത്ത് ഒരു ജനപക്ഷ സർക്കാരിനെ ഹൃദയംകൊണ്ട് അനുഭവിക്കുകയായിരുന്നു കേരളം. അസാമാന്യമായ നേതൃപാടവത്തോടെ മുഖ്യമന്ത്രി സഖാവ് പിണറായി വിജയൻ മുന്നിൽ നിന്നു നയിച്ചു. ഭൂപടത്തിന്റെ അതിരുകൾ മറികടന്ന് മലയാളി ഒരു ശരീരവും മനസുമായി. പ്രതിസന്ധിയുടെ ആ ഘട്ടത്തിൽ ഇടതുപക്ഷ സർക്കാർ മലയാളിയുടെ സർക്കാരായി മാറി.\nഈ സമയത്ത് പ്രതിപക്ഷം എന്താണ് ചെയ്തത് കിഫ്ബിയെയും കിറ്റിനെയും അവർ പരിഹസിച്ചു. നാട്ടിലാകെ സ്കൂളും കോളജും ആശുപത്രിയും റോഡും പാലവുമായി കിഫ്ബി പ്രോജക്ടുകൾ യാഥാർത്ഥ്യമായപ്പോൾ ഒന്നും നടക്കുന്നില്ലെന്നും വെറും പ്രചരണമാണെന്നുമായിരുന്നു പ്രതിപക്ഷത്തിന്റെ വായ്ത്താരി. വികസനപദ്ധതികൾ കണ്ണു തുറന്നു കണ്ട ജനങ്ങൾക്കു മുന്നിൽ സ്വയം അപഹാസ്യരാവുകയിരുന്നു പ്രതിപക്ഷം. നിലവിട്ട പരിഹാസവും പദവിയ്ക്കു ചേരാത്ത അധിക്ഷേപവുമായി അൽപത്തരങ്ങളുടെ ഘോഷയാത്രയായിരുന്നു പ്രതിപക്ഷവിമർശനത്തിലാകെ. ഏതെങ്കിലും ഘട്ടത്തിൽ കേരള ജനത പ്രതിപക്ഷത്തെ വിശ്വാസത്തിലെടുത്തോ എന്ന് എനിക്കു സംശയമുണ്ട്. പൊതുപ്രവർത്തകർക്ക് ഒരിക്കലും ഭൂഷണല്ലാത്ത പകയും അസൂയയും വ്യക്തിവിദ്വേഷവുമാണ് പല പ്രതിപക്ഷനേതാക്കളുടെയും മൂലധനം. ഈ നിഷേധ രാഷ്ട്രീയത്തിന്റെ കരണത്തേറ്റ പ്രഹരമാണ് തിരഞ്ഞെടുപ്പു ഫലം. ജനങ്ങളുടെ അനുഭവത്തെ പരിഹസിക്കുന്നതാണ് രാഷ്ട്രീയപ്രവർത്തനമെന്നു ധരിച്ചാൽ മറ്റെന്താണ് ലഭിക്കുക? യുഡിഎഫ് രാഷ്ട്രീയത്തിനു ഭാവി വേണമെങ്കിൽ അവർ കഴിഞ്ഞൊരു വർഷക്കാലമായി സ്വീകരിച്ചുവരുന്ന സമീപനം തിരുത്തിയേ തീരൂ.\nബിജെപിക്കു കേരളത്തിൽ ഒരു ഭാവിയുമില്ല. ഉണ്ടായിരുന്ന സീറ്റ് പോയെന്നു മാത്രമല്ല, ബിജെപിയുടെ വോട്ടിംഗ് ശതമാനവും ഗണ്യമായി കുറഞ്ഞു. ഇങ്ങനെ തോൽക്കാനും വോട്ടു വിൽക്കാനും നടക്കുന്നവർക്ക് ചെലവഴിക്കാൻ അവരുടെ കേന്ദ്രനേതൃത്വം കോടിക്കണക്കിനു രൂപ നൽകുന്നതാണ് അതിശയം. തെരഞ്ഞെടുപ്പുകാലത്ത് കോൺഗ്രസ് നേതാക്കന്മാർ ഭീഷണിപ്പെടുത്തിയതുപോലെ കുറച്ചു കോൺഗ്രസുകാർ ബിജെപിയിൽ ചേക്കേറുമായിരിക്കും. എന്നാലും കേരള രാഷ്ട്രീയത്തിൽ ഭരണകക്ഷിയാകുന്നകാര്യം ബിജെപിക്കു സ്വപ്നം കാണാനാവില്ല. കേരളത്തിലെ സാമൂഹ്യഘടനയായി അതു പൊരുത്തപ്പെടില്ല.\nഅതുകൊണ്ടാണ് ഈ ജനവിധിയുടെ പ്രത്യാഘാതം അഞ്ചുവർഷത്തേയ്ക്കായിരിക്കില്ല എന്നു പറയുന്നത്. അതിനപ്പുറത്തെ കാലത്തേയ്ക്കും ഇടതുപക്ഷത്തിന്റെ മേധാവിത്തത്തിന് ഈ വിജയം വഴിയൊരുക്കുന്നു. അതുകൊണ്ട് കേരളത്തിന്റെ സാമ്പത്തിക അടിത്തറ വിജ്ഞാനാധിഷ്ഠിതമായി രൂപാന്തരപ്പെടുത്തുന്ന ഒരു ദീർഘനാൾ നയം ആവിഷ്കരിക്കുകയും നടപ്പാക്കുകയും ചെയ്യാം. കേരളത്തിന്റെ ഈ ബദൽ ദേശീയതലത്തിൽ ഇടതുപക്ഷ വളർച്ചയ്ക്ക് ഉത്തേജകമാകും. മതനിരപേക്ഷതയിൽ ഉറച്ചു നിന്നുകൊണ്ട് ജനപക്ഷ ബദൽ കേരളത്തിൽ നടപ്പാക്കുമ്പോൾ അതിന്റെ അനുരണനങ്ങൾ രാജ്യത്തെമ്പാടും ഉണ്ടാകും.\nദേശീയ മാധ്യമങ്ങളിലടക്കം കേരളത്തിനു ലഭിക്കുന്ന പ്രാധാന്യം അതിന്റെ സൂചനയാണ്. സാമ്പത്തിക നയങ്ങളിലും രാഷ്ട്രീയ നിലപാടുകളിലും ഇടതുപക്ഷ ബദലിന്റെ ശക്തമായ മാതൃകയായി കേരളത്തെ ദേശീയതലത്തിൽ പ്രതിഷ്ഠിക്കുന്ന തെരഞ്ഞെടുപ്പു വിജയമാണിത്.\nപിണറായി സർക്കാരിന്റെ സദ്ഭരണത്തിനു ലഭിച്ച അംഗീകാരമാണ് എൽഡിഎഫിനു ലഭിച്ച അഭിമാനകരമായ വിജയം. രാഷ്ട്രീയ സമീപനത്തിലും…\nPosted by Dr.T.M Thomas Isaac on Sunday, May 2, 2021\nlatest news BJP LDF Thomas Issac Kerala Election Results\nനേമത്തെ യു.ഡി.എഫ് കരുത്തൻ മൂന്നാംസ്ഥാനത്ത്; ജനവിധിയിൽ പ്രതികരണമില്ലാതെ കെ.മുരളീധരൻ\nയുവതിയെ തട്ടിക്കൊണ്ടു പോയ കേസിൽ രണ്ടു പേർ കൂടി അറസ്റ്റിൽ\nബിജെപിക്കെതിരെ പ്രതിപക്ഷ സഖ്യം: ലാലു പ്രസാദ് യാദവുമായി കൂടിക്കാഴ്ച നടത്തി മുലായം സിംഗ് യാദവ്\nAug 3, 2021, 05:20 pm IST\nവാക്‌സിനേഷനിൽ ചരിത്രനേട്ടവുമായി ഇന്ത്യ: 10 കോടി ജനങ്ങള്‍ക്ക് പൂര്‍ണമായും കോവിഡ് വാക്സിന് നല്‍കുന്ന രാജ്യം\nAug 3, 2021, 04:58 pm IST\nഡല്‍ഹിയിലെ എം.എല്.എമാര് പ്രതിമാസം കൈപ്പറ്റുന്നത് 90,000 രൂപ: വിവിധ സംസ്ഥാനങ്ങളിലെ കണക്കുകള് പുറത്ത്\nAug 3, 2021, 04:41 pm IST\nസിനിമ സീരിയല് താരങ്ങള്‍ക്ക് പതിവായി മയക്കുമരുന്ന് എത്തിച്ച് നല്‍കാറുള്ള സംഘം പിടിയില്\nAug 3, 2021, 05:37 pm IST\nAug 3, 2021, 05:32 pm IST


C.N.Jayadevan makes controversial remarks against LDF govt as CPI denies him Lokhsabha seat | ലോക്സഭ സീറ്റ് നിഷേധിച്ചതോടെ പാർട്ടിക്കും മുന്നണിക്കും 'പണി' കൊടുത്ത് സി.എൻ.ജയദേവൻ; ഗുരുവായൂർ റെയിൽവെ മേൽപ്പാല നിർമ്മാണത്തിൽ വീഴ്ച വരുത്തിയത് എൽഡിഎഫ് സർക്കാരെന്ന് പ്രസംഗത്തിനിടെ ആഞ്ഞടിച്ച് എംപി; സോഷ്യൽ മീഡിയയിൽ പ്രസംഗം പ്രചരിച്ചതോടെ സിപിഎം അണികളിൽ പ്രതിഷേധം; വെട്ടിലായി സിപിഐയും തൃശൂർ ലോക്സഭ സ്ഥാനാർത്ഥി രാജാജി മാത്യു തോമസും; പുതിയ തലവേദന ജയദേവനെതിരായ വാട്‌സാപ് സന്ദേശവിവാദത്തിന് പിന്നാലെ - MarunadanMalayalee.com\nലോക്സഭ സീറ്റ് നിഷേധിച്ചതോടെ പാർട്ടിക്കും മുന്നണിക്കും 'പണി' കൊടുത്ത് സി.എൻ.ജയദേവൻ; ഗുരുവായൂർ റെയിൽവെ മേൽപ്പാല നിർമ്മാണത്തിൽ വീഴ്ച വരുത്തിയത് എൽഡിഎഫ് സർക്കാരെന്ന് പ്രസംഗത്തിനിടെ ആഞ്ഞടിച്ച് എംപി; സോഷ്യൽ മീഡിയയിൽ പ്രസംഗം പ്രചരിച്ചതോടെ സിപിഎം അണികളിൽ പ്രതിഷേധം; വെട്ടിലായി സിപിഐയും തൃശൂർ ലോക്സഭ സ്ഥാനാർത്ഥി രാജാജി മാത്യു തോമസും; പുതിയ തലവേദന ജയദേവനെതിരായ വാട്‌സാപ് സന്ദേശവിവാദത്തിന് പിന്നാലെ\nMarch 10, 201903:17 PM IST Permalink\nഗുരുവായൂർ: ലോക്സഭ സീറ്റ് നിഷേധിച്ചതിന് പാർട്ടിക്കും മുന്നണിക്കും 'പണി' കൊടുത്ത് സി.എൻ ജയദേവൻ എംപി. ഗുരുവായൂർ റെയിൽവേ മേൽപ്പാല നിർമ്മാണത്തിൽ വീഴ്ച വരുത്തിയത് സംസ്ഥാന സർക്കാറാണെന്ന് സി എൻ ജയദേവൻ പറഞ്ഞു. ഗുരുവായൂർ ചേംബർ ഓഫ് കൊമേഴ്സ് സംഘടിപ്പിച്ച വികസന സെമിനാറിന്റെ ഉദ്ഘാടന പ്രസംഗത്തിനിടെയാണ് മേൽപ്പാലം യാഥാർഥ്യമാകാത്തതിന് കാരണക്കാർ സംസ്ഥാന സർക്കാരാണെന്ന് പറഞ്ഞ് ഇടതുസർക്കാരിനെതിരേ ജയദേവൻ ആഞ്ഞടിച്ച്. അഞ്ചു വർഷ കാലയളവിനുള്ളിൽ മേൽപാലത്തിന്റെ പണി പൂർത്തീകരിക്കാൻ കഴിയുമെന്ന് താൻ എംപി ആയ സമയം പറഞ്ഞിരുന്നു. എന്നാൽ അഞ്ചു കൊല്ലം കഴിഞ്ഞിട്ടും പണി ആരംഭിക്കാൻ പോലും സംസ്ഥാന സർക്കാറിന് സാധിച്ചില്ലെന്ന് അദ്ദേഹം കുറ്റപ്പെടുത്തി.\nജയദേവനെ മണ്ഡലത്തിൽ കാണാനില്ലെന്ന് മെസേജ് ഫോർവേർഡ് ചെയ്തത് കെപിയുടെ അടുപ്പക്കാർ; എംപിയുടെ കുടുംബ ഗ്രൂപ്പിൽ പോസ്റ്റ് എത്തിയപ്പോൾ കളിമാറി; സ്‌ക്രീൻ ഷോട്ട് കാനത്തിന് നൽകി രാജേന്ദ്രൻ വെട്ടിയത് ജയദേവൻ തന്നെ; സിറ്റിങ് എംപിക്ക് സിപിഎം ശത്രുതയും സീറ്റ് നഷ്ടമാക്കി; സീറ്റ് വേണ്ടെന്ന് മന്ത്രി സുനിൽകുമാർ നിലപാട് എടുത്തപ്പോൾ നറുക്ക് വീണത് രാജാജിക്കും; സിറ്റിങ് സീറ്റിൽ ഇടതുപക്ഷത്തിന് വെല്ലുവിളിയിയായി സിപിഐയിലെ ഗ്രൂപ്പിസം; ജയമുറപ്പിക്കാൻ സമാവായ ശ്രമവുമായി കാനം\nതിരുവനന്തപുരത്ത് സി ദിവാകരൻ..തൃശൂരിൽ രാജാജി മാത്യു തോമസ്... മാവേലിക്കരയിൽ ചിറ്റയം ഗോപകുമാർ.... വയനാട് പിപി സുനീർ..... ലോക്‌സഭയിലെ നാല് സ്ഥാനാർത്ഥികളിൽ ധാരണയുണ്ടാക്കി സിപിഐ; ലോക്‌സഭയിലെ ഏക എംപിക്ക് സീറ്റില്ല; തൃശൂരിൽ സിഎൻ ജയദേവനെ ഒഴിവാക്കി അപ്രതീക്ഷിത സ്ഥാനാർത്ഥി ലിസ്റ്റ്; മാവേലിക്കരയിൽ പുന്നലയ്ക്കും സ്ഥാനമില്ല; രാഷ്ട്രീയ സ്ഥാനാർത്ഥികളുമായി ലോക്‌സഭയിൽ നേട്ടമുണ്ടാക്കാൻ കാനം രാജേന്ദ്രൻ\nഅടുത്തിരുന്നവർ വെള്ളം ചോദിച്ചപ്പോൾ അത് എടുത്തുകൊടുക്കാനാണ് പോയത്: എൽഡിഎഫ് തിരഞ്ഞെടുപ്പ് കൺവൻഷനിൽ പ്രസംഗിക്കാൻ അവസരം നിഷേധിച്ചപ്പോൾ വേദിയിൽ നിന്ന് ഇറങ്ങിപ്പോയെന്ന വിവാദത്തിൽ വിശദീകരണവുമായി സി എൻ ജയദേവൻ; രാജാജിയെ സ്ഥാനാർത്ഥിയാക്കിയതിൽ ചെറിയ പങ്ക് തനിക്കുമുണ്ട്; തന്നെ നിയന്ത്രിക്കാനും പ്രസംഗം തടയാനും ജില്ലാനേതൃത്വത്തിൽ ചുണയുള്ള ആരുമില്ലെന്നും പരോക്ഷ മറുപടി; മുന്നണിയിൽ മുറുമുറുപ്പുയർന്നതോടെ മാധ്യമങ്ങളെ പഴിചാരി സിറ്റിങ് എംപി\nപാർട്ടിക്കും മുന്നണിക്കുമെതിരേ പ്രസംഗം നടത്തിയതോടെ ഏക എംപി സിപിഐയുടെ കണ്ണിലെ കരടായി; ഗുരുവായൂർ റെയിൽവെ മേൽപ്പാല നിർമ്മാണത്തിൽ വീഴ്ച വരുത്തിയത് എൽഡിഎഫ് സർക്കാരാണെന്ന് തുറന്നടിച്ച സി.എൻ.ജയദേവന് തിരിച്ചു'പണി' കൊടുത്ത് പാർട്ടി; ഇടതുമുന്നണി തെരഞ്ഞെടുപ്പ് കൺവെൻഷനിൽ എംപിക്ക് സംസാരിക്കാൻ അവസരം നൽകിയില്ല; സ്വാഗതം പറഞ്ഞ ജില്ലാ സെക്രട്ടറി ജയദേവന്റെ പേരു പോലും പരാമർശിച്ചില്ല; നിന്നിട്ട് കാര്യമില്ലെന്ന് മനസ്സിലായപ്പോൾ വേദി വിട്ടിറങ്ങി ജയദേവൻ\nസിപിഐയിലെ ഗ്രൂപ്പിസമാണ് സി എൻ ജയദേവന് ലോക്സഭ സീറ്റ് നിഷേധിച്ചതിന് പ്രധാന കാരണമെന്ന ആരോപണം ഉയരുന്നതിനിടയിലാണ് ഈ വിവാദ പ്രസ്താവന. കൂടാതെ മേൽപ്പാലത്തിന് പദ്ധതി തയ്യാറാക്കി സ്ഥലമേറ്റെടുപ്പിലേക്കും കടന്ന് പാലത്തിന്റെ അവകാശം ഇടതുമുന്നണി സ്വന്തമാക്കിയിരിക്കുകയുമായിരുന്നു. ലോക്സഭ തിരഞ്ഞെടുപ്പ് പ്രചാരണം നടന്നുകൊണ്ടിരിക്കെ നിലവിലെ എംപി കൂടിയായ ജയദേവന്റെ പ്രസ്താവന സിപിഎം അണികളിൽ പ്രതിഷേധത്തിനിടയാക്കി കഴിഞ്ഞു. പലരും ഇത് സമൂഹ മാധ്യമങ്ങളിൽ പ്രചരിപ്പിച്ചതോടെ വെട്ടിലായിരിക്കുന്നത് സിപിഐ നേതൃത്വവും തൃശൂർ ലോക്സഭ സ്ഥാനാർത്ഥി രാജാജി മാത്യു തോമസുമാണ്. ഒരാഴ്ചമുമ്പ് പത്രസമ്മേളനം നടത്തി തൃശൂർ ലോക്സഭ മണ്ഡലത്തിലേക്ക് ഇത്തവണയും താൻ മത്സരിക്കാൻ തയാറാണെന്ന് സി എൻ ജയദേവൻ പ്രസ്താവന നടത്തിയിരുന്നു. തൃശൂരിൽ സ്ഥാനാർത്ഥിയാവുമെന്ന തികഞ്ഞ പ്രതീക്ഷയിലായിരുന്നു ജയദേവൻ.\nഎന്നാൽ, ഇത്തവണ സി.എൻ ജയദേവനെ മൽസരിപ്പിക്കരുതെന്ന് സിപിഎം ജില്ലാ നേതൃത്വം സിപിഐയെ അറിയിച്ചിരുന്നു. ജയദേവൻ സിപിഎമ്മിനെതിരേ നിരവധി തവണ വിമർശനം നടത്തിയിരുന്നതാണ് ഇത്തരത്തിൽ നീക്കം നടത്താൻ സിപിഎമ്മിനെ പ്രേരിപ്പിച്ചിരുന്നത്. എന്നാൽ കെ പി രാജേന്ദ്രൻ സ്ഥാനാർത്ഥിയാകുമെന്ന് കണ്ടതോടെ ജനയുഗം എഡിറ്റർ കൂടിയായ രാജാജി മാത്യു തോമസിന്റെ പേര് നിർദ്ദേശിക്കുകയായിരുന്നു ജയദേവൻ ചെയ്തത്. അതേ സമയം, സിപിഎം പ്രവർത്തകരെ പ്രകോപിപ്പിച്ച് രാജാജി മാത്യു തോമസിനെ പരാജയപ്പെടുത്താനാണ് ജയദേവൻ ഈ സമയത്ത് സംസ്ഥാന സർക്കാറിനെ പ്രതികൂട്ടിലാക്കുന്ന പ്രസ്താവന നടത്തിയിട്ടുള്ളതെന്നാണ് സിപിഐ യിലെ ഒരു വിഭാഗം കരുതുന്നത്.\nപ്രളയകാലത്ത് സി എൻ ജയദേവനെതിരെ മുതിർന്ന നേതാവായ കെ പി രാജേന്ദ്രന്റെ കുടുംബഗ്രൂപ്പിൽ വാട്സ്ആപ് സന്ദേശം പ്രചരിച്ച വിവാദം കെട്ടടങ്ങും മുമ്പേയാണ് ജയദേവൻ കഥാപാത്രമായ മറ്റൊരു വിവാദം ഉയർന്നിട്ടുള്ളത്. എംപിയായ സി എൻ ജയദേവനെ മണ്ഡലത്തിൽ 'കാണാനില്ലെ'ന്നായിരുന്നു അന്ന് പ്രചരിച്ചിരുന്ന സന്ദേശം. ഇത് പാർട്ടി ഗ്രൂപ്പുകളിൽ രാജേന്ദ്രന്റെ അടുപ്പക്കാർ പ്രചരിപ്പിച്ചിരുന്നു. ജയദേവന്റ വീട്ടുകാർ കൂടി അംഗമായ ഗ്രൂപ്പിലും സിപിഐ ജില്ലാ കൗൺസിലിലെയും എക്സിക്യൂട്ടിവിലെയും അംഗങ്ങൾ ഉൾപ്പെട്ട ഗ്രൂപ്പിലും സന്ദേശം എത്തി. ഇതോടെ ജയദേവൻ സംസ്ഥാന നേതൃത്വത്തിന് പരാതി നൽകി. സംസ്ഥാന നേതൃത്വം ഇടപെട്ട് പ്രശ്നത്തിന് പരിഹാരം കണ്ടെങ്കിലും പുതിയ വിവാദം സിപിഐ നേതൃത്വത്തിന് തലവേദന സൃഷ്ടിച്ചിരിക്കുകയാണ്. അതേസമയം സിപിഐ നേതാവും എംപിയുമായ സി എൻ ജയദേവന്റെ പ്രസ്താവന ഉയർത്തിക്കാട്ടി എൽഡിഎഫിനെ നേരിടാനാണ് കോൺഗ്രസ് തീരുമാനം. ഗുരുവായൂർ റെയിൽവേ മേൽപ്പാല നിർമ്മാണത്തിന് പാലം വലിക്കുന്നത് എൽഡിഎഫ് സർക്കാറാണെന്ന് എൽഡിഎഫിലെ എംപി തന്നെ പ്രസ്താവന നടത്തിയ സാഹചര്യത്തിൽ ഇത് ഏതു വിധത്തിൽ വോട്ടാക്കി മാറ്റാൻ കഴിയും എന്ന ചിന്തയിലാണ് കോൺഗ്രസ് നേതൃത്വം.


കാന്‍സറുമായി നിരന്തരയുദ്ധം, എന്നിട്ടും നിര്‍ത്താതെ ഒരുമിച്ചുള്ള യാത്രകള്: കണ്ണീരണിയാതെ എങ്ങനെ വായിച്ചുതീര്‍ക്കും, ഇവരുടെ പ്രണയകഥ? - ദ് ബെറ്റർ ഇൻഡ്യ\nഒരുമിച്ചിട്ട് 34 വര്‍ഷങ്ങള്! ഇക്കാലമത്രയും അവരുടെ പ്രേമം വളര്‍ന്നിട്ടേയുള്ളൂ, യാത്രകളോടുള്ള പ്രണയവും.\n“ഇപ്പോഴത്തെ കുട്ടികള്‍ക്ക് ഇതൊക്കെ വലിയ അല്‍ഭുതമായിത്തോന്നും…ഞാനെന്‍റെ ഭര്‍ത്താവിനെ ആദ്യമായി കാണുന്നത് ഞങ്ങളുടെ കല്യാണമണ്ഡപത്തില് വെച്ചാണ്,” അതുപറയുമ്പോള് മുക്ത വര്‍മ്മയ്ക്ക് ഇപ്പോഴും ചിരിവരും.\nറിട്ടയേഡ് ഗവണ്‍മെന്‍റ് രെജിസ്ട്രാര് ആണ് മുക്ത. ബിഹാറിലെ ഒരു ചെറിയ പട്ടണത്തിലാണ് ജനിച്ചത്. വീട്ടില് ഒമ്പത് മക്കളായിരുന്നു. വീട്ടിലെ വരുമാനം പരിമിതമായിരുന്നുവെങ്കിലും വക്കീലായ അച്ഛനും സ്‌കൂള് ടീച്ചറായ അമ്മയും അവരുടെ ഏഴ് പെണ്‍മക്കള്‍ക്കും രണ്ട് ആണ്‍കുട്ടികള്‍ക്കും നല്ല വിദ്യാഭ്യാസം നല്‍കുന്ന കാര്യത്തില് വിട്ടുവീഴ്ച ചെയ്തില്ല.\nഅഞ്ചാംക്ലാസ്സ് വരെ മുക്തയെ വീട്ടിലിരുത്തിയാണ് പഠിപ്പിച്ചത്. ആറാം ക്ലാസ്സിലെത്തിയപ്പോള് ഗവ. സെക്കന്‍ഡറി സ്‌കൂളില് ചേര്‍ത്തു.\nഇനി മുതല് നമ്മുടെ യാത്രകള് ഉത്തരവാദിത്വത്തോടെ, പ്രകൃതിയെ നോവിക്കാതെ… മനോഹരമായ പ്രകൃതിസൗഹൃദയാത്രാ പാക്കേജുകള്‍ക്കായി സന്ദര്‍ശിക്കുക: Shop.thebetterindia.com\n“അക്കാലത്ത് ഞങ്ങളുടെ ജീവിതം വളരെ ലളിതമായിരുന്നു,” മുക്ത തുടരുന്നു. “ഞങ്ങള് പഠിച്ചു, ആളുകളെ പരിചയപ്പെട്ടു, കുടുംബത്തോടൊപ്പം സമയം ചെലവഴിച്ചു, റേഡിയോ കേട്ടു… യാത്ര എന്നത് അന്നൊക്കെ ഒരു ആഢംബരമായിരുന്നു. ഞങ്ങള്‍ക്ക് അതിനുള്ള പണവും ഇല്ലായിരുന്നു.”\nമുക്ത വര്‍മ്മയും സ‌ഞ്ജീവയും\nസഞ്ജീവ വീട്ടിലെ അഞ്ച് മക്കളില് മൂത്തയാളാണ്. പിതാവ് സര്‍ക്കാര് സ്‌കൂള് അധ്യാപകന്. 1985-ല് മുക്തയെ വിവാഹം ചെയ്യുമ്പോള് പാറ്റ്‌നയിലെ ഒരു ഫാര്‍മസ്യൂട്ടിക്കല് കമ്പനിയില് മാനേജരായിരുന്നു സഞ്ജീവ. വളരെ ചെറുപ്പത്തിലേ അദ്ദേഹം ജോലിയില് പ്രവേശിച്ചിരുന്നു. ജോലിയുടെ ഭാഗമായി മാസത്തില് 15 ദിവസവും യാത്രയിലായിരുന്നു.\n“ഞങ്ങളുടെ നാട്ടിലെ ആചാരപ്രകാരം, വിവാഹത്തിന് മുമ്പ് വധുവും വരനും നേരിട്ടുകാണുന്ന പതിവില്ല,” മുക്ത പറഞ്ഞതിനെ സഞ്ജീവ കുറച്ചുകൂടി വിശദമാക്കുന്നു. “ആ ദിവസം ഞാന് വ്യക്തമായി ഓര്‍ക്കുന്നു…\nഒരു ബിസിനസ് ട്രിപ്പ് കഴിഞ്ഞ് വീട്ടിലെത്തിയപ്പോള് എന്‍റെ അച്ഛനും അമ്മാവനും എന്നോട് പറഞ്ഞു, എന്‍റെ വിവാഹം തീരുമാനിച്ചുവെന്ന്.\n“എവിടെ നിന്നാണെന്ന് ഞാന് ചോദിച്ചു. അതൊന്നും നീ അറിയാന് പാടില്ല, അവര് പറഞ്ഞു,” കമ്പനിയില് നിന്നും അസിസ്റ്റന്‍റ് ജനറല് മാനേജരായി റിട്ടയര് ചെയ്ത അദ്ദേഹം പൊട്ടിച്ചിരിക്കുന്നു.\nവിവാഹം കഴിഞ്ഞ ദിവസങ്ങളില് സഞ്ജീവ മുക്തയോട് ആദ്യമേ ചോദിച്ച ചോദ്യങ്ങളിലൊന്ന് ഇതായിരുന്നു: “നീ എവിടെയൊക്കെ യാത്ര ചെയ്തിട്ടുണ്ട്?”\nഗയയിലേക്കും വാരണാസിയിലേക്കും തീര്‍ത്ഥയാത്ര പോയിട്ടുണ്ടെന്നല്ലാതെ മുക്തയ്ക്ക് വേറൊരു യാത്രാനുഭവവും ഇല്ലായിരുന്നു. “എനിക്ക് പാസ്‌പോര്‍ട്ടും ഇല്ല,” മുക്ത പറഞ്ഞു.\nസഞ്ജീവയുടെ പെട്ടെന്നുള്ള മറുപടി ഇതായിരുന്നു: “വേഗം പാസ്‌പോര്‍ട്ടിന് അപ്ലൈ ചെയ്യണം. നമുക്ക് ഒരുമിച്ച് ലോകം ചുറ്റാനുള്ളതാണ്.”\n“ഭര്‍ത്താവ് എന്നോട് അങ്ങനെ പറഞ്ഞപ്പോള് എനിക്ക് വല്ലാത്ത സന്തോഷമായിരുന്നു…,”മുക്ത ഓര്‍ക്കുന്നു.\nമുക്തയും സജ്ഞീവയും ഒരുമിച്ചിട്ടിപ്പോള് 34 വര്‍ഷമായി. അവര്‍ക്ക് പരസ്പരമുള്ള പ്രണയവും യാത്രകളോടുള്ള സ്‌നേഹവും ഇക്കാലമത്രയും വളര്‍ന്നിട്ടേയുള്ളൂ.\nജോലിയുടെ ഭാഗമായി സ്ഞ്ജീവയ്ക്ക് സ്ഥിരമായി യാത്രകളുണ്ടായിരുന്നു. മുക്തയ്ക്ക് പലവട്ടം ട്രാന്‍സ്ഫറും ലഭിച്ചു. എന്നാല് ഇതിനിടയില് ആറുമാസത്തിലൊരിക്കലെങ്കിലും ഇന്‍ഡ്യയുടെ വിവിധ പ്രദേശങ്ങളിലേക്ക് അവര് യാത്ര ചെയ്തുകൊണ്ടേയിരുന്നു. പിന്നെപ്പിന്നെ, അവരുടെ കുട്ടികളും കുടുംബവും യാത്രകളില് ഒപ്പം കൂടി. ജമ്മു, വൈഷ്‌ണോദേവി, കാഠ്മണ്ഡു, ഷിംല…അങ്ങനെയങ്ങനെ അവരുടെ ഓര്‍മ്മകളില് മനോഹരമായ സ്ഥലങ്ങള് ഒന്നൊന്നായി ഇടം പിടിച്ചുകൊണ്ടേയിരുന്നു.\nഅവര് ആദ്യമായി നടത്തിയ ഡാര്‍ജിലിങ്ങ് യാത്രയില് രസകരമായ ഒരു സംഭവം ഉണ്ടായി. അതവരുടെ ഹണിമൂണ് ട്രിപ്പ് കൂടിയായിരുന്നു.\n“ഞങ്ങളൊരു ബസില് യാത്ര ചെയ്യുകയായിരുന്നു. നല്ല മഴയുണ്ടായിരുന്നു. ഞങ്ങള് വിന്‍ഡോ അടയ്ക്കാന് ശ്രമിച്ചു. ആ ശ്രമത്തിനിടയില് അത് പൊട്ടിപ്പോയി. അങ്ങനെ ഞങ്ങള് പന്ത്രണ്ട് മണിക്കൂറോളം മഴ നനഞ്ഞ് യാത്ര ചെയ്യേണ്ടി വന്നു,” സഞ്ജീവ ഓര്‍ക്കുന്നു.\nവര്‍ഷങ്ങള് പിന്നിട്ടപ്പോള് ആ ദമ്പതികള് ഇന്‍ഡ്യയിലെ ഒരുവിധം എല്ലാ വിനോദസഞ്ചാരകേന്ദ്രങ്ങളും സന്ദര്‍ശിച്ചുകഴിഞ്ഞിരുന്നു. അടുത്ത ലക്ഷ്യം യൂറോപ്പായിരുന്നു.\nആ സമയത്താണ് ദുരന്തം അവര്‍ക്കുമേല് നിഴലിടുന്നത്. മുക്തയ്ക്ക് സ്തനാര്‍ബുദമാണെന്ന് പരിശോധനകളില് തെളിഞ്ഞു.\n2005 ഒക്ടോബറിലായിരുന്നു അത്. ഞാന് ചെക്കപ്പിന് പോയപ്പോള് തന്നെ ഡോക്റ്റര് പറഞ്ഞു, ആ ട്യൂമര് അപകടകാരിയാണെന്ന്. ഉടന് സ്തനം നീക്കം ചെയ്യുകയല്ലാതെ വേറെ മാര്‍ഗ്ഗം ഇല്ലായിരുന്നു. ഞാനാകെ പ്രശ്‌നത്തിലായി. എന്തുചെയ്യണമെന്ന് ഒരുപിടിയുമില്ല,” മുക്ത ഓര്‍ക്കുന്നു.\n“എനിക്കുമാത്രമല്ല, കുടുംബത്തിനാകെ അതൊരു ഷോക്കായിരുന്നു. എന്തായാലും ഞങ്ങള്‍ക്ക് പെട്ടെന്നൊരു തീരുമാനം എടുക്കണമായിരുന്നു. സര്‍ജറിയുമായി മുന്നോട്ടുപോകാന് തന്നെ ഞങ്ങള് തീരുമാനിച്ചു. അതിനായി ഞങ്ങള് പാറ്റ്‌നയില് നിന്നും മുംബൈയിലേക്ക് പോന്നു,” സഞ്ജീവ പറഞ്ഞു.\n2016 ഒക്കെ ആയപ്പോള് മുക്ത അപകടാവസ്ഥ തരണം ചെയ്തുവെന്ന് എല്ലാവരും വിചാരിച്ചു. പക്ഷേ, മെഡിക്കല് പരിശോധനാഫലങ്ങള് മറ്റൊന്നായിരുന്നു.\nമുക്തയുടെ ശരീരം മരുന്നുകളോട് പ്രതികരിക്കാതായിരിക്കുന്നു. മാത്രവുമല്ല, കാന്‍സര് എല്ലുകളിലേക്കും ശ്വാസകോശത്തിലേക്കും തലച്ചോറിലേക്കും വ്യാപിക്കാന് തുടങ്ങിയിരുന്നു. തുടര്‍ച്ചയായ റേഡിയേഷനും കീമോത്തെറപ്പിയും ചെയ്യേണ്ടിവന്നു.\n“ഈ ട്രീറ്റ്‌മെന്‍റ് കാലത്ത് വിദേശയാത്രകള്‍ക്ക് പോകണമെന്ന ഞങ്ങളുടെ പദ്ധതികള്‍ക്ക് വീണ്ടും ജീവന് വെച്ചു. അവളുടെ റേഡിയോളജിസ്റ്റിനോട് സംസാരിച്ചപ്പോഴും യാത്ര ചെയ്യാനുള്ള ആഗ്രഹത്തെ പ്രോത്സാഹിപ്പിച്ചതേയുള്ളൂ,” സഞ്ജീവ പറഞ്ഞു.\nഅങ്ങനെ, അവരുടെ ആദ്യത്തെ വിദേശയാത്ര യൂറോപ്പിലൂടെയായിരുന്നു. പിന്നീട് തിരിഞ്ഞുനോക്കിയിട്ടില്ല. ല്ണ്ടന്, നെതര്‍ലാന്‍ഡ്‌സ്, ബെല്‍ജിയം, ആസ്ട്രിയ, ജെര്‍മ്മനി, സ്വീറ്റ്‌സര്‍ലാന്‍ഡ്, ഫ്രാന്‍സ്, ഇറ്റലി…ഒക്കെ കറങ്ങി. ഈയടുത്ത് റഷ്യയും.\n“പോകേണ്ട ഇടങ്ങള് ഞങ്ങള് ഒരുമിച്ചിരുന്ന് മാപ്പ് ചെയ്യും. യാത്ര കഴിഞ്ഞ് തിരിച്ചുവന്നാല് അടുത്തത് പ്ലാന് ചെയ്യും. ആദ്യ ട്രിപ്പ് തന്നെ മുക്തയ്ക്ക് വലിയ മോട്ടിവേഷന് നല്‍കിയെന്ന് എനിക്ക് മനസ്സിലായി. ഞങ്ങളുടെ യാത്രകള് അടുത്തൊന്നും അവസാനിക്കുമെന്ന് തോന്നുന്നില്ല,” സഞ്ജീവ പറഞ്ഞു.\n“ഫ്രാന്‍സിന്‍റെയും ഇറ്റലിയുടെയും സ്വിറ്റ്‌സര്‍ലാന്‍ഡിന്‍റേയും തെരുവുകളിലൂടെയുള്ള നടത്തം എനിക്ക് വളരെയിഷ്ടപ്പെട്ടു,” മുക്ത പറയുന്നു. “അവിടെയുള്ള ശില്‍പങ്ങള്, വാസ്തുഭംഗിയുള്ള കെട്ടിടങ്ങള്, സ്മാരകങ്ങള്–എല്ലാം ആ രാജ്യങ്ങളുടെ സമ്പന്നമായ ചരിത്രവും സംസ്‌കാരവും പ്രതിഫലിപ്പിക്കുന്നവ… പഴയകാലം വീണ്ടും ജീവന് വെച്ചുവരുന്നതുപോലെ…”\nമൈക്കലാഞ്ജലോയുടെയും ലിയനാഡോ ഡാ വിന്‍ജിയുടെയും കാലാതീതമായ ശില്‍പങ്ങളും കെട്ടിടങ്ങളും, മധ്യകാല നിര്‍മ്മിതികളില് പ്രധാനമായ പാരിസിലെ നോത്രദാം പള്ളി (ഈയിടെ കത്തിയെരിഞ്ഞ കെട്ടിടം)…\nമുക്ത ആ കാഴ്ചകളെല്ലാം ആവേശത്തോടെ മനസ്സില് സൂക്ഷിക്കുന്നു.\n“നെതര്‍ലാന്‍ഡ്‌സിലെ ഗതാഗത സംവിധാനം അതിശയിപ്പിക്കുന്നതാണ്. ആളുകള് അധികവും സൈക്കിളാണ് ഉപയോഗിക്കുന്നത്. ട്രാമുകളും ബസുകളും അടക്കമുള്ള പൊതുഗതാഗത സംവിധാനങ്ങളും നല്ലതുപോലെയുണ്ട്. നിരത്തുകള് അധികവും തിരക്കില്ലാത്തതും മാലിന്യരഹിതവുമാണ്. ഓക്‌സ്ഫഡ് യൂനിവേഴ്‌സിറ്റിയിലെ അഞ്ച് കോളെജുകള് സന്ദര്‍ശിക്കാന് സാധിച്ചു. വളരെ നല്ല അനുഭവമായിരുന്നു അത്. കോളെജുകളിലെ പ്രധാനഹാളുകളില് ശാസ്ത്രജ്ഞരുടെയും തത്വചിന്തകരുടെയും എഴുത്തുകാരുടെയുമെല്ലാം ഛായാചിത്രങ്ങള് തൂക്കിയിരുന്നു. ലണ്ടനിലെ പല പഴയ കെട്ടിടങ്ങളുടെയും ശൈലിയും ഇന്‍ഡ്യയിലെ പല പഴയ കെട്ടിടങ്ങളുടേതിന് സമാനമാണ്.”\nആ സ്‌നേഹം നിറഞ്ഞ വിവാഹജീവിതത്തിന്‍റെ രഹസ്യം എന്താണ് എന്ന് ചോദിച്ചാല് മുക്ത ചിരിച്ചുകൊണ്ടു പറയും: “ഓഫീസ് കാര്യങ്ങള് വീട്ടിലേക്ക് കൊണ്ടുവരാതെ നോക്കിയിരുന്നു. വ്യക്തിജീവിതം പ്രൊഫഷണല് ജീവിതത്തില് നിന്ന് മാറ്റി നിര്‍ത്തി. ഭര്‍ത്താവ് ജോലിയിലായിരുന്നപ്പോള് പൂര്‍ണമായും അതില് മുഴുകുമായിരുന്നു. ജോലിയുടെ ടെന്‍ഷന് അദ്ദേഹം വീട്ടിലേക്കൊരിക്കലും കൊണ്ടുവരില്ലായിരുന്നു. വീട്ടില് അദ്ദേഹത്തിന്‍റെ സമയം മുഴുവനായും കുടുംബത്തിന് വേണ്ടി മാറ്റിവെച്ചു. ജോലികഴിഞ്ഞെത്തിയാല് എന്നെ ഏറെ സഹായിക്കുന്ന ഭര്‍ത്താവും മക്കളുടെ കാര്യങ്ങള് നന്നായി നോക്കുന്ന അച്ഛനുമാണ് അദ്ദേഹം.\n“യുവാക്കളായ ദമ്പതിമാരോട് ഞാന് പറയും, നിങ്ങളുടെ സാഹചര്യങ്ങളുടെ പരിമിതികള്‍ക്കുള്ളില് നിന്നുകൊണ്ട് കഴിയാവുന്നത്രയും ഒരുമിച്ച് യാത്ര ചെയ്യണം. വിദേശത്തൊന്നും പോകണമെന്നില്ല. ഇന്‍ഡ്യയില് തന്നെ ഇഷ്ടം പോലെ നല്ല സ്ഥലങ്ങള് ഉണ്ടല്ലോ…,” എന്നാണ് മുക്തയുടെ ഉപദേശം.\nസംസാരം അവസാനിപ്പിക്കുന്നതിന് മുമ്പ് സഞ്ജീവ ഇത്ര കൂടിപ്പറഞ്ഞു: “പരസ്പരം മനസ്സിലാക്കുകയെന്നതാണ് ദമ്പതികള്‍ക്കിടയില് ഏറ്റവും പ്രധാനം. കുടുംബത്തിന് ഏറ്റവും വിലകല്‍പിക്കുക. ഉയര്‍ന്ന കരിയര് ഉണ്ടാക്കുക എന്നതുകൊണ്ടുമാത്രം കാര്യമില്ല, മനസ്സമാധാനവും വേണം. യാത്രയാണ് ഏറ്റവും നല്ല ഗുരു.”


വയനാട് ജില്ലയില് നാളെ യു.ഡി.എഫ് ഹര്‍ത്താല് | Gramajyothi News\nMay 30, 2018 7:22 pm Published by : സ്വന്തം ലേഖകൻ\nസുല്‍ത്താന് ബത്തേരി: വന്യമൃഗ ശല്യത്തിന് ശാശ്വതമായ പരിഹാരം കാണണമെന്നാവശ്യപ്പെട്ട് വയനാട് ജില്ലയില് നാളെ യു.ഡി.എഫ് ഹര്‍ത്താല്. രാവിലെ ആറുമുതല് വൈകീട്ട് നാലുവരെയാണ് ഹര്‍ത്താല്.\nനൂല്‍പ്പുഴ മുത്തങ്ങ പൊന്‍കുഴി കാട്ടുനായിക്ക കോളനിയില് വിരുന്നെത്തിയ പതിനൊന്നുകാരനെ ഇന്ന് പുലര്‍ച്ചെയോടെ കാട്ടാന കുത്തിക്കൊന്നിരുന്നു.\nമുതുമല പൂലിയാരം കാട്ടുനായ്ക്ക കോളനിയിലെ സുന്ദരന് ഗീത ദമ്ബതികളുടെ മകന് മഹേഷ് (12) ആണ് കൊല്ലപ്പെട്ടത്.കൂട്ടുകാരുമൊത്ത് പുഴയിലേക്കു പോകുമ്ബോള് കാട്ടാന ഇവര്‍ക്ക് നേരെ പാഞ്ഞടുക്കുകയായിരുന്നു. കൂട്ടത്തില് ഉണ്ടായിരുന്നവര് ഓടി രക്ഷപ്പെട്ടങ്കിലും മഹേഷിന് രക്ഷപ്പെടാനായില്ല. അടുത്തെത്തിയ ആന മഹേഷിനെ കുത്തി കൊല്ലുകയായിരുന്നു.\nഇടതു നെഞ്ചിനും വയറിനുമാണ് കുത്തേറ്റത്. സംഭവ സ്ഥലത്തു വെച്ചു തന്നെ മഹേഷ് മരിച്ചു


പ്രളയക്കെടുതിയിൽ മണിയുടെ കുടുംബവും – Cine Times Media\nപ്രളയക്കെടുതിയിൽ മണിയുടെ കുടുംബവും\nBy CineTimes Media\t On Aug 21, 2018\nപ്രളയക്കെടുതിയിൽ അകപ്പെട്ട് വലഞ്ഞ നിരവധി സിനിമ താരങ്ങളെ മലയാളികൾ കണ്ടു. കേരളത്തിന്റെ ചരിത്രത്തിൽ തന്നെ ഇത്തരത്തിൽ മറ്റൊരു ദുരന്തം ഉണ്ടായിട്ടില്ല. ജയറാം,ജോജു ജോര്‍ജ്, ധര്‍മ്മജന് ബോള്‍ഗാട്ടി, സലീം കുമാര്, മല്ലിക സുകുമാരന്, അനന്യ, മുന്ന തുടങ്ങിയവർ പ്രളയക്കെടുതിയിൽ അകപ്പെട്ടിരുന്നു. ഇപ്പോൾ ഇതാ മലയാളികളുടെ പ്രിയപ്പെട്ട തരാം കലാഭവൻ മണിയുടെ കുടുംബം മഴക്കെടുതിയിൽ അകപ്പെട്ട് രക്ഷപ്പെട്ടു. കഴിഞ്ഞ മൂന്ന് ദിവസങ്ങളിൽ വീട്ടിൽ അകപ്പെട്ട് ദുരിതാനുഭവിക്കുകയായിരുന്നു. ദുരിതത്തിൽ നിന്ന് രക്ഷപ്പെട്ട സന്തോഷത്തിലാണ് മണിയുടെ ഭാര്യ നിമ്മിയും മകൾ ശ്രീലക്ഷമിയും. കേരളം മുഴുവൻ ദുരിതാനുഭവിക്കുകയായിരുന്നു. വെള്ളപ്പൊക്കത്തിൽ റോഡിൽ മാത്രമായിരുന്നു പെട്ടന്നായിരുന്നു അത് വലിയ പ്രളയമായി മാറിയതെന്ന് നിമ്മി പറഞ്ഞു.\nഅപ്രതീക്ഷിതമായാണ് വെള്ളപൊക്കം കടുത്തത്. രാവിലെയെല്ലാം റോഡ് സൈഡിൽ മാത്രമാണ് വെള്ളം നിറഞ്ഞത്. എന്നാൽ രാത്രിയോടുകൂടി വീട്ടിലേക്ക് വെള്ളം കയറുകയായിരുന്നുവെന്ന് നിമ്മി പറഞ്ഞു. കയ്യിൽ ഉള്ള അത്യാവശ്യ വസ്തുക്കളുമായി ഞങ്ങൾ എല്ലാവരും മുകളിലെ നിലയിലേയ്ക്ക് കയറി. പക്ഷേ വെള്ളം ഒന്നും എടുക്കാനുള്ള സാഹചര്യം ഇല്ലായിരുന്നു.വെള്ളവും ഭക്ഷണവും ഇല്ലാതെ മൂന്നുദിവസം അങ്ങനെ കഴിയേണ്ടിവന്നു. വീടിന്റെ രണ്ടാം നില വരെയും വെള്ളം കയറി. ടെറസ്സിലെ സൺ ഷെയ്ഡിലാണ് താമസിച്ചത്. അവസാനം ബോട്ടിലെത്തിയവരാണ് രക്ഷപ്പെടുത്തിയത്.\nഒരുപാട്പേർ ഇതിനിടെ വിളിക്കുകയും സഹായം വാഗ്ദാനം ചെയ്യുകയും ചെയ്തു. ഈ അവസരത്തിൽ ഞങ്ങൾക്ക് വേണ്ടി പ്രാർഥിച്ച എല്ലാവർക്കും നന്ദിയെന്നും നിമ്മി പറഞ്ഞു. കലാഗ്രഹത്തില് ഞങ്ങള് 17 അംഗങ്ങള് ആണ് ഉണ്ടായിരുന്നത്. അതുപോലെ മറ്റു പല വീട്ടുകളിലും രണ്ടാം നിലയില് കയറി നില്‍ക്കുന്നവര് ഉണ്ടായിരുന്നു. ചാലക്കുടിക്കടുത്ത് സെന്‍റ് ജോണ്‍സ് മെഡിക്കല് അക്കാദമിയില് ഏകദേശം 170 ഓളം കുട്ടികള് കുടുങ്ങി കിടക്കുന്നുണ്ടായിരുന്നു. ആ കെട്ടിടവും ഞങ്ങളുടെ കലാഗൃഹവുമെല്ലാം വെള്ളം കൊണ്ട് പോകുമോ എന്ന ഭയപ്പാടിലായിരുന്നു. പേടിച്ചിട്ട് കണ്ണടയ്ക്കാന് കഴിഞ്ഞിട്ടില്ല. വല്ലാത്തൊരു ഭീതിജനകമായ നിമിഷങ്ങളായിരുന്നു കഴിഞ്ഞുപോയതെന്ന് നിമ്മി പറഞ്ഞു.\nKalabhavan Mani's FamilyKerala FloodsKerala Resc\n‘നിങ്ങളെ ബോധിപ്പിക്കേണ്ട ആവശ്യമില്ല’ പരിഹസിച്ചവര്‍ക്ക് ദുൽഖറിന്റെ മറുപടി\nഒടുവിൽ വിജയിയുടെ സഹായഹസ്തം : 70 ലക്ഷം രൂപയുടെ സഹായം


ചട്ടം ലംഘിച്ച് തെരഞ്ഞെടുപ്പ് ഉദ്യോഗസ്ഥന് ; പ്രതിപക്ഷ നേതാവിനായി പരസ്യ പ്രചാരണത്തില് – Nerariyan | News\nസംസ്ഥാനത്തെ നിയമസഭാ തെരഞ്ഞെടുപ്പ് ചട്ടം ലംഘിച്ച് തെരഞ്ഞെടുപ്പ് ഉദ്യോഗസ്ഥന്. ഹരിപ്പാട് നിന്ന് മത്സരിക്കുന്ന പ്രതിപക്ഷ നേതാവ് രമേശ് ചെന്നിത്തലയ്ക്ക് വേണ്ടിയാണ് തെരഞ്ഞെടുപ്പ് ഉദ്യോഗസ്ഥനായ പ്രമോദ് കുമാര് പികെ എന്നയാള് പരസ്യ പ്രചാരണത്തില് പങ്കെടുത്തത്.\nയുഡിഎഫ് പ്രവര്‍ത്തകര്‍ക്കും ചെന്നിത്തലയ്ക്കുമൊപ്പം പരസ്യമായി മുദ്രാവാക്യം വിളികളോടെയാണ് ഉദ്യോഗസ്ഥന് തെരഞ്ഞെടുപ്പില് പങ്കെടുക്കുന്നത്. ഇയാള് പ്രകടനത്തില് പങ്കെടുക്കുന്ന ചിത്രങ്ങളും വീഡിയോകളും സമൂഹ്യമാധ്യമങ്ങളില് പ്രചരിക്കുന്നുണ്ട്\nTags: advertisingCampaignelectionfeatured newsOpposition leaderചട്ടലംഘനം


ആന്‍ഡ്രോയ്ഡില് ഗൂഗിള് മാപ്‌സ് കോംപസ് തിരികെയെത്തുന്നു | Future Kerala\nആന്‍ഡ്രോയ്ഡില് ഗൂഗിള് മാപ്‌സ് കോംപസ് തിരികെയെത്തുന്നു\nവിശ്വാസ്യതാ പ്രശ്‌നങ്ങള് കാരണം 2019 ല് നീക്കം ചെയ്ത ഫീച്ചറാണ് തിരികെയെത്തുന്നത്\nമൗണ്ടെയ്ന് വ്യൂ, കാലിഫോര്‍ണിയ: ആന്‍ഡ്രോയ്ഡ് ഉപയോക്താക്കള്‍ക്കായി കോംപസ് ഫീച്ചര് വീണ്ടും അവതരിപ്പിക്കുകയാണ് ഗൂഗിള് മാപ്‌സ്. വിശ്വാസ്യതാ പ്രശ്‌നങ്ങള് കാരണം 2019 ല് നീക്കം ചെയ്ത ഫീച്ചറാണ് തിരികെയെത്തുന്നത്. ഉപയോക്താക്കളുടെ നിരന്തര ആവശ്യങ്ങളെതുടര്‍ന്നാണ് ഈ തിരിച്ചുവരവ്. ഐഒഎസ് ഉപയോക്താക്കള്‍ക്കായി കോംപസ് ഫീച്ചര് നിലനിര്‍ത്തിയിരുന്നു. രണ്ട് വിധത്തില് കോംപസ് ഉപയോഗിക്കാന് കഴിയും. സാധാരണ കോംപസ് അല്ലെങ്കില് എല്ലായ്‌പ്പോഴും വടക്കോട്ട് നോക്കിയിരിക്കുന്ന വിധം. കോംപസ് വീണ്ടും അവതരിപ്പിക്കുന്നതുകൂടാതെ, മാപ്‌സിനായി നിരവധി പുതിയ ഫീച്ചറുകള് ഗൂഗിള് ഈയിടെ പ്രഖ്യാപിച്ചു.\nഗൂഗിള് മാപ്‌സ് ആപ്പിനകത്ത് വിജറ്റ് എന്ന നിലയിലാണ് കോംപസ് തിരികെ വരുന്നത്. മാപ്‌സ് യൂസര് ലക്ഷ്യസ്ഥാനത്തേക്ക് നീങ്ങിക്കൊണ്ടിരിക്കുമ്പോള് സ്‌ക്രീനിന്റെ വലതുഭാഗത്ത് കോംപസ് ദൃശ്യമാകും. ഫോണ് ഏതു ദിശയില് തിരിച്ചാലും ചുവന്ന അമ്പടയാളം എല്ലായ്‌പ്പോഴും വടക്കോട്ട് നോക്കിയിരിക്കും. കോംപസ് ഫീച്ചര് ലഭിക്കുന്നതിന് ഗൂഗിള് മാപ്‌സ് 10.62 വേര്‍ഷനോ അതിനുമുകളിലോ ഉപയോഗിക്കേണ്ടിവരും.\nമാപ്‌സില് ചില പുതിയ ഫീച്ചറുകളും അവതരിപ്പിക്കുകയാണെന്ന് ഗൂഗിള് പ്രഖ്യാപിച്ചു. ഇന്‍ഡോര് എആര് നാവിഗേഷനാണ് ഒരു ഫീച്ചര്. വിമാനത്താവളങ്ങള്, മാളുകള്, ട്രാന്‍സിറ്റ് സ്റ്റേഷനുകള് തുടങ്ങിയ സ്ഥലങ്ങളിലെ ഇന്‍ഡോര് കാഴ്ച്ചകള്‍ക്കായി ‘മാപ്‌സ് ലൈവ് വ്യൂ’ ഉപയോഗിക്കാന് കഴിയും. ഒരു സ്ഥലത്തെ കാലാവസ്ഥയും വായുവിന്റെ ഗുണനിലവാരവും സംബന്ധിച്ച വിവരങ്ങള് അതിവേഗം കാണുന്നതിന് സാധിക്കുന്നതാണ് മറ്റൊരു ഫീച്ചര്. ഉപയോക്താക്കള്‍ക്ക് പലചരക്ക് കടകള് ഓണ്‍ലൈനായി കാണുന്നതിനും നേരിട്ട് ഓര്‍ഡര് നല്‍കാനും ഡെലിവറി/പിക്കപ്പ് ഷെഡ്യൂള് ചെയ്യാനും കഴിയുന്ന ഫീച്ചറും അവതരിപ്പിക്കുകയാണ്. ഗൂഗില് സെര്‍ച്ചുമായി ബന്ധിപ്പിച്ചാണ് ഈ ഫീച്ചര് ലഭ്യമാക്കുന്നത്. ഇവി ചാര്‍ജിംഗ് പോയന്റുകള് കാണിക്കുന്നതും പുതിയ ഫീച്ചറുകളുടെ ഗണത്തില്‍പ്പെടുന്നതാണ്.\nPrevious ഘട്ടം ഘട്ടമായുള്ള ഉപരോധം പിന്‍വലിക്കല് തള്ളി ഇറാന് വിദേശകാര്യ മന്ത്രാലയം\nNext വേമോ സിഇഒ ജോണ് ക്രാഫ്ചിക്ക് പടിയിറങ്ങി


ഹര്‍ദിക് പട്ടേലിന് മോചനം | Hardik Patel\nഹര്‍ദിക് പട്ടേലിന് മോചനം\nJul 16, 2016, 01:00 AM IST\n# സജീവ് സി. നായര്\nസൂററ്റ്: ഗുജറാത്തിലെ പട്ടേല്‍സംവരണ സമരനായകന് ഹര്‍ദിക് പട്ടേല് ഒന്‍പതുമാസത്തിനുശേഷം ജയില്‍മോചിതനായി. അദ്ദേഹം പ്രതിയായ കേസ്സുകളില് ഹൈക്കോടതി ജാമ്യം അനുവദിച്ചതോടെയാണിത്. കഴിഞ്ഞവര്‍ഷം ഒക്ടോബറിലാണ് ഹര്‍ദിക്കിനെ ജയിലിലടച്ചത്.\nസൂററ്റ് ജയിലില്‍നിന്ന് വെള്ളിയാഴ്ച കാലത്തു മോചിതനായ ഹര്‍ദിക്കിനെ സ്വീകരിക്കാന് സംസ്ഥാനത്തിന്റെ വിവിധഭാഗങ്ങളില് നിന്നായി ആയിരങ്ങളാണെത്തിയത്. പ്രവര്‍ത്തകര് മധുരവിതരണവും നടത്തി.\nതനിക്ക് ഉയരമോ ഭാരമോ 56 ഇഞ്ച് നെഞ്ചളവോ അല്ല സമുദായത്തിന്റെ അവകാശമാണ് പ്രധാനമെന്ന് ജയില്‍മോചിതനായ ശേഷംനടത്തിയ അഭിമുഖത്തില് ഹര്‍ദിക് പട്ടേല് പറഞ്ഞു. ജന്മദേശമായ വീരംഗാവിലേക്കു നിരവധി വാഹനങ്ങളുടെ അകമ്പടിയോടെ യാത്രതിരിച്ച ഹര്‍ദിക്കിന് രണ്ടുദിവസത്തിനുള്ളില് ഗുജറാത്ത് വിടേണ്ടിവരും. ആറുമാസത്തേക്കു ഗുജറാത്തില് പ്രവേശിക്കരുതെന്നാണ് പ്രധാന ജാമ്യവ്യവസ്ഥ. അയല്‍സംസ്ഥാനമായ രാജസ്ഥാനിലെ ഉദയ്പൂരില് താമസിച്ചു ഗുജറാത്തിലെ സമരപരിപാടികള്‍ക്ക് നേതൃത്വം നല്‍കുമെന്ന് ഹര്‍ദിക് പ്രഖ്യാപിച്ചിട്ടുണ്ട്.\nഗുജറാത്തില് ഭൂരിപക്ഷസമുദായമായ പട്ടേല് വിഭാഗത്തിന് സംവരണം ആവശ്യപ്പെട്ട് ഹര്‍ദിക്കിന്റെ നേതൃത്വത്തില് നടത്തിയ സമരം പരക്കെ അക്രമത്തിനു വഴിവെച്ചിരുന്നു . ഇതിന്റെപേരില് രാജ്യദ്രോഹക്കുറ്റം ചുമത്തി ഗുജറാത്ത് പോലീസ് ഹാര്‍ദിക്കിനെ ജയിലിലടയ്ക്കുകയായിരുന്നു. ഇതേത്തുടര്‍ന്ന് ഏറെദിവസം ഗുജറാത്തിലെ പല നഗരങ്ങളിലും അക്രമം അരങ്ങേറി. ദിവസങ്ങളോളം ഇന്റര്‍നെറ്റ് സംവിധാനം നിരോധിക്കേണ്ടിവന്നു. സര്‍ക്കാറിന് ഏറെ തലവേദന സൃഷ്ടിച്ച സംവരണസമരത്തിനുശേഷം തദ്ദേശസ്ഥാപനങ്ങളിലേക്ക് നടന്ന തിരഞ്ഞെടുപ്പില് ഭരണകക്ഷി ആയ ബി.ജെ.പി.ക്കു കനത്തപരാജയം ഏറ്റുവാങ്ങേണ്ടി വന്നു.


news | ഒബാമയുടെ മകൾ സാഷ ടിക്ടോക്കിൽ പാടാൻ എത്തിയപ്പോൾ വായിൽ എത്തിയത് നീഗ്രോ എന്ന വാക്ക്; കറുത്തവരെ അപമാനിക്കുന്ന വാക് നിരോധിക്കപ്പെട്ട കാലത്ത് കറുത്ത വർഗ്ഗക്കാരിയായ കൗമാരക്കാരി വൻ വിവാദത്തിൽ - MarunadanMalayalee.com\nOctober 28, 202009:45 AM IST Permalink\nമുൻ അമേരിക്കൻ പ്രസിഡണ്ട് ബാരക്ക് ഒബാമയുടെ മകൾ സാഷാ ഒബാമ സമൂഹമാധ്യമങ്ങളിൽ താരമാവുകയാണ്. സിറ്റി ഗേൾ ഗാനത്തോടൊപ്പം നൃത്തംവയ്ക്കുന്ന വീഡിയോ ടിക്ടോക്കിൽ പ്രത്യക്ഷപ്പെട്ടതിനെ തുടർന്നാണ് സാഷ താരമാകുന്നത്. എന്നാൽ പിന്നീട് ട്വിറ്ററിലും ഇത് വൈറൽ ആയി മാറി. യൂണിവേഴ്സിറ്റി ഓഫ് മിച്ചിഗൻ വിദ്യാർത്ഥികൂടിയായ 19 കാരി സാഷയും ഒരു സുഹൃത്തും പാട്ടിനനുസരിച്ച് ചുണ്ടുകൾ അനക്കുന്നതും വീഡിയോയിൽ കാണാം.\nടിക്ടോക്കിൽ അപ്ലോഡ് ചെയ്ത വീഡിയോ, ആളുകൾ ഒബാമയുടെ മകളെ തിരിച്ചറിഞ്ഞതോടെ ഡിലിറ്റ് ചെയ്തു. എന്നാൽ, അപ്പോഴേക്കും അത് ട്വിറ്ററിൽ വൈറലായി കഴിഞ്ഞിരുന്നു. ബ്രൗൺ നിറത്തിലുള്ള സിപ്-അപ് സ്വെറ്റ് ഷർട്ടും ജീൻസു ധരിച്ചാണ് സാഷ വീഡിയോയിൽ പ്രത്യക്ഷപ്പെടുന്നത്. നീണ്ട നഖങ്ങളും, നെക്ക്ലേസും എല്ലാം ഓരോ അവസരങ്ങളിൽ എടുത്തുകാണിക്കുന്നുമുണ്ട്. ഇതിൽ ഗാനം പാടുന്നതിനിടയിലാണ് നിരോധിക്കപ്പെട്ടിരിക്കുന്ന നീഗ്രോ എന്ന വാക്ക് സാഷ ഉച്ഛരിക്കുന്നത്.\nഇത് സാഷാ ഒബാമ തന്നെയാണോ എന്ന് ചോദിച്ചുകൊണ്ടാണ് ഈ വീഡിയോ ആദ്യമായി ട്വിറ്ററിൽ പോസ്റ്റ് ചെയ്തത്. ഇതുവരെ 1.3 ദശലക്ഷത്തിലധികം പേർ കണ്ട ഈ വീഡിയോ വഴി സാഷയുടെ പേരും ട്വിറ്ററിൽ ട്രെൻഡിങ് ആയി. സിറ്റി ഗേളിലെ റാപർ ജെ ടിയും അഭിനന്ദനങ്ങളോടെ ഈ വീഡിയോ റീപോസ്റ്റ് ചെയ്തു. ഒരു കോളേജ് വിദ്യാർത്ഥി എന്ന നിലയിൽ ജീവിതം അടിച്ചുപോളിക്കുന്നതിൽ സന്തോഷം രേഖപ്പെടുത്തിയ സാഷയുടെ ആരാധകർ, ടിക്ടോക്കിലെ പ്രകടനത്തെ അഭിനന്ദിക്കുകയും ചെയ്തിട്ടുണ്ട്.\nഎന്നാൽ, നിരോധിക്കപ്പെട്ട വാക്ക് ഉച്ഛരിച്ച സാഷക്കെതിരെ നിരവധി വിമർശനങ്ങളും ഉയർന്നു വന്നു. എന്നാൽ, സാഷ ഒരു കോളേജ് വിദ്യാർത്ഥിയാണെന്നും ഒബാമ ഇപ്പോൾ പ്രസിഡണ്ടല്ലെന്നും ചൂണ്ടിക്കാണിച്ചുകൊണ്ട് സാഷയെ വിമർശിക്കരുതെന്ന് ആവശ്യപ്പെട്ടുകൊണ്ട് നിരവധിപേരും രംഗത്തുവന്നിട്ടുണ്ട്. 19 വയസ്സിൽ താൻ ചെയ്തിരുന്നതുപോലെ മയക്കുമരുന്ന് ഉപയോഗിച്ച് മാസ്മരിക ലോകത്തേക്ക് സാഷ പോയില്ലെന്നും, വെറുതെ പാട്ടുപാടുകയും നൃത്തം ചവിട്ടുകയും മാത്രമാണ് ഈ നല്ല കുട്ടി ചെയ്തിട്ടുള്ളതെന്നും ഒരാൾ ട്വിറ്ററിൽ കുറിച്ചു.\nകഴിഞ്ഞമാസം, കോവിഡ് പ്രതിസന്ധിയിൽ തന്റെ രണ്ട് പെൺമക്കളും ഓൺലൈൻ ക്ലാസ്സ് അറ്റൻഡ് ചെയ്യുന്ന ഫോട്ടോ മിഖാലെ ഒബാമ ട്വീറ്റ് ചെയ്തിരുന്നു. അന്ന് ഇവർ കാമ്പസിലേക്ക് മടങ്ങാൻ ധൃതികൂട്ടുകയാണെന്നായിരുന്നു അമ്മ പറഞ്ഞത്. ഒബാമ പ്രസിഡണ്ട് സ്ഥാനം ഒഴിഞ്ഞതിൽ പിന്നെ പൊതുവേദികളിൽ നിന്നെല്ലാം ഒഴിഞ്ഞു നിൽക്കുകയായിരുന്ന സാഷ, നെറ്റ്ഫ്ളിക്സിനു വേണ്ടി തന്റെ അമ്മ ഒരുക്കുന്ന ഡോക്യൂമെന്ററിയിൽ പ്രത്യക്ഷപ്പെടുന്നുണ്ട്. അമ്മ അത്തരത്തിൽ ഒരു ഡോക്യൂമെന്ററി എടുത്തതിൽ അഭിമാനിക്കുന്നു എന്നും അന്ന് സാഷ പറഞ്ഞിരുന്നു.\nഉക്രൈനിൽ പിതാവിനെ ലക്ഷ്യം വെച്ചുള്ള ആക്രമണത്തിൽ വെടിയേറ്റ് മരിച്ചത് പിഞ്ചു കുഞ്ഞ്


അറിയുമോ, എന്നെ മറന്നോ? സൂക്ഷിക്കുക, വാട്‌സാപ്പിലും ഹണിട്രാപ്പ് | Honeytrap| WhatsApp| Social Media\nകൊച്ചി: ഫെയ്സ്ബുക്കിലൂടെ സൗഹൃദം സ്ഥാപിച്ച് ഹണി ട്രാപ്പിൽ അകപ്പെടുത്തി പണം തട്ടുന്ന പരിപാടി ഇപ്പോൾ വാട്സാപ്പിലുമെത്തി. അറിയുമോ, മറന്നോ തുടങ്ങിയ സന്ദേശങ്ങൾ അയച്ചാകും തുടക്കം. പണ്ടെപ്പോഴെങ്കിലും ഒപ്പം പഠിച്ചവരായിരിക്കും എന്നു കരുതി മുഷിപ്പിക്കാതെ മറുപടിയും നൽകും. പരിചയമില്ലെന്ന് അറിയിച്ചാൽ വൈകാരികമായ സന്ദേശങ്ങൾ അയച്ച് സൗഹൃദം സ്ഥാപിച്ചെടുക്കും.\nഅടുപ്പം സ്ഥാപിച്ച ശേഷം വീഡിയോ കോൾ ചെയ്യും. വാട്സാപ്പ് വീഡിയോ കോളിൽ സംസാരിച്ചു കൊണ്ടിരിക്കെ വേഗത്തിൽ വീഴുന്നവരോട് നഗ്നത പ്രകടിപ്പിക്കാൻ ആവശ്യപ്പെടും. ഇതിൽ വീഴാത്തവരെ പെടുത്താനും നമ്പറുണ്ട് ഇവരുടെ കൈയിൽ.\nസാധാരണ രീതിയിൽ വീഡിയോ കോളിൽ മുൻക്യാമറയിൽ സംസാരിക്കുന്നതിനിടെ പ്രതീക്ഷിക്കാത്ത സമയത്ത് പിൻക്യാമറ ഓൺ ആക്കും. പിന്നിൽ സെക്സ് വീഡിയോ ലാപ്ടോപ്പിലോ കംപ്യൂട്ടറിലോ പ്രദർശിപ്പിക്കും. ഇത് റെക്കോഡ് ചെയ്തെടുത്ത് നഗ്നത വീക്ഷിച്ചിരുന്ന തരത്തിലാക്കും. ഇത് പിന്നീട് സുഹൃത്തുക്കൾക്കും ബന്ധുക്കൾക്കും അയച്ചു നൽകുമെന്ന് ഭീഷണിപ്പെടുത്തി പണം തട്ടും.\nമലയാളികൾ തന്നെയാണ് ഹണിട്രാപ്പിനു പിന്നിൽ പ്രവർത്തിക്കുന്നത്. മുമ്പ് ഇത്തരം തട്ടിപ്പുകൾക്കു പിന്നിൽ പ്രവർത്തിച്ചിരുന്നതെല്ലാം വടക്കേ ഇന്ത്യക്കാരായിരുന്നു. ഫെയ്സ്ബുക്കിലൂടെ പരിചയപ്പെടുന്ന അപരിചിതരായ സുഹൃത്തുക്കളായാണ് ഇവർ എത്തിയിരുന്നത്. ശേഷം വീഡിയോ കോൾ ചെയ്ത് കുടുക്കുന്നതായിരുന്നു രീതി. പിന്നീട് വാട്സാപ്പിൽ അപരിചിത നമ്പറിൽനിന്ന് വീഡിയോ കോൾ ചെയ്യുകയും ഫോൺ എടുക്കുമ്പോൾ തന്നെ നഗ്നത പ്രദർശിപ്പിച്ച് റെക്കോഡ് ചെയ്യുകയും ചെയ്യും.\nഈ തട്ടിപ്പ് തുടർന്നതോടെ അപരിചിതരുടെ നമ്പറിൽനിന്നു വരുന്ന വാട്സാപ്പ് വീഡിയോ കോളുകൾ എടുക്കരുതെന്ന് പോലീസ് മുന്നറിയിപ്പ് നൽകി. ഇതോടെയാണ് പൂർവകാല സുഹൃത്തുക്കൾ ചമഞ്ഞുള്ള തട്ടിപ്പുമായി രംഗത്തെത്തിയിരിക്കുന്നത്.\nഹണിട്രാപ് സംബന്ധിച്ച ഇത്തരം കേസുകൾ കൂടി വരികയാണെന്നും 25 പരാതികളാണ് ഏപ്രിലിൽ മാത്രം എറണാകുളം റൂറൽ പോലീസിൽ ലഭിച്ചതെന്നും ഉദ്യോഗസ്ഥർ പറഞ്ഞു. ഹൈ പ്രൊഫൈലുള്ളവരാണ് തട്ടിപ്പിൽ വീഴുന്നതെന്നും പോലീസ് സൂചിപ്പിച്ചു.\nContent Highlights:warning about whatsapp honey trap


anchor aswathy about kannur death | 'പ്രസവിച്ച പെണ്ണുങ്ങളെയെല്ലാം 'അമ്മ' എന്ന് പറയുന്ന പരിപാടി നിര്‍ത്താറായി' - Malayalam Oneindia\n20 min ago ലോകത്ത് 82,000 കടന്ന് കൊറോണ മരണം: 14 ലക്ഷം കടന്ന് രോഗ ബാധിതർ, യുഎസിൽ മാത്രം മരിച്ചത് 12,000 പേർ!!\nPublished: February 19 2020, 17:17 [IST]\nകണ്ണൂര്: ഒന്നര വയസുകാരനായ കുഞ്ഞിനെ അമ്മ ക്രൂരമായി കൊലപ്പെടുത്തിയ സംഭവത്തിന്‍റെ ഞെട്ടലിലാണ്. കാമുകനൊപ്പം കഴിയാനാണ് കൊല നടത്തിയതെന്നാണ് പ്രതിയായ ശരണ്യയുടെ മൊഴി. കൊലപാതകത്തില് തന്‍റെ രോഷം പ്രകടിപ്പിക്കുകയാണ് അവതാരക അശ്വതി ശ്രീകാന്ത്.\n'പ്രസവിച്ച പെണ്ണുങ്ങളെയെല്ലാം 'അമ്മ' എന്ന് പറയുന്ന പരിപാടി നിര്‍ത്താറായി...! ആ വാക്ക് അര്‍ഹിക്കുന്നവര് പ്രസവിച്ചവരാകണം എന്നുമില്ല...!!',എന്നായിരുന്നു ഫേസ്ബുക്കില് അശ്വതി കുറിച്ചത്. നിരവധി പേരാണ് അശ്വതിയുടെ പോസ്റ്റ് പങ്കുവെച്ചത്.\nതിങ്കളാഴ്ച പുലര്‍ച്ചെ രണ്ടരയോടെയാണ് ശരണ്യ ഒന്നര വയസ് മാത്രം പ്രായമുള്ള മകന് വിയാനെ കൊലപ്പെടുത്തിയത്. ഭര്‍ത്താവ് പ്രണവിനൊപ്പം കിടന്നുറങ്ങുകയായിരുന്ന ശരണ്യ കുഞ്ഞുമായി കടല് തീരത്ത് എത്തുകയായിരുന്നു. തുടര്‍ന്ന് പരിസരം വീക്ഷിച്ചിച്ച് കുഞ്ഞിനെ കടല് ഭിത്തിയിലെ പാറക്കെട്ടിലേക്ക് വലിച്ചെറിഞ്ഞു. കുഞ്ഞ് കരഞ്ഞതോടെ ഒരിക്കല് കൂടി പാറയിലേക്ക് വലിച്ചെറിഞ്ഞ് മരണം ഉറപ്പാക്കിയ ശേഷം മടങ്ങുകയായിരുന്നു.\nഭര്‍ത്താവ് പ്രണവുമായി അകല്‍ച്ചയിലായിരുന്നു ശരണ്യ. കുറ്റം പ്രണവില് ചുമത്തിയ ശേഷം കാമുകനൊപ്പം ജീവിക്കാനായിരുന്നു ശരണ്യയുടെ പദ്ധതിയെന്ന് പോലീസ് പറഞ്ഞു. അതേസമയം കൊലപാതകത്തില് കാമുകന് പങ്കില്ലെന്നാണ് പോലീസിന്‍റെ പ്രാഥമിക നിഗമനം.\nമായാവതിക്ക് കനത്ത തിരിച്ചടി; മുന് എംപി പാര്‍ട്ടി വിട്ടു, വലിവിരിച്ച് കോണ്‍ഗ്രസ്, നീക്കങ്ങള് ശക്തം\nmurder police kannur case കൊലപാതകം കണ്ണൂര്\nanchor aswathy about kannur death